Dennis — un tînăr ce seamănă cu un viking și al cărui 
zîmbet promite plăceri irezistibile... 

Cînd a văzut căzînd din cer o tînără roșcată, deosebit 
de frumoasă, Dennis Jorden a știut că soarta i-a trimis 
exact femeia potrivită pentru el. Deși tînăra îi aruncă 
săgeți otrăvite din privire şi îl face răspunzător pentru 
parașuta ei distrusă, el nu se descurajează deloc. Ba chiar 
se bucură că trebuie să plătească despăgubiri, pentru că 
astfel are ocazia de a o reîntîlni. 

Roxy Harris recunoaște că sărutările lui înfocate îi 
plac, dar susține că nu are timp pentru asemenea tentaţii. 

Cum va reuși el să o farmece, dacă ea nu are încredere 
în bărbaţi şi în iubire? 

Prolog 


— Dennis, nu ne potrivim unul cu celălalt, insistă Roxy. 

— Ce vrei să spui? întrebă el. 

— Mi-am pierdut cumpătul, m-am dedicat prea mult 
muncii mele de a sări din avioane. 

Mâinile lui o mângâiară de-a lungul spatelui şi apoi o 
trase aproape de el. 

— Dar dorinţe? Dorinţa dintre un bărbat şi o femeie. 
Dorinţa ta şi a mea. 

Şi-o apropie şi mai mult. 

— Sărută-mă, Roxy! Dovedeşte-mi că ai dreptate. 

— Ei bine, chiar vreau să te sărut, pentru că ai ajutat-o pe 
Maggie să obțină o slujbă, spuse ea, şi se înclină mai aproape de 
el. 

El îi dărui cel mai delicat sărut posibil. Dar ea abia îl 
simţi, deoarece el se menținea detaşat şi indiferent faţă de 
această atingere a el. 

— De ce trebuie să ai o scuză când mă săruţi? 

Dennis îi atinse obrazul cu degetele. 


— Tu îţi îndepărtezi oameni, ca să nu fie nevoie să-ți 


asumi riscuri. 

— Despre ce vorbeşti? Ce vrei să spui? întrebă ea. 

— Asta... 

Respirația ei se acceleră, deoarece el o strânse între 
picioarele lui musculoase. 

— Îndrăzneşte să mă săruţi aşa cum îţi doreşti atât de 
mult. Fără nicio scuză. 

— Nu e cinstit, Dennis. 

— Eşti îngrozită de faptul că ai putea simți prea mult 
pentru mine. 

— Nu! 

— Dovedeşte! Vreau ca tu să îndrăzneşti să te laşi în voia 


sentimentelor... 


Capitolul 1 


Albastrul Cessena se apropia la o distanţă de zece mii de 
picioare de pământ. 

Roxy Harris stătea prinsă de o paraşută tip T-111, 
aşteptând semnalul instructorului său de salturi, Bob Arnouth. 

O bătu pe umăr şi apoi strigă, încercând să acopere 
zgomotul motoarelor venit de la avion: 

— Aminteşte-ţi să-ți verifici altimetru de zbor şi să tragi 
de şnurul paraşutei la o distanţă de trei mii de picioare. Călătorie 
plăcută! Porneşte! 

Ea păşi afară, având senzaţia rostogolirii în spaţiu, ca o 
pasăre cu pene strălucitoare, îmbrăcată în galben cu o pălăriuță 
albă. Cu mâinile şi picioarele întinse larg, neavând niciun nor 
care să-i acopere vizibilitatea, ea îşi roti trupul pentru a vedea 
panorama de jos, vârfurile acoperişurilor, stâlpii bisericii, 
clădirile, casele şi maşinile care deveneau din ce în ce mai mari, 
pe măsură ce ea plonja tot mai jos. Soarele de septembrie 
strălucea în lanurile de porumb, aruncând puncte aurii, 
luminoase, pe pământul fertil. 


Paraşutismul însemna înălțimea supremă. Numai un alt 


zburător ar fi putut înţelege emoția ei şi fiorul. Mama ei şi-ar fi 
dorit să fie mai rațională. 

— Îţi place să zbori, bine, spusese ea. Mărită-te şi ia-ţi un 
avion comercial în luna ta de miere. 

Râzând, Roxy îşi strigase în gura mare dragostea pentru 
paraşutism, urmărită mereu de ecoul vorbelor mamei ei. 
Bazându-se numai pe ea însăşi, era liberă, era stăpâna cerului, 
cucerind fluvii de aer şi străbătând curenţii. Acolo uita de toate, 
lăsându-și toate grijile jos pe pământ. Aerul îi mângâia faţa şi-i 
ştergea hainele. Dintre toate tipurile de sărutări, ea prefera 
electrizanta cădere liberă. Avea încredere în echipamentul şi-n 
pregătirea sa. Avea încredere în ea însăşi. 

Când ajunse la o distanţă de trei mii de picioare, smulse 
şnurul paraşutei şi numără zâmbind. Era încrezătoare în forțele 
ei, grație programului de instrucție prin care trecuse, înainte ca 
Bob să-i certifice prima ei săritură acolo. În trei secunde se 
deschise deasupra ei o voalură de două sute douăzeci de picioare 
pătrate, de nylon roşu cu alb, trăgând-o uşor într-o poziție 
dreaptă. 

Deodată, o pală de vânt lovi voalura paraşutei, biciuindu-i 


corpul şi echipamentul. Era moartă de frică, căci situaţia în 


scăpase de sub control. Se prăbuşise într-un coşmar specific 
pilotului sau paraşutistului. Foarfeca vântului! Deodată, un 
curent descendent de aer puternic o lăsă lipsită de ajutor, 
deformând şi comprimând aerul din paraşuta ei. Fiind fără 
apărare, în lipsa voalurei, ea plonjă spre pământ. Singura 
speranţă, singura ei şansă de a supravieţui, era să se roage să 
aibă suficientă altitudine de străbătut şi cumva să prindă un 
curent de aer salvator. Dacă nu, ea va muri. 

Moartă de spaimă, se lăsă în mâinile Domnului, într-un 
mod ironic, viaţa sa nu-i trecu fulgerător prin faţa ochilor. Era 
mult prea speriată. 

— Te rog, Doamne, nu sunt gata! 

Agăţându-se speriată de velatură, ca o săgeată ascuțită 
îndreptată spre moarte sigură, ea trase adânc aer în plămâni. 

Rugându-se mereu, îşi adună toate puterile pentru a lupta 
contra inevitabilului. Apoi, la o distanță de o mie de picioare, 
prăbuşirea înnebunitoare se sfârşi tot atât de brusc precum 
începuse. În acel moment minunat paraşuta se ridică în sus. 
Lacrimi sărate îi umpleau ochelarii de protecţie. 

— Mulţumesc, Doamne! 


Chpele teribile o azvârliseră departe de terenul de 


aterizare, ducând-o într-o zonă nefolosită a aerodromului. 

O parte era mărginită de o linie de copaci, ale căror 
ramuri erau sculptate pe cer cu vârful în sus. Încă o dată 
mulțumi Domnului. Nu se va zdrobi ruşinos de un copac şi nici 
nu se mai îngrijora de existenţa pietrelor aflate pe pământ, unde 
vântul uşor încreţea spaţiile verzi de iarbă. Se plimbase de-a 
lungul întregului teren, în drum spre casă, hrănind iepurii şi 
căprioarele întâlnite aici ocazional, acest lucru făcând parte din 
antrenamentul ei, acomodându-se cu suprafaţa de teren, în cazul 
abaterii de la pista de aterizare. 

— Ce dra...? 

În timp ce ea examina terenul, o privelişte uimitoare se ivi 
în faţa ei. Nu-i venea să-şi creadă ochilor. Un bărbat, cu braţele 
larg întinse, cu mâinile făcute căuş, ca şi cum ar fi fost gata să 
prindă o minge, traversa pista în zigzag, îndreptându-se spre ea. 
Privi de jur împrejur. Era singura paraşutistă de pe cer. Vai, nu! 
El fusese martor la călătoria ei chinuitoare şi bineînţeles că se 
gândea la faptul că avea necazuri. Dacă ar ateriza peste el, l-ar 
strivi ca pe o furnică. Ca să nu pomenim ce 1 s-ar putea întâmpla 
el. 


Alergând din capătul opus al pistei, ştergând aerul cu 


palmele sale transpirate, Dennis Jordan fugea ca un avion cu 
reacţie. Inima îi bătea de două ori mai tare. Cunoştinţele lui 
despre paraşutism se rezumau doar la vizionarea vechilor filme 
de război, dar totuşi el ştia, fără îndoială, că paraşutistul se afla 
într-un pericol cumplit. Nu trebuia să fie un săritor profesionist 
ca să realizeze că fata care se agăța disperată de sforile ei putea 
să moară, fără ajutorul lui. În ceea ce-l privea, evita înălțimile. 
În hoteluri, el refuza să stea în camere situate mai sus de al 
treilea etaj. N-a ştiut niciodată de ce s-a decis cândva să meargă 
la primul său spectacol de paraşutism, dar o făcuse de parcă n-ar 
fi avut altă alegere decât aceea de a ajunge la aerodromul 
Alexandria. El privi de jur împrejur zona părăsită a pistei, 
sperând să-i vadă şi pe alții alăturându-i-se în operațiunea de 
salvare. Nimeni. Nici măcar un pui de iepure. Tot ceea ce vedea 
erau spaţiile de verdeață pipernicită şi pietrele împrăştiate. 

— Asta e, amice! murmură el, dorindu-și ca un magician 
genial să-l poată scoate din atmosferă pe Hulk Hogan sau pe 
Arnold Schwarzeneger, materializându-i pentru a-l ajuta s-o 
prindă pe paraşutistă. 

Schimbă uşor direcția pentru a se feri de razele orbitoare 


ale soarelui. Ea cobora rapid, lovindu-şi picioarele, trimiţându-i 


astfel un mesaj mut de ajutor. 

El acceleră, câştigând viteză, până când se apropie de 
locul de aterizare hotărât de ea. Era complet zăpăcit. Ştia cum să 
aplice manevra Heimlich. Ştia cum să administreze operaţiunea 
de respiraţie gură la gură. Dar nu ştia cum să prindă o femeie 
care se prăbuşea din cer. Cel puţin fără a-şi produce vătămări 
majore ale părților, sale anatomice. Îşi zise: „Las-o baltă! 
„Trebuia să se concentreze asupra puţinelor sale cunoştinţe de a 
da primul ajutor. 

Strigă spre ea că totul va fi în ordine. Îngrijorat de faptul 
că vântul i-ar putea acoperi vocea, îşi flutură braţele. Nu avea 
încredere în paraşuta care în cele din urmă se deschisese. Şi, 
ținând seama de acţiunile ei de a-i face semne lui, deduse că nici 
ea nu se încredea în asta. 

„Fu calm, îşi spuse în gând, fii calm! mai întâi şi cel mai 
important lucru este s-o calmezi pe ea”. 

Deasupra lui, Roxy numai liniştită nu era. 

Devenise un pachet de nervi, bătăile inimii ei crescând 
vertiginos ca intensitate, în stratosferă. 

— Nu sunt gata pentru asta, gemu ea. 


Trebuia să fie capabilă să aterizeze şi să fugă sau să se 


rostogolească. Nu se afirmase niciunde, în cadrul 
antrenamentului ei, că o să se izbească violent de un bărbat 
solid. 

Febrilă, ea îşi lovi picioarele, sperând ca această acțiune o 
să-l prevină asupra pericolului şi o să-l facă să plece de acolo. 
Dar nu s-a întâmplat aşa. El continua să vină. 

Roxy intră în panică. Dacă ateriza peste el cu presiunea şi 
viteza ei de mare coborâre, putea să se sinucidă sau să-l omoare 
şi pe el. 

Şi pentru ce? Pentru nimic! 

Coronerul i-ar semna certificatul de deces, scriind: 
„Moarte datorată unui binefăcător idiot, fără minte”. 

Se umplu de furie. Dumnezeu o lăsase să guste gloria 
vieţii. Chiar dacă supravieţuia aterizării, urma să-şi rupă 
probabil toate oasele, graţie campionului nechibzuit. În loc să-şi 
ajute familia, ea ar deveni o povară pentru părinții ei, care-şi 
doreau s-o vadă măritată! 

— Te prind eu. Nu te îngrijora în legătură cu mine, 
îngeraş. Eşti în siguranță. Am văzut totul. Te voi salva. 

— Dă-te la o parte sau vom ateriza amândoi la spital! 


strigă ea. 


Roxy ar fi vrut ca măcar o dată legea gravitaţiei să poată 
fi suspendată. 

— Nu-ţi face griji pentru mine. Te voi salva. 

— Fugi! 

Spera să-şi păstreze cel puţin dantura, după Impact. În 
ultima secundă ea trase zdravăn de fire şi le răsuci puternic. 

— Mişcă-te! ţipă ea. 

Încercând să aterizeze şi să alerge fără a-l lovi pe el, ea fu 
cât pe aici să-l zdrobească. Doar câțiva centimetri îl salvară, dar 
ea îşi pierdu echilibrul. Căzu, astfel că paraşuta o trase la 
pământ. 

Ah! Ah! Au! strigă ea, izbindu-se cu fundul de pietre. 

Aterizase printr-o oprire bruscă, în timpul căreia se lovi, 
iar aerul îi ţâşni din plămâni. Îşi simţea braţele ca şi când ar fi 
fost smulse din încheieturi, îi clănțăneau dinţii. Îşi verifică 
gingiile cu limba. Se părea că avea încă toţi dinții în gură. 
Uşurată că era totuşi intactă, îşi aruncă ochelarii de protecţie şi 
casca, şi se uită cu duşmănie la bărbatul responsabil de căderea 
ei ce-o adusese aproape de moarte. 

Lui Dennis Jordan îi trebuiră două secunde pentru a 


binecuvânta soarta că l-a trimis la aerodrom. 


Chiar şi voalura ruptă nu putea ascunde figura frumoasă a 
femeii. Când îşi dădu jos casca, ea îşi eliberă ispititoarea 
abundență de păr roşu, care i se aşezase ca nişte tăciuni aprinşi 
în jurul umerilor ei mici. Ochii ei, de un verde pătrunzător, 
încadraţi de gene întunecate, se deschiseră larg, plini de furie. El 
fu impresionat de focul puternic al părului ei minunat şi de 
verdele irezistibil al ochilor. Era neînchipuit de frumoasă! 
Numai un bărbat orb nu ar fi putut lua în considerație un 
asemenea noroc binecuvântat. Pe neaşteptate, el se simţi fericit, 
iar zâmbetul de pe faţă îi reflecta plăcerea. 

— Bine ai venit pe pământ, minunată doamnă! Cred c-ar 
trebui să mulţumim destinului că ne-a făcut să ne întâlnim. 

Roxy îşi clătină capul. Ce să-i spui unui nebun? Era 
sigură că-l auzise spunând c-ar trebui să-i mulţumească 
destinului. Mai potrivită ar fi o înjurătură. În timp ce aştepta ca 
respiraţia să-i revină la normal, ea îşi lăsă privirea să se plimbe 
în sus şi în Jos, traversând cu ochii o pereche de picioare lungi şi 
puternice, îmbrăcate în blugi. 

Dacă ar fi o persoană care să creadă în soartă — dar ea nu 
era ar trebui să recunoască că acest viking, cu un corp atletic şi 


vânjos, cu pieptul musculos, sugerând o forţă deosebită, arăta 


mai bine decât oricare alt bărbat pe care-l văzuse ea vreodată. 

Avea pete de soare risipite-n păr, creând un nimb auriu. 
Trăsăturile îi erau frumos reliefate. Când el se ghemui jos, lângă 
ea, observă că genele lui erau de un maroniu-închis la vârfuri, 
iar părul avea culoarea mierii topite. 

Era posibil ca înspăimântătoarea ei cădere din cer să aibă 
ca rezultat o halucinație temporară? îşi închise strâns ochii, apoi 
îi deschise iar încet. Nu, el era încă acolo, umplându-i imaginea 
din faţa ochilor. Şi trebuia să recunoască că avea ce vedea. O. 
privea cu ochii gri, definiţi de cele mai lungi gene pe care le 
văzuse vreodată la un bărbat. 

— Sunt încântat că ai reuşit să rămâi teafără, spuse el. 

— Şi eu. 

Echipamentul ataşat de spatele ei o făcu să-i fie greu să se 
ridice şi se răsturnă pe spate. Imediat, o mână puternică o 
susținu. 

— Nu te deranja, murmură ea, scoțând o piatră ascuţită 
ce-i intrase în spate. 

— Te-ai speriat doar. Eşti norocoasă că am fost aici ca să 
te salvez. 


S-o salveze! Dacă paraşuta s-ar fi rupt, aterizarea ei 


lipsită de glorie ar fi costat o avere. Ceea ce ea nu avea. Îşi 
împrumutase paraşuta de susţinere unei prietene pentru a petrece 
o vacanţă organizată pentru paraşutişti, în Europa. Clarisse se va 
întoarce după o lună. 

— Mi-ai rupt paraşuta? întrebă ea. 

— Sunt îngrijorat pentru tine, nu pentru o bucată de 
mătase. Cum te simţi? 

Roxy îşi masa palmele dureroase şi încheieturile rănite. 

— Sunt bine. Ai văzut paraşuta deschisă. Ce te-a făcut 
să-mi întrerupi aterizarea? Am fi putut fi serios răniți amândoi. 
Dar paraşuta mea? Ai stricat-o? 

Dennis o măsură cu privirea. Ezita, în ciuda atitudinii ei 
nerecunoscătoare. Deşi părea să fie bine, aparențele adesea sunt 
înşelătoare. 

„Păstraţi calmul pacientului”. 

— Te rog, spuse ea. 

Tonul ei disperat îl trimise să inspecteze atent paraşuta. 
Se întoarse imediat. 

— O singură ruptură, asta-i tot. 

— Asta-i tot! şuieră ea. 


Ii căzură brusc umerii şi respiraţia i se cutremură. Cu un 


deget, ea urmări ruptura produsă la una dintre legăturile boitei. 

— Domnule, sper că eşti satisfăcut. Graţie ţie, voi avea de 
cheltuit o grămadă de bani. 

El se uită spre paraşuta distrusă. 

— Nu am intenţionat să fac asta. Cât costă una? 

— Două mii cinci sute de dolari, incluzând şi paraşuta de 
susținere. Costumul costă încă o mie cinci sute de dolari. Şi de 
ce tocmai mie? spuse ea jalnic. 

El se aşeză pe vine, preluând sarcina masării 
încheieturilor ei. 

— Înveseleşte-te, o rugă el. Nu mi-am planificat să fiu 
aici astăzi şi totuşi, iată-mă! Crezi în destin? 

— Deloc. 

— Eu cred, spuse el cu o profundă convingere. Am fost 
sortiți să ne întâlnim astfel. 

ÎI privi cu neîncredere. El transformase experienţa ei, 
vecină cu moartea, într-un act de destin. 

Fusese lăsată pe pământ pentru a ateriza la picioarele unui 
bărbat nebun. De ce? Ce putuse să facă pentru a merita asta? 

— Dacă chiar crezi că încercarea de a te înţelege, stând 


de vorbă... după o asemenea întâmplare... e dictată de destin, 


eşti nebun! 

Simţind că-şi pierde răbdarea, se încruntă la el şi 
continuă: 

— Eu nu cred în soartă. Lasă-mă în pace, te rog să pleci. 

— Nu pot, dacă ai nevoie de mine? Zici că eşti bine, dar 
ai putea să faci un şoc. 

Ea îşi frecă fundul. 

— Mă îndoiesc. 

EI îi admiră dosul, apoi îşi întoarse privirea spre faţa ei. 

— Nu te părăsesc. Nu mi-aş ierta-o niciodată. 

Roxy auzi hotărârea din vocea lui şi o văzu şi în expresia 
feţei sale. 

Avea înălțimea, greutatea şi respiraţia de partea lui. Apoi, 
contrar bunăvoinţei lui, ei îi veni o idee teribil de tulburătoare. 
„Bărbaţii grozavi foloseau uneori în avantajul lor frumuseţea 
pentru a prinde femeile în mrejele lor”. 

El se ridică şi îi întinse mâna. Roxy se uită la ea o clipă, 
ca şi când ar fi fost un şarpe, apoi o strânse. Deodată, fu 
impresionată de multe lucruri. El avea o strânsoare fermă. Ochii 
gri îi erau punctaţi cu maroniu. Mirosea frumos, a plantă citrică 


şi a curăţenie. Probabil mult mai bine decât ea. 


Dezlegându-şi echipamentul, îi atinse mâna oferită spre 
ajutor. 

— Sunt bine. Mulţumesc pentru ajutor. Oricum, nu 
trebuia să vă aflaţi aici. Există anumite lo... locuri sigure, 
destinate vizitatorilor. 

Ea îşi şterse praful de pe umăr. 

— Sunt deja aici. E destinul, crede-mă. 

— Încetează să mai spui asta! Nu dumneata m-ai salvat. 

El se întristă. 

— Dar eram pregătit s-o fac. Ai avut o experienţă 
groaznică. Nu-i posibil să fii şocată sau rănită? 

Ea clătină din cap, într-o negare totală. 

— Nu sunt rănită. Nu sunt şocată. Am de strâns doar o 
paraşută. Acum te rog să pleci. 

— Mă numesc Dennis Jorden, se prezentă el cu o voce 
plăcută. 

Privindu-l, văzu o mustrare în ochii lui, temperată de o 
prefăcută încruntătură. 

— Eu, în ceea ce mă priveşte, continuă el, intenționez 
să-mi amintesc despre tot ce ne-am spus unul altuia astăzi. 


— Nu înţeleg de ce. 


Dennis ridică din umeri. 

— Ți-am spus, e soarta. Mi-ai căzut în braţe. 

— Domnule Jorden, de vină e memoria dumneavoastră 
scurtă. Nu v-am căzut în braţe. 

Dennis ridică o bucată de mătase din paraşută, făcând-o 
să foşnăi în palmele lui mari. 

— Ştiu, dar aşa sună mai bine. 

Ea nu putea să creadă că se contrazicea cu el, certându-se 
ca şi cum el avea dreptate. Apoi privirea îi alunecă pe paraşuta 
ei ciopârțită. Țipă: 

— Dacă vrei într-adevăr să mă ajuţi, încetează să-mi 
compari paraşuta cu ziarul de ieri. 

— Arată-mi drumul drept! rosti el solemn. 

— Las-o baltă, mormăi ea. 

Dennis păşi înainte, căci ea deja strângea ce mai rămăsese 
din paraşută, împăturind materialul. Atingea materialul ca pe o 
proprietate prețioasă, mânuindu-l ca şi cum ar fi fost o bijuterie 
de preţ. 

Jorden se întrebă ce ar simţi dacă degetele ei lungi, 
conice, l-ar mângâia pe el? 


In timp ce acest gând îi trecea prin minte, ea îl privi şi-i 


spuse încă o dată să plece. 

El doar zâmbi. 

— Când eu voi considera că, într-adevăr, ţi-ai revenit. 

Dând din cap, ea împături materialul, reducând 
dimensiunea paraşutei. 

— Sunt sigură că ai de făcut lucruri mult mai importante. 

— E ghinion dacă lupţi cu premoniţiile. Eu mă simt legat 
de tine. Pe lângă asta, îmi place să-ţi ascult vocea. Ai un timbru 
scăzut, gutural. Foarte sexy. Cum să-ţi zic? 

— Domnişoară. 

Dennis îşi dădu capul pe spate, râzând. Privirea lui îi 
examină faţa şi apoi se opri asupra buzelor ei. 

— Prostii! Dacă erai măritată, purtai verighetă pe deget. 

— Nu e necesar. Unele femei căsătorite se hotărăsc să nu 
poarte verighetă. 

— Adevărat, dar tu nu emiţi fiori casnici. 

— Nu există lucruri ca fiorii casnici! 

El dădu din umeri. 

— Hai să nu explicăm amănunțit termenul. Eşti sigură că 
eşti bine? 


— Precis. 


— Ai putea fi rănită. 

Privirea lui alunecă în jos. 

— Domnule Jorden, nu-mi pasă de destin câtuşi de puţin. 
Vreau să pleci. Îţi mulţumesc mult, dar te rog frumos să pleci. 
Îmi pierd răbdarea. În caz că nu eşti conştient de asta, tu ai 
traversat ca un nebun ca să ajungi pe acest teren. Dacă venea un 
avion mic să aterizeze sau dacă unul încerca şi decoleze, puteai 
pune în pericol viețile membrilor din echipaj şi viaţa ta. Sunt 
motive întemeiate pentru ca vizitatorii să rămână în locuri 
anume desemnate. Pe scurt, nu trebuie să te afli unde nu trebuie 
să fii. Adică, aici. 

EI se lăsă pe spate, sprijinindu-se pe călcâie, studiind-o. 

— Ai perfectă dreptate. Oricum, sunt responsabil în ceea 
ce te priveşte. Ai recunoscut că ai aterizat la picioarele mele. 
Asta trebuie să semnifice ceva. 

Roxy ţinea la piept paraşuta strânsă. 

— Confunzi asta cu tradiția chinezească. Tu nu mi-ai 
salvat viața. Aproape că m-ai determinat să  aterizez, 
prăbuşindu-mă peste tine. 

El se încruntă şi Roxy crezu că, în sfârşit, îl făcuse să 


înţeleagă sensul celor spuse de ea. Dar asta până când el o 


întrebă de cât timp se ocupa cu sportul ăsta. 

— De doi ani, zise ea, sperând ca el să obosească şi să 
plece. Trebuie să ştii, înainte de a pun întrebări, ca o săritură 
costă cincisprezece dolari. În zilele mele libere fac patru sau 
cinci salturi. 

El se încruntă. 

— Este prea periculos. Puteai să mori. Adică, mai la 
obiect, nu putem face asta împreună. Am rău de înălțime. Mai 
sus de etajul al treilea îmi curge sânge din nas. Ce altceva vom 
mai face cu timpul nostru liber? 

Roxy îşi dădu ochii peste cap. Acest bărbat arătos, cu 
zâmbetul ucigător, percepea realitatea din poziția unui nebun. 

— Noi nu avem deloc timp liber. Înţelege asta, domnule 
Jorden. Nu e niciun grăunte de adevăr în ideea asta despre noi. 
Nu suntem un cuplu. Suntem nişte străini. Mai mult decât atât, 
eu nu m-aş putea imagina niciodată cu tine. 

— De unde ştii? Eu sunt drăguţ cu toată lumea, de la 
copiii mici la cei mari. Nu iau parte niciodată la spectacolele în 
aer liber şi nici nu privesc la TV. Prezenţa mea aici, astăzi, este 
o întâmplare fericită. Deci, dacă întâlnirea noastră nu se 


datorează destinului, atunci ce reprezintă? 


Ea îşi înălţă capul pentru a-i întâlni privirea. 

— Îmi e indiferent dacă aprobi sau dezaprobi 
paraşutismul. Nu mi-am atins ţinta. Forfecarea aerului, şi nu 
soarta, ne-a adunat împreună. 

EI îşi lăsă bărbia în piept. 

— Deoarece crezi, evident, că sunt un impostor, lasă-mă 
să-ţi risipesc aceste gânduri spunându-ţi câte ceva despre mine. 
Sunt economist juridic. Agent important. Îmi câştig existenţa. 
Viitorul meu este strălucit. Sunt un campion ai drepturilor 
femeii. Am o soră măritată cu un comandant naval, care trăieşte 
în Norfolk, şi se numeşte Virginia. Am douăzeci şi opt de ani. 
Sunt un fan arzător al celor de la Giant. Curăţenia casei nu mă 
atrage, chiar dacă nu pot spune nimic despre asta. Îmi plac copiii 
când sunt draci. Îmi menţionez proprietatea pentru a-mi dovedi 
identitatea. Am absolvit al treilea din clasă facultatea din 
Pennsylvania, şcoala de economie. 

Nu m-am însurat niciodată. Am o sănătate excelentă. Şi la 
fel de bune îmi sunt dantura şi vederea. Ceea ce simt pentru tine 
nu e la fel cu reacția mea obişnuită la femei. Sunt, în principiu, 
un tip foarte intim, stăpânit. Întreabă-i pe prietenii mei, familia 


Ostner, sau pe Marybeth Wynston. Ei îţi vor garanta. Ai 


încredere în mine, de obicei eu nu vin astfel în întâmpinarea 
unei femei. Deci, pentru că sunt tot atât de uluit ca şi tine, pot 
doar să concluzionez că reacția mea are o semnificaţie mai 
profundă. Una pe care ar trebui s-o cercetăm atenţi. 

— Eşti nebun, spuse ea. Îţi fac cunoscut faptul că nu mă 
interesează să pun întrebări prietenilor tăi în legătură cu 
persoana ta. Vreau doar să mă laşi în pace. 

— Îţi înţeleg reacţia iniţială, dar acum te dovedeşti a fi 
încăpăţânată. Ce fel de antrenament ai făcut? 

Ea îşi înălță capul. 

— Te gândeşti să iei lecţii? 

Privirea lui îi dădu răspunsul. 

— Încerc să înţeleg de ce o femeie, care este atât de 
drăguță ca tine, îşi petrece o după-amiază din viaţă, făcând 
salturi. 

— Ah, pentru numele lui Dumnezeu! Bine. Amândoi ştim 
că pierdem timpul, dar, dacă pleci, îţi răspund. 

Nu se aşteptă ca el să fie de acord, ci îi furniză imediat 
informaţia: 

— Iniţial, instructorul de paraşutism controlează firul 


static. Acesta era şnurul central. Firul conectează avionul de 


mecanismul de deschidere al paraşutei. 

El râse. 

— La fel cum o mamă îşi îngrijeşte copilaşul. 

Ea îşi roti privirea. Bărbatul era nesuferit. 

— După două salturi succesive făcute de la opt mii de 
picioare distanţă, treci la faza următoare a antrenamentului. 
Şapte salturi de la o înălțime de zece mii de picioare. 

— Numeşti asta distracţie? 

— Sigur că da. 

— Eu mă gândesc la moduri mai bune de distracţie. Şi 
apoi? 

— Apoi nimic. M-ai întrerupt. În şapte salturi sunt 
însoțită de doi instructori care se asigură că am citit oarecum 
altimetrul de la încheietura mâinii şi că am tras de şnurul 
voalurii la o distanță de trei mii de picioare. Am exersat, de 
asemenea, spirale, am învăţat cum să citesc viteza pământului şi 
să aterizez cu bine. Şi aş fi aterizat teafără astăzi dacă nu-mi 
stăteai în cale. Acum pleacă. 

Un zâmbet i se răspândi pe faţa lui Dennis. 

— Am spus ceva nostim? întrebă ea. 


Deşi era ţicnit, ea trebuia să recunoască că era cel mai 


atrăgător idiot pe care-l văzuse ea vreodată. Gândul acesta o 
făcu să se încrunte din nou. Asta dovedea doar că saltul îi 
afectase mintea. El se amuza din ce în ce mai mult. 

— Recunoaşte, îngeraş. Suntem făcuți unul pentru altul. 
Noi trebuie să dăm curs neapărat acestei întâlniri. Ei, haide, 
pledă el fără a se ruşina, nu eşti cel puţin dornică de a-ţi urma 
instinctele? Sau te limitezi la performanțele obținute în 
paraşutism? Nu ţi-am alungat din minte, saltul înfricoşător? Nu 
te-am făcut să te simţi mai bine? 

În nebunia lui, pusese o întrebare corectă. Roxy se 
mândrea cu firea ei onestă. Chiar se simţea mai bine. Ştia că 
paraşutiştii care treceau prin experienţa forfecării vântului erau 
adesea zguduiţi teribil, din punct de vedere emoţional, timp de 
ore întregi după groaznicul eveniment. Unii demisionau pe loc. 

Ea îşi ţinea braţele încrucişate. Era calmă. Îşi atinse 
fruntea. Era răcoroasă. Se simţea... bine. Datorită lui. În felul 
lui nebunesc, el reuşise s-o facă să-şi uite spaima. 

El o privea, citindu-i expresia feţei. 

— Vezi? spuse el. Am dreptate. Totuşi, nu-i nevoie să 
recunoşti asta. Ți-aş cere prea mult. 


Zâmbetul lui Dennis Jordan putea devasta o femeie, se 


gândi Roxy. Chiar ea însăşi nu era indiferentă. Nătăfleaţa 
demodată se dezlănţuia pe neaşteptate cu putere. 

El transmitea plăcerea nemaipomenită a unei invitaţii 
sexuale, pornind de la arcuirea senzuală a buzelor şi sfârşind cu 
mirosul său ispititor. 

Auzise prea multe poveşti triste în munca sa. Împreună cu 
partenera ei, Nina Arnouth, soţia antrenorului, ea lucra la 
Adăposturile Sigure. Imediat după moartea tragică a surorii sale, 
Alice, şi în amintirea ei, ea îşi transformase casa într-un adăpost 
pentru femeile disperate. 

Ea şi Nina căutau slujbe şi adăposturi permanente pentru 
aceste femei, adăugând apoi sfaturi programate. Poveştile 
îngrozitoare ale acelor femei se întipăriseră în mintea lui Roxy. 

— Pleacă! 

Ea ridicase tonul pentru a sublinia cele spuse. 

— ROXY, îţi este bine? Ce se întâmplă? 

O voce bărbătească, profundă, se auzi din spate. Ea se 
întoarse. Larry Creiger, garda de securitate a aerodromului, se 
îndrepta spre ei. 

Dennis răspunse: 


— Ea a scăpat ca prin urechile acului. Am alergat aici s-o 


ajut. 

— Am lovit o foarfecă de vânt, Larry, dar acum sunt 
bine. 

Oprindu-se lângă ei, Larry îl măsură din ochi pe Dennis. 

— Atunci de ce te-am auzit spunându-i lui să plece? 

Roxy îşi umezi buzele. Era bine acum, dar pentru cât 
timp? Nu putea să nu ţină cont de faptul că era posibil ca Dennis 
Jorden să fie periculos, să încerce s-o urmeze acasă. Nu ştia 
nimic despre el. Bărbații spirituali creau povestiri false în 
fiecare zi a săptămânii. Vorbele lui blânde puteau să adoarmă 
bănuielile unei alte femei, dar nu pe ale ei. Nu în domeniul 
muncii ei. 

Gândindu-se la asta, ea îi răspunse lui Larry: 

— L-am cerut să plece. Lucrez mai bine singură. Nu e 
obişnuit cu salturile şi cu închiderea paraşutei. 

Larry se uita cu şiretenie de la unul la altul. 

— L-ai cerut mai mult decât o dată să plece? 

Ea evita privirea lui Dennis. 

— Da. 

— La naiba, îngeraş, spuse Dennis încet. Asta-i tot ce ai 


de spus? 


— E destul, domnule, spuse Larry. Aşteaptă aici până 
când vorbesc cu doamna Harris. N-aş încerca să fac nimic 
prostesc dacă aş fi în locul dumitale. 

— Se pare că deja am făcut, spuse Dennis, în timp ce 
Larry o conducea pe Roxy puţin mai departe. 

Auzindu-i amărăciunea din voce, Roxy se înfioră. Ca şi 
cum i-ar fi ordonat să se uite la el, ea se întoarse înapoi. Privirile 
lor se întâlniră şi se contopiră. Ea îi studie faţa sumbră, linia 
fermă a buzelor şi simți un val de compasiune pentru el. 
Privindu-l din nou pe Larry, ea îi povesti repede ce se 
întâmplase, făcând credibile spusele lui referitoare la ajutorul 
său. 

Sausfăcut de explicaţia ei, Larry zise: 

— Mă voi întoarce pe jos cu el. 


Dar Dennis plecase deja. 


Capitolul 2 


În biroul său de la etajul al doilea, Dennis stătea cu 
spatele sprijinit de scaun şi deschidea o mapă ce conţinea un cec 
înscris pe antetul lui Roxy Harris. După felul în care îl tratase, ar 
trebui să fie supărat pe ea şi chiar aşa fusese înainte de a se 
calma. Ținând cont de episodul tensionat prin care trecuse, 
recunoscu că îi crease un moment sau două de groază. Ea se 
temuse şi pentru viaţa lui. Şi apoi, dacă ea nu s-ar fi rostogolit 
din înaltul cerului, el nu ar fi întâlnit „îngerul de foc”. Îşi puse în 
gând să forţeze mâna destinului şi să încline balanţa în favoarea 
lui. 

Avea deja două fărâme de noroc. În primul rând, îi aflase 
numele complet de la paznicul securităţii. În al doilea rând, 
recunoscuse în însemnul ce împodobea de o parte şi de alta 
Pontiac-ul roşu, parcat lângă maşina lui pe aerodromul 
Alexandria, următorul enunţ: „Adăposturi Sigure. Nu abuzaţi! 
Sunaţi la Roxy Harris”. 

La câteva zile după întâlnirea lor inevitabilă şi 
hotărâtoare, prietenul său, Jim Davis, îl sunase pentru a-i cere o 


favoare. Bucuros că-i fusese acestuia de ajutor, la rândul său, îl 


rugă pe Jim să afle mai multe despre Roxy. Tatăl vitreg al lui 
Jim, Gerry Matson, era sergent la poliția statală a oraşului New 
Jersey. Putea Gerry să afle mai multe despre Adăposturile 
Sigure şi despre unul dintre proprietarii lor, Roxy Harris? Gerry 
îi promisese că va vedea ce putea face, iar acum, după două 
săptămâni, Dennis citea câte ceva despre „îngerul de foc”. 

Roxane Harris absolvise Colegiul de stat Glassboro, 
obținând cel mai mare calificativ în educarea preşcolarilor. 
Predase la grădiniță timp de un an. De ce plecase de acolo? se 
întrebă el. 

Ea deschisese împreună cu o asociată, pe nume Nina 
Arnouth, Adăposturile Sigure, un refugiu pentru femeile 
distruse. 

Părinţii ei stăteau în Toms River. Sora ei, Alice, şi soţul 
acesteia, Tom, muriseră într-un accident de maşină cu câţiva ani 
în urmă. Pragul alcoolic din sângele soţului ei depăşise de trei 
ori limita normală. 

Roxy pusese la un loc trei procese-verbale de 
contravenţie: două în care se mersese cu patruzeci de mile la oră 
într-o zonă în care nu era permisă decât o viteză de treizeci de 


mile la oră şi unul în care se ajunsese la şaizeci şi opt de mile la 


oră în loc de limita legală de cincizeci şi cinci de mile la oră. 
Mai găsise câteva notițe referitoare la faptul că lui Roxy îi 
plăcuse dintotdeauna riscul. 

Se aşteptase să citească despre ea că fusese votată ca fiind 
declarată Regina ținutului. În schimb, ea lucrase, după 
terminarea liceului şi în timpul colegiului, la un centru de 
îngrijire. 

Raportul despre ea continuă prin a certifica că ea 
participase la demonstraţii făcute pentru cauze variate. i-o 
imagina conducând una dintre acestea, cu părul ei roşu şi 
strălucitor, agitând o pancardă. Râse amuzat. 

Pentru a reuşi să câştige banii necesari pentru 
Adăposturile Sigure, ea ţinuse conferinţe în faţa unor grupuri de 
cetăţeni. 

Banii, se gândi el. Aici ar fi o portiţă. Având nevoie de un 
capital pentru Adăposturile Sigure, el i-ar putea oferi o sumă 
lunară, cu condiţia ca ea să-l ţină la curent cu modul în care 
distribuie, prin plăți, fondurile. Aceasta era chiar misiunea unui 
economist. 

Se îndreptă spre telefon. 


Cosând un petic la voalura paraşutei sale, Roxy stătea la 


masa din bucătărie. Când aflase cât de mult costa reparația 
paraşutei, îşi reprimase orice sentiment de vinovăţie referitor la 
făptui că l-ar fi tratat necinsut pe Dennis Jorden. Acum va trebui 
să aştepte până luna viitoare, ca să-şi repare paraşuta. Dacă nu 
l-ar fi întâlnit pe Dennis — şi îşi dorea chiar să nu-l fi întâlnit, ea 
n-ar mai repara voalura paraşutei. Ar fi paraşutat încă. Ar fi fost 
liberă. 

Termină de cusut şi se autoservi cu o prăjitură de 
ciocolată aflată pe masă. Un brutar de-al casei vindea ieftin 
pâine învechită, la Adăposturile Sigure. Având guri de hrănit, el 
adăuga prăjiturile pe gratis. 

— Bine. Eşti terminată. Nina Arnouth era plină de vervă 
în bucătărie. 

Era înaltă, mai înaltă decât Roxy, şi cu trei ani mai în 
vârstă decât ea. Avea părul negru, ochii căprui şi pielea 
fierbinte, plus o fire aprigă. Era în contrast cu Roxy care avea 
părul roşu, ochi verzi şi o înfăţişare mai curând fragilă. 

— Ce crezi? continuă Nina excitată. Ai primit un telefon 
de la Dennis Jordan. 

— Oh, nu! se tângui ea. 


Povestea o fascinase pe Nina... Se agățase de fiecare 


cuvânt, chiar cerându-i lui Roxy să repete anumite părți din ea, 
în special descrierea fizicului lui Dennis. 

— De-abia aştept să-l întâlnesc pe bărbatul care a fost 
gata să-şi sacrifice viaţa pentru tine. 

Roxy se cutremură. 

— Asta nu-i o glumă. Dennis mi-a produs doar o 
cheltuială în plus. Dacă cineva s-a sacrificat, atunci eu am fost 
aceea. Dacă nu închiriez o paraşută, nu voi putea face salturi 
până când Clarrise nu se întoarce din Europa. Dennis nu a pățit 
nimic. Ce vrea? 

— Eu simt că deja îl simpauzez. Are o voce minunată. Ce 
putea fi mai romantic ca întâlnirea voastră. Oftă. 

— Nina! zise Roxy tăios. De ce a sunat? 

Nina îşi înălță capul. 

— Dacă nu reuşeşti să iei legătura cu el imediat, căci i-am 
spus că eşti aici, va considera că ai fost de acord să-l întâlneşti 
mâine seară. Dar el vrea ca tu să ştii că are de gând să-ţi facă o 
propunere. 

— O propunere de afaceri? 

— În mod sigur. 


Nina râse. 


— A promis să nu ia în considerație comportarea ta 
nerecunoscătoare. 

— E grozav din partea lui, având în vedere că nu i s-a 
întâmplat nimic. 

— Asta e partea a doua a mesajului. E pregătit să 
plătească toate stricăciunile provocate de el, deşi recunosc că nu 
părea să-i pară atât de rău de paraşută. Îi este teamă de salturi, 
aşa e? 

Roxy râse. 

— Insensibil. Poate să trimită un cec. O donaţie pentru 
Adăposturile Sigure. 

— A spus că are de gând, cu condiţia ca voi doi să vă 
întâlniți. Dacă refuzi, înţelegerea se suspendă. Şi, înainte de a 
refuza, adăugă ea avertizată de privirea lui Roxy, pot să-ţi 
amintesc că ne clătinăm mereu la un pas de faliment. 

— Cu alte cuvinte „drag mi-e de tine, dar de mine mi se 
rupe inima”, rosti Roxy tăios. A lui. 

— Tu ştii, Roxy, că, într-o zi, va veni un bărbat şi atunci 
dragostea te va pocni chiar între ochi. Când va veni ziua aceea, 
am de gând să readuc în discuţie acest subiect şi să nu zici că nu 


ţi-am spus. 


— Ai mult de aşteptat, promise Roxy. Te asigur că 
Dennis Jorden nu este „Domnul Minunat”. Şi voi începe cu 
faptul că nu-i place paraşutismul. 

— Paraşutismul nu este un criteriu atotcuprinzător pentru 
căsătorie. 

— E un început. 

— Aiurea. Ce ai de gând să îmbraci? 

Roxy se uită la blugii ei decoloraţi şi la tricoul său. 

— Asta. 

— Vorbesc foarte serios, Roxy. Pune-ţi în valoare toate 
însuşirile tale prețioase. Distrează-te, pentru numele lui 
Dumnezeu. Ştii, mama ta are dreptate. Paraşutismul este un 
sport singuratic, îmbracă rochia verde cu şal. Se potriveşte cu 
ochii tăi. Îi va plăcea. 

— Nu încerc să fac o impresie bună, iar paraşutismul nu 
este un sport singuratic. Şi nici nu voia să-l vadă din nou pe 
Dennis Jorden, adăugă ea în gând. Şi totuşi el se oferise să facă 
o donaţie. Nu avea idee despre suma la care el se gândise, dar 
dacă trebuia să petreacă o seară cu el pentru a ajuta Adăposturile 
Sigure, atunci o va face. Şi în acest sens, poate că era înțelept să 


arate cât mai bine. Pentru interesele promovării ţelurilor 


Adăposturilor Sigure, desigur. 

— Iată numărul lui de telefon, spuse Nina, înmânându-i o 
bucată de hârtie. Sună-l. 

Roxy se duse la telefonul din bucătărie şi formă numărul, 
sperând ca el să fi ieşit. Dar răspunse chiar el: 

— Dennis Jorden, zise el pe un ton impersonal. 

Nu era nicidecum vocea lui profundă, care-i dăduse fiori 
pe şira spinării. 

— Aici este Roxy Harris, spuse ea repede, înainte de a-şi 
pierde răbdarea. E în regulă. 

— Ce e în regulă? întrebă el, iar acum vocea sa era moale 
şi apropiată. 

— Ne vedem mâine seară, spuse ea, şi apoi închise 
telefonul. 

În biroul său, Dennis râse tare. Făcea progrese mari. 

Două ore mai târziu, în timp ce Roxy încerca să realizeze 
modul întâmplător în care-şi ţinea cărțile, Nina apăru în uşa 
biroului, cu un băieţel lângă ea. 

— Bună, spuse ea. Fă cunoştinţă cu Louey. Numele lui 
întreg este Louis Miguel Esperanzo. Preferă să-i spunem 


Louley. Are cinci ani. Mama lui are o întâlnire cu funcţionarul 


ei de la serviciul social. Vor sta puţin. 

Roxy înţelese că mai avea încă doi musafiri. Băieţelul 
avea părul negru, ochi mari şi negri, purta pantofi roşi, blugi 
uzați şi o cămaşă de bumbac spălată de atâtea ori, încât 
adevărata ei culoare rămăsese doar o părere. Roxy va găsi o 
îmbrăcăminte nouă pentru el, în cutia ei de haine. Deşi, acum, el 
arăta de parcă ar fi avut nevoie de o îmbrăţişare şi de prăjiturele. 
Îi oferi o îmbrăţişare şi apoi spuse: 

— Hai să mergem să vedem ce găsim în bucătărie. 

În bucătărie se afla o masă în spatele ferestrei care dădea 
spre gardul din curte. Era încărcată de creioane şi cărți colorate. 

După privirea aprinsă din ochii lui, era clar că de-abia 
aştepta să folosească creioanele. 

— Louey, zise Roxy, Nina şi cu mine tocmai voiam să 
luăm o gustare. Vrei prăjiturele şi lapte? 

Louey dădu din cap afirmativ. 

Puțin mai târziu el îi înmână un desen care-i umplu ochii 
de lacrimi. El vedea lumea în negru. Casa. Iarba. Cerul. Toate 
erau negre. 

Îşi drese glasul şi zise: 


— Mulţumesc, Louey. 


El atârnă desenul pe uşa frigiderului şi apoi o ajută să 
pună masa de prânz în sufragerie. Li se alăturară Katherine 
Creeger şi Allison Bruce, care sosiseră cu o săptămână înainte 
cu copii lor. Ambele mame erau implicate în acțiunea de 
acordare a custodiei. Cu Louey şi Maggie casa era plină. 
Adăposturile Sigure aveau nevoie de ajutor. De aceea Roxy îl 
sună pe Bob, soţul Ninei, în seara aceea. Bob era avocatul ei, iar 
ea îi ceruse să-l verifice pe Dennis. El o ajutase şi o sunase a 
doua zi. Dennis era domnul „Cetăţean Bun” cu o reputaţie 
solidă. Cercetase tot ceea ce-i declarase el la aerodrom. Chiar şi 
ce era mai rău, că atât casă, cât şi biroul lui se aflau la zece 
minute depărtare de Adăposturile Sigure, timp parcurs cu 
maşina. 

Şi totuşi ea pusese de multe ori mâna pe telefon pentru a-l 
suna, ca să anuleze întâlnirea. De fiecare dată când îşi retrăgea 
mâna,  bunul-simţ îi  depăşea sentimentele personale. 
Adăposturile sigure aveau nevoie de toate donațiile ce puteau fi 
obţinute. 

Având aceste gânduri predominante în minte, ea urmă 
sugestia Ninei referitoare la ce urma să poarte. Îşi alese rochia 


verde, nu numai pentru că îi scotea în evidenţă culoarea ochilor, 


ci pentru că aplicațiile cusute pe vertical îi accentuau supleţea 
liniei taliei. Îşi perie părul ondulat, lung până la umeri, lăsându-l 
liber. Acordă o atenţie deosebită machiajului ei, nuanţându-şi 
subtil obrajii cu fard, folosind rimei închis pentru gene şi un ruj 
roşu, lucios, pe buze. 

Dorea să atragă atenta lui asupra ei în timp ce-i explica 
despre necesitatea existenţei adăposturilor care să ajute femeile 
disperate. 

După ce se mai privi o dată în oglindă, se parfumă. 

Dennis ajunse la uşa ei pe la ora şase, purtând pantaloni 
cafenii, un pulover pe gât, pantofi sport şi având un zâmbet 
ucigător. Îi aruncă o privire incandescentă din cap până-n 
picioare, apoi îşi ţuguie buzele şi fluieră. 

Înainte ca ea să realizeze intenţia, el o dezarmă complet 
trecându-i uşor degetul peste buza inferioară. 

— Aveam dreptate, spuse el în timp ce îi întindea un 
trandafir roşu. Petalele sunt tot atât de delicate ca şi tine. 

Ea înghiți în sec. Îi atrăsese bine atenţia. Şi, la naiba, şi ei 
i-o captase pe-a ei! încă o dată ea era impresionată de trăsăturile 
lui puternice şi bărbăteşti. Dar nu avea încredere în niciuna din 


ele. Era interesată mai mult de inteligenţa lui, decât de trupul 


care arăta minunat numai datorită hainelor elegante. Numără 
până la trei, ca să 1 se calmeze respirația. 

— Roxy, arăţi magnific! O adulmecă. Şi miroşi atât de 
bine! Data viitoare am să mă îmbrac la costum. 

Roxy îşi reveni din zăpăceala ei. 

— Nu există o dată viitoare. Te afli aici ca să-ţi vorbesc 
despre Adăposturile Sigure. Pot face asta într-o singură şedinţă. 

— Îmi pare rău. Într-o şedinţă mă informezi tu pe mine. 
Dar trebuie să văd şi eu cum stau lucrurile. Nu uita, sunt un 
economist judiciar. Sunt cu ochii pe oameni. Dacă te plac, în 
sens afacerist, şi dacă îmi convine lucrarea ta de prezentare în 
aşa fel, încât să văd eu însumi că Adăposturile Sigure au nevoie 
de ajutor permanent, îți voi dona o anumită sumă pe lună. 

Roxy fierbea. El se folosea de Adăposturile Sigure ca să 
ajungă la ea. Obrăznicie specifică bărbatului! Dar nu se lăsă şi îl 
înfruntă: 

— Trebuia să te las pe tine să conduci asta. În regulă, am 
de pus câteva întrebări clarificatoare. Ai putea să-mi spui de 
unde vine la tine acest interes spontan pentru Adăposturile 
Sigure? Din câte îmi amintesc, nu erai prea fericit în ziua în care 


ne-am despărțit. 


Întrebarea nu-l luă prin surprindere pe Dennis. Se gândise 
la un răspuns pe care ea va trebui să-l accepte. 

— De ce aş învinovăţi mesagerul pentru mesajul adus? 
Faptul că ne-am despărțit pe picior greşit nu mă depărtează de 
interesul meu de a ajuta femeile să-şi refacă vieţile lor distruse. 

Roxy îl lovi uşor cu trandafirul în piept. 

— Cum se face că nu te cred? 

El îi opri mişcarea, acoperindu-i mâna cu a lui. 

— Eşti dornică să-ţi asumi riscul de a nu fi serioasă? Vrei 
să pierzi o donaţie serioasă? Singura mea condiție este să verific 
modul în care îmi cheltuiesc banii. Bineînţeles că nu te poţi 
opune unei cerinţe cinstite, nu? Sau poţi? 

Ea îşi dădu seama că el îi mângâia palma, răspândind 
senzaţii delicioase şi ar fi dorit ca el să nu se oprească. Îşi 
retrase mâna. 

— Nu este o cerere onestă. 

El se apropie, închizându-şi ochii o clipă şi aspirând 
parfumul ei. 

— De ce nu? 

— Nu fac asta pentru nimeni. E prea mult timp pierdut. 


El dădu din umeri şi se retrase. 


— E alegerea ta. Nu mai este nimic de spus atunci, decât 
noapte bună. 

Ea trase aer în piept şi-i dădu drumul pufăind mânioasă. 
Dacă-l lasă să plece, îi alunecau printre degete banii pentru 
Adăposturile Sigure. El ştia al naibii de bine că ea n-ar face asta, 
n-ar refuza ajutorul lui. 

— În regulă, zise ea, dar să nu te gândeşti nicio secundă 
că nu te urmăresc. Nu mai rânji, escrocule! Te informez că sunt 
la capătul răbdării. 

EI îşi înăbuşi un hohot de râs. 

— Destul de cinstit. Oricum eşti deja prea neprietenoasă 
cu mine. Oamenii cu care stabilesc întâlniri mă invită de obicei 
în casele lor. În caz că nu ai observat, eu sunt tot afară. Aşa cât 
datorită firii tale suspicioase, vom trata afacerea noastră într-un 
timp scurt. 

Ea îşi trecu mâna peste bărbie. 

— Acum eşti rezonabil. Și îți mulțumesc pentru asta. 
Putem merge la biroul meu. Îţi voi spune acolo tot ce vrei să ştii. 

El se legănă pe călcâie. 

— După-masă. 


Incă două cuvinte şi se întorceau din nou de unde 


plecaseră. 

— După-masă? repetă ea. 

— Da, după-masă. 

Ea îşi puse mâna în şold. 

— Asta e o întâlnire! Ştiam eu, hoţule! Totul aici miroase 
a peşte stricat. Ascultă, nu m-am născut ieri. De ce mă faci 
să-mi pierd timpul cu tine şi nu recunoşti că motivul real pentru 
care eşti aici sunt eu? 

— Ți-am spus de ce sunt aici. Ca să susţin opera ta de 
caritate. 

Roxy scrâşni din dinți. 

— Realizezi câte instituţii filantropice cer bani? continuă 
el. 

În vocea lui era o undă de reproş, suficientă pentru a o 
alarma. 

—  Desfăşor o anchetă referitoare la instituțiile 
filantropice particulare spre binele clienților bogaţi, care au 
nevoie de reducerea taxelor. Nu pot să ofer cu bună ştiinţă o 
recomandare unui client dacă nu menţin controlul asupra 
instituţiei filantropice. 


Sau referitoare la proprietarul ei, se gândi Roxy. 


— Te aştepţi ca toţi clienţii să plătească lunar? 

Deşteaptă fată, se gândi Dennis. Simţea căldura 
sentimentelor ei, chiar dacă se lupta să le înăbuşe. 

— Eu nu fac nicio promisiune. Tot ce pot este să dau cel 
mai bun sfat. Evident, acesta se bazează pe o necesitate 
demonstrativă. Ea îşi dădu ochii peste cap. 

— Bineînţeles. 

— Mergem? 

Ea îşi stăpâni râsul. Dennis o conducea spre o ieşire 
perfectă, un mod de a scurta seara. 

— Vom mânca aici. 

EI clătină din cap imediat. 

— Nu mi-ar plăcea deloc ca tu să găteşti. Hai să mergem 
la un restaurant frumos şi să ne întoarcem mai târziu. 

— Aiurea. Am făcut tocăniţă şi sunt sigură că mai este 
destulă. Îşi puse mâna pe braţul lui. 

— ŞI, datorită ţie, asta este o idee mult mai bună. Se 
potriveşte perfect cu planurile tale. În acest fel îţi vei putea da 
seama de ce avem nevoie de bani. După-masă vei putea să le 
citeşti copiilor. 


— Să le citesc copiilor? 


— Da! Mâine vei putea spune clienţilor tăi totul despre 
Adăposturile Sigure. Nu crezi că este o idee bună? 

„Nu, nu cred!” se gândi el. 

— Minunat. Eu nu m-aş fi gândit niciodată la asta. 

„Bineînţeles că nu”, se gândi ea. 

În drum spre sufragerie, Roxy se opri în faţa unui panou 
atârnat la intrarea în hol. 

— Asta îți va da o idee despre modul nostru de lucru. Eu 
mi-am pus orarul zilnic la panou. În afară de procurarea unui 
adăpost temporar, Adăposturile Sigure îndrumă femeile spre o 
stare socială adecvată, spre agenţiile juridice şi spre cele social 
federale. Uneori invităm psihologi şi chiar artişti pentru a lua 
cuvântul. 

— Majoritatea femeilor care vin aici sunt bătute rău. Doar 
fardul ascunde vânătăile. Eu păstrez o rezervă de mostre. O 
parte din îmbunătăţirea stării emoţionale se vede în tămăduirea 
fizică. 

Dennis îi acordă o atenție deosebită lui Roxy, privind 
panoul cu anunţurile referitoare la servicii, cărți de vizită şi 
nume de femei care căutau să-şi împartă apartamentele. Ar fi 


preferat s-o privească pe Roxy în alt context. 


— Sper că-ţi place tocăniţa, continuă ea, îndreptându-se 
spre sufragerie. Uneori are mai mult sos decât carne şi legume. 
Astă-seară suntem norocoşi. Măcelarul ne-a dat oase cu carne. 

— Îmi place tocăniţa. 

Ea îl privi. 

— Sunt atât de bucuroasă! 

„Ai fi mai fericită dacă asta ar fi otravă”, se gândi el, 
zâmbind în timp ce o urma. 

Zâmbetul ei dispăru când intrară în sufragerie. El fu 
surprins de liniştea deplină. Era clar că prezenţa lui le afectase 
pe cele două femei şi pe copiii aşezaţi la masă. Roxy îl prezentă 
unei femei blonde şi subțiri, care se numea Katherine, apoi 
alteia care se numea Allison, fiicei ei, Bettina, şi unui băieţel pe 
care-l chema Louey. Roxy spuse că mama lor li se va alătura 
mai târziu. La aşezarea mesei se folosea o faţă de masă din 
olandă şi lumânări, ca şi cum femeile şi copiii erau oaspeţi de 
onoare.  Candelabrul de cristal strălucea deasupra unui 
aranjament de flori, a unei supiere de porțelan, a unui coş de 
pâine şi a unei tăvi cu legume. 

Cinele familiale din casa să se constituiau mereu din 


mâncare abundentă însoțită de o conversaţie sinceră. Ele 


însemnau rezolvarea problemelor, după servirea desertului, în 
timp ce tatăl îşi fuma pipa pe care o folosea drept baghetă cu 
care o liniştea pe sora lui sau pe el, dacă erau gălăgioşi sau îi 
încuraja pe unul din ei să vorbească. El avea o familie deosebită, 
pe care se putea sprijini. Aceste femei şi copiii nu o aveau. 

Îi aruncă o privire lui Roxy, constatând care era mai 
minunată decât îşi putea el aminti. Privirile lor se întâlniră. 
Ochii ei străluceau de mândrie şi curaj. El stătu nemişcat o clipă, 
privind surâsul delicat întipărit pe buzele ei. Cum se descurca ea 
cu poverile grele aduse de aceşti oameni, menținându-și pacea 
sufletească fără a face o pauză cât de mică? 

— Tu eşti un tătic? întrebă Louey, destrămând tăcerea. 

Dennis se uită la băiat. 

— Nu încă. Sper că voi fi într-o zi, spuse el întorcându-şi 
privirea către Roxy. 

Ea îi atinse braţul. 

— O să vă lăsăm să vă terminaţi cina, spuse ea. Îl 
conduse în bucătărie. Când uşa se închise în urma lor, el o 
întrebă cu ce greşise. 

— Cu nimic, spuse ea. Tu eşti un bărbat. Un bărbat 


reprezintă un soţ, un tată. Louey şi Bettina duc dorul taţilor lor 


şi au nevoie de exemple pozitive cu rol bărbătesc. Îi poţi ajuta 
citindu-le o poveste după-masă. Putem mânca aici, în bucătărie, 
dacă preferi. 

El privi de jur împrejur. Roxy îi urmări privirea. 

— Ca să zicem aşa, scăpăm liberi stând pe aici. 

— Câte femei vezi pe zi? 

Ea scoase cu lingura tocăniţa şi duse farfuriile la masă. 

— Depinde, numărul variază. Multe mă contactează la 
telefon, în timp ce altele intră aici pur şi simplu. Uneori vorbesc 
cu zece pe zi, alteori numărul lor poate ajunge până la cincizeci. 
În acest domeniu toţi fac ore suplimentare. Fie că e vorba de 
consilieri din serviciu social sau dintre aceia de la agenţiile 
particulare. Facem ceea ce putem, direct şi pe calea explicaţiei. 
Noi lucrăm şi cu grupuri religioase. Suntem recunoscători 
pentru orice ajutor primit în mod direct sau indirect. Lucrul cel 
mai important este să efectuăm o transformare. 

Dennis se gândea la propria sa slujbă. Şi la stilul său de 
viaţă. Patricia, secretara sa, se ocupa de biroul său pentru a-l 
ajuta. Luna viitoare, un alt economist urma să se alăture firmei 
sale şi vor angaja un asistent pentru a prelua o parte din 


greutățile aflate pe umerii Patriciei. El locuia într-o casă 


spațioasă, pe care o transformase într-un paradis burlăcesc. 
Când era copil, distribuia ziarele în casă şi nu se gândea 
niciodată că într-o zi o va cumpăra, la o licitaţie falimentară. 

Pe de altă parte, Roxy avea puţin ajutor şi niciun pic de 
intimitate. Locuia în casa ei mică cu diverşi străini. Un refugiu 
era imposibil. Singurul loc interzis femeilor şi copiilor era 
dormitorul ei de la mansardă. 

El îi apucă mâna. 

— Cum ai finanţat Adăposturile Sigure? 

Simţindu-i strânsoarea fermă şi magnetismul înăbuşit ai 
privirii lui arzătoare, Roxy ştia că Dennis se dovedea a fi o forţă 
cu mult mai puternică decât soarta. 'Trebui să se străduiască să-şi 
amintească ceea ce el tocmai o întrebase. 

— Am moştenit bani de la sora mea Alice. În ciuda ei, 
ochii i se umplură de lacrimi. 

— Cumnatul meu, Tom, s-a sinucis şi a ucis-o şi pe ea 
conducând în stare de ebrietate. Şi, ca un fapt ironic ai dreptăţii, 
Tom a murit primul. Alice a suferit timp de o lună. Ca soție a 
lui, ea a moştenit suma provenită din asigurarea lui pe viaţă. 
Când ea a murit, eu eram singura ei moştenitoare. N-a fost o 


grămadă de bani, dar a fost suficient pentru mine ca să pun 


bazele acestor Adăposturi. Ea zâmbi. 

— Adesea îi spun mamei că mândria serveşte mult mai 
bine bogaţilor decât săracilor. Fac asta pentru a-mi testa 
temperamentul. Funcţionează. N-aş cere nimic pentru mine 
însumi niciodată, dar voi cere cât de mult pentru femei şi copii. 

— Îmi pare rău de sora ta, zise Dennis. Şi sunt mândru de 
tine pentru munca pe care o desfăşori. 

Simţindu-se puţin neliniştită din cauza apropierii lui 
puternice în acel moment, Roxy îşi retrase mâna dintr-a lui. 

— Povesteşte-mi despre femeile care viii aici, spuse el, 
simțind că nu i-ar fi de foios să discute despre sora ei. 

Vocea lui plăcută părea s-o învăluie. Se simţea atrasă de 
el din mai multe puncte de vedere, dar căsătoria surorii sale cu 
un bărbat samavolnic o determina să fie foarte precaută. Se 
hotărâse să rămână singură şi să-şi concentreze toată energia 
asupra adăposturilor, cel puţin până când ele dobândeau o bază 
solidă. 

— Ele privind dintr-o secțiune transversală a nivelului 
intelectual. Singura lor trăsătură comună este rapiditatea cu care 
vieţile lor se dezintegrează din punct de vedere emoțional şi în 


unele cazuri şi fizic. Bazele securităţii lor dispar. Fără o slujbă 


sau fără sprijinul familiei, banii lor se duc. Copiii sunt derutaţi, 
prea mulți taţi îşi tratează cu indiferenţă obligaţiile. Legea din 
New Jersey emite popriri pe salarii, dar procesul este lung şi 
mulți taţi sunt greu de depistat. 

— Cum îți măreşti suma de bani? 

— Dăm de ştire tuturor, cum putem. În general, ne bazăm 
pe donațiile organizaţiilor de femei, ale femeilor şi bărbaţilor de 
afaceri, ale organizaţiilor filantropice stabile şi pe donațiile 
particulare, dar intenționăm să facem mai mult pentru a răspândi 
aceste ştiri şi a soluţiona problemele. 

— Cum? La ce te-ai gândit? 

— Nu ştiu încă. Lucrez la câteva idei, ca şi Nina de altfel. 
Vom găsi noi ceva. Problema este că majoritatea oamenilor 
donează pentru nişte operațiuni mult mai mari şi mult prea 
cunoscute decât îşi poate permite poşta să scoată broşurile care 
solicită bani. 

— Care sunt scopurile tale? 

— Asta e uşor de spus! îmi doresc să apuc o zi când nu va 
mai fi nevoie de adăposturi precum azilurile de protecţie. 

Dennis recunoştea cu claritate izvorul compasiunii care a 


determinat-o să dea un răspuns rapid. 


Roxy era o tămăduitoare înnăscută, care dorea să vindece 
necazurile din lume. El îşi puse jos şerveţelul. 

— Vreau să plătesc pentru stricăciunile paraşutei şi a 
voalurii. Ele s-au rupt din cauza mea. Cât costă reparația? 

Deşi ea îi spusese Ninei că banii lui ar fi bineveniţi, Roxy 
îi refuză oferta. 

— Ascultă-mă, zise el. Dacă nu accepţi banii, o să ies şi-o 
să-ți cumpăr o paraşută nouă. Aşa că salvează-ţi existența şi 
contul meu din bancă, şi ia cecul acesta. 

Acceptă cecul fără nicio tragere de inimă şi deschise ochii 
mari când văzu suma generoasă, în ciuda tonului său ferm, ea 
spuse: 

— E prea mult. Nu pot să accept asta. Şi apoi tu urăşti 
paraşutismul. Ţi-e frică de el. Voiai să şti ce putem face 
împreună. 

Realiză tardiv că tocmai repetase cu exactitate cuvintelor 
lui spuse la aerodrom. Un zâmbet răutăcios se întinse până la 
colţurile gurii sale. Ea se înroşi. 

— Eu, eu n-am vrut să spun asta. 

Fermecat de manifestarea emoţiilor întipărite pe faţa ei 


frumoasă, Dennis îşi dorea să-şi lipească gura de a ei, s-o 


strângă lângă el până când ar fi rămas fără suflare, dar asta ar fi 
o mişcare greşită. 

— Recunosc că mai degrabă aş tăia bucăţi din paraşută 
pentru a face batiste, spuse el, sau aş vinde pătrăţele pentru 
plăpumi. Te rog, nu-ţi face o problemă din cauza banilor. 

— În regulă, spuse ea, şi apoi zâmbi fermecător. Te voi 
invita să priveşti viitorul meu salt. 

EI îşi înăbuşi un hohot de râs. Dacă ar fi fost după el, ea 
nu şi-ar mai fi strâns niciodată în spate echipamentul de salturi. 

— Ți-ar plăcea să faci asta? întrebă ea. 

— Nu-mi faci niciun favor. Tu ştii părerile mele despre 
acest subiect. 

Asigurându-se că ea şi-a pus în buzunar cecul, el îşi trase 
scaunul în spate şi se ridică să strângă masa. Roxy nu era 
obişnuită să 1 poarte de grijă şi sări să-l ajute, dar el îi făcu semn 
cu mâna să se întoarcă la loc. Se simţea ca la el acasă în 
bucătăria ei, punând vesela în maşina de spălat vase şi apoi 
turnând cafea pentru ei. După ce au terminat de băut cafeaua, 
Dennis a rugat-o să-i arate şi restul casei. 

Roxy ignora efectele neplăcute pe care apropierea lui le 


producea asupra ei. Nu dorea să-l încurajeze, dar, dintr-un 


anume motiv, degetele ei ardeau de nerăbdare să-i ciufulească 
părul auriu, să-i simtă desimea şi greutatea. Femeile ar fi teribil 
de dornice să aibă culoarea părului lui. 

— De ce vrei s-o vezi? întrebă ea. Într-adevăr, de ce? 

Dennis venise pregătit să folosească Adăposturile ca pe 
un mijloc de a intra în grațiile ei. Până acum, relaţiile lui cu 
femeile fuseseră temporare şi fără o mare apropiere 
sentimentală. Se vedea cu femei interesate de cariera lor, care, 
asemenea lui, doreau să aibă slujbe bune şi să lase căsătoria 
pentru mai târziu. Dar Adăposturile Sigure făceau parte 
integrală din viaţa lui Roxy şi numai în această seară el a înţeles 
că atracţia lui pentru ea devenea mult mai puternică decât 
credea. Dorea să vadă cum locuia ea. 

— Roxy, tu ai nevoie de bani. Eu cunosc oameni care ar 
putea să contribuie la cauza ta sau să te ajute în alte moduri. Dar 
nici ție nu ţi-aş recomanda să cumperi ceva cu ochii închişi. 

— Deci, nu încerci să te întâlneşti cu mine, insistă ea. 

El se uită în ochii ei frumoşi. Era o femeie minunată, 
curajoasă! Voia s-o sărute, să facă dragoste cu ea, să înceapă o 
relaţie cu ea. 


— Ştii bine că asta fac, spuse el. 


— Îţi mulţumesc că eşti cinstit. Voi fi şi eu tot atât de 
directă. Cu o zi în urmă, spuneam că nu avem nimic în comun şi 
încă cred asta. Nu avem, nu pentru a forma bazele necesare 
pentru... 

Cercetarea amănunţită din ochii lui o opri să-şi termine 
propoziţia. El se concentra asupra buzelor ei, asupra pieptului şi 
apoi îşi ridică ochii să-i întâlnească privirea. 

— O relaţie intimă? întrebă el cu o voce moale. 

Ea închise ochii spunându-şi în gând că sentimentul de 
topire pe care îl încerca nu era permis. Ea nu va fi atrasă în 
mrejele lui, indiferent cât ar fi fost de tentant. 

— Corect. Munca mea are prioritate. 

El se dădu puţin înapoi şi o studie. Ar fi putut discuta 
despre vremea răcoroasă, dar nu despre focul generat de fiecare 
privire, de fiecare nuanţă sentimentală. 

— Continuă. 

Ea tuşi, dregându-şi vocea. 

— Asta e tot, cu excepţia mulţumirilor mele. Îţi voi 
accepta banii şi orice ajutor pe care l-ai putea da Azilurilor de 
Protecție. 


— Acum e rândul meu să-ţi mulțumesc, spuse el, 


potrivindu-şi tonul formal cu al ei. 

— Şi, continuă ea ridicându-şi vocea, ca şi cum ar fi 
trecut printr-un botez cu focul, având conştiinţa curată, eu tot 
refuz să mă întâlnesc cu tine. 

EI îşi dădu capul pe spate şi izbucni în râs. 

Privirea ei nemulțumită era atât de provocatoare, la modul 
inconştient, încât el ar fi vrut s-o tragă brusc pe micuța 
mincinoasă în braţele lui şi să-i arate el ce ar putea să fie între 
el. 

— Eşti un suport plin de anunţuri, nu-i aşa? zise el. Aşa 
că spune-mi, frumoasă doamnă, ce zici de destin? 

— Fir-ar să fie de soartă! 

Dennis se uită la ochii ei neastâmpăraţi, la nasul nostim, 
la linia elegantă a gâtului şi apoi îşi fixă privirea asupra buzelor 
ei zâmbitoare şi înnebunitoare. 

Îşi trecu mâinile peste umerii ei, îndepărtând-o încet, în 
timp ce-şi aplecă capul. 

— Dacă aş fi în locul tău, n-aş socoti fără valoare puterea 


destinului. 


Capitolul 3 


Tocmai atunci Louey o împiedică pe Roxy să-i arate 
restul casei lui Dennis. El se repezi în bucătărie şi se opri brusc, 
cu ochii la Dennis, ca şi cum ar fi vrut să se asigure că el încă se 
mai afla acolo. 

Era clar că voia să-i vorbească. Dennis stătea jos pentru 
ca astfel să pară mai puţin extraordinar. 

— Tatăl meu obişnuia să-mi citească poveşti. Ce-ai zice 
dacă ţi-aş citi ție şi Bettinei o poveste? Ochii lui străluceau. 

— Bettina face baie. O să-mi citeşti mie? 

— Bineînţeles. 

Luând copilul de mână, el o urmă pe Roxy într-o cameră 
retrasă. ÎI invită pe Louey să aleagă o carte. Lui îi luă mult timp 
să cerceteze raftul de cărți pentru copii, decizându-se în final 
asupra titlului: „Frumoasa şi bestia”. 

Dennis îi făcu cu ochiul lui Roxy. 

— Îmi place să citesc poveşti înainte de culcare. Îşi 
coborî vocea, transformată într-un glas răguşit şi tulburător, şi 
continuă: 


— Femeilor. În special poveşti de dragoste. Să-ţi citesc şi 


ție una mai târziu? Promit să-mi pun tot sufletul şi toate 
sentimentele în ea. 

— Sunt sigură că ai face-o, zise ea pe un ton aspru şi mult 
prea ridicat, dar cred că mai bine ai citi poveşti copiilor. În acest 
fel este mai puţin probabil să intru în bucluc. Înţelegi ce vreau să 
spun? îi zâmbi, apoi traversă camera şi se aşeză pe un scaun. 
Dennis râse. El stătea pe canapea şi îl lăsă pe Louey să i se aşeze 
în braţe. Sugându-şi degetul cel mare, băiatul asculta fascinat şi 
teribil de concentrat, cercetând cu atenţie şi pe îndelete 
imaginile alese şi chicotind când Dennis vorbea în stil alert, 
atunci când interpreta rolul Bestiei. Dennis se aplecă la urechea 
lui Louey şi-i şopti tare: 

— Întreab-o pe Roxy dacă îi place cum citesc. Sau poate 
că ea crede că ar trebui să pun mai mult sentiment în ceea ce 
fac? 

Precum un papagal mic, Louey repetă întrebarea. Roxy 
nu se putea abţine să nu râdă. Privind camera de jur împrejur, ea 
se gândea că nu se simţise niciodată mai comod ca acum şi pe 
deplin liniştită. 

Louey se aprindea de bucurie când Dennis îi acorda 


atenţie. Era cu adevărat un „ticălos” care folosea un copil pentru 


a ajunge la ea. 

— Spune-i lui Dennis, zise ea către Louey, că o să-i 
trântesc cartea în cap, dacă nu citeşte mai departe. 

Înainte de a apuca să vorbească, Dennis acoperi gura lui 
Louey cu mâna şi-şi termină povestirea. Louey îl rugă pe Dennis 
să citească din nou. Roxy părăsi camera şi se întoarse cu 
bebeluşul lui Katherine, în vârstă numai de şase luni. 
Aşezându-se pe scaun din nou, ea hrăni copilul cu biberonul. 

Dennis se opri din citit ca s-o privească, iar Roxy simţea 
impactul privirii lui arzătoare asupra ei, în timp ce freca uşor 
bebeluşul pe spate. El demolase barierele imaginii ei despre el. 
Urma să afle că era un om cu multe feţe. În timp ce el stătea 
liniştit, aparent fascinat de miracolul vieţii, ea se întreba dacă 
era înţelept să hrănească copilul în faţa lui, ca şi cum participau 
amândoi la un spectacol de casă. Nu voia să cultive o relație cu 
el. Din mai multe motive. Louey îl trase de mână atrăgându-i 
din nou atenţia asupra cărții. După ce a citit povestea pentru a 
treia oară, Dennis se plânse că-şi simte gâtul iritat. 

— O să-mi citeşti şi mâine seară? întrebă Louey. 

— Promit, zise Dennis. Louey îl luă de gât şi Roxy îi 


puse bebeluşul în braţe. După plecarea lui Louey, rămaseră 


singuri. Dennis porni spre ea şi o ridică din scaun. 

— Mi-a plăcut asta. În special pentru că ai stat acolo 
liniştită. Ai nevoie de asta. Îşi plimbă uşor vârfurile degetelor pe 
obrazul ei, apoi i le trecu prin păr, numai din plăcerea de a-l 
atinge şi de a simţi onduleurile uşoare ale şuviţelor strălucitoare 
din părul ei. Apoi îi sărută uşor buzele. 

— Nu toţi bărbaţii sunt proşti, spuse el. Cea mai de preţ 
valoare o constituie familiile lor. Ei fac orice le stă în putere ca 
să le protejeze. 

— Ştiu, şopti ea, rămânând nemişcată în urma 
mângâierilor sale delicate. 

Erau atât de puţine atingeri delicate, bărbăteşti, în viaţa ei 
de zi cu zi. Îşi ridică ochii spre el pentru a-l vedea cum o privea 
stăruitor, cu ochii gri, întunecaţi. Privirea lui spunea multe, era 
plină de înţelesuri şi exista în el o fermitate care îi răzbătea prin 
fiecare por al pielii. Era de asemenea şi dorința. Ea se retrase 
brusc. Mai bine ar face turul casei. 

Partea de sus consta dintr-un hol central, din care porneau 
patru dormitoare curate. Paturile erau frumos aranjate. 
Prosoapele atârnau pe suporturile adăugate la mesele de toaletă. 


Un covor uzat, maroniu, acoperea podeaua. Fiecare cameră avea 


un dulap de metal pentru haine şi un pat pliant. 

— Existenţa spaţiului constituie o încurajare, explică 
Roxy. Noi încercăm ca totul să fie acceptabil, deşi uneori e mai 
greu ca-n alte vremuri. Săptămâna asta suntem norocoşi. 

El nu putea concepe să-şi împartă casa cu străinii. 

— Câte săli de baie aveţi? 

— Două. Una sus şi una jos. Nu se zăboveşte prea mult în 
niciuna din ele. De aceea Allison i-a făcut baie Bettinei imediat 
după-masă. 

— Aş vrea să văd camera ta. 

— De ce? Eu nu caut fonduri pentru mine însumi. 

El avea mai multe motive, care mai de care mai intime şi 
mai personale decât cel din urmă. 

— Dacă le spun clienților mei cum trăieşti, la ce ai 
renunţat tu însuţi pentru alții, toate astea îmi vor fi de folos în 
prezentare. 

Roxy nu ştia dacă să-l creadă sau nu. Fusese convinsă că 
el o ispitise cu o donaţie pentru Adăposturile Sigure, ca o tactică 
pentru a o vedea. Gândise astfel până când l-a văzut alături de 
Louey. 


— In regulă. Ai grijă la cap, adăugă ea, în timp ce urcau 


scările ce duceau la mansardă. În spatele ei auzi o bufnitură şi 
apoi o înjurătură nedesluşită. 

— Asta nu este o idee foarte bună. 

Dintr-un punct central, acoperişul mansardei se înclina în 
pantă, fiind vârât sub streşini. O rază slabă de lumină pătrundea 
de jos în cameră, iar ea aprinse lampa. 

Dennis rămase unde se afla. Atingea doar cu capul 
tavanul, cu condiția ca să rămână în centrul camerei. Privind 
împrejur el observă că ea transformase acel spațiu într-un 
refugiu tihnit. Ferestrele din capetele opuse asigurau aerisirea de 
la un capăt la altul. Papucii ei se aflau la marginea patului dublu. 

Mobila consta dintr-o măsuţă de toaletă, o lampă, un 
dulap metalic de haine aşezat pe verticală şi un scaun în stilul 
reginei Ana, având perniţa acoperită cu un material imprimat cu 
trandafiri mari. Scaunul arăta de parcă s-ar fi rupt dacă te-ai fi 
aşezat pe el. Sub una dintre ferestrele care dădeau afară se afla 
un cufăr deschis, umplut ochi cu jucăriile copiilor. 

— Astea sunt ale tale? o necăji el. 

Ea îşi ridică bărbia. 

— Fiecare copil primeşte un dar. Noi cheltuim cu 


frivolitate banii. 


— N-am vrut să insinuez că ai fi făcut asta. Sufletele au 
nevoie de hrană. 

El n-ar fi putut spune altceva mai frumos pentru a o 
dezarma. Zâmbi. 

— Am o înţelegere cu proprietarul companiei locale de 
Jucării. Astea sunt luate la mâna a doua. Copiilor nu le pasă. 

— Există ceva ce nu ai face pentru ei? 

— Cineva trebuie s-o facă. 

El urmări cum privirea ei se fixă asupra fotografiei de pe 
măsuţa de toaletă. Tânăra femeie păstra o asemănare cu Roxy. 

— Aceea este sora ta? 

— Da. Te-aş ruga să coborâm. 

— Aş prefera să vorbim aici. 

— Eu nu distrez niciodată bărbaţii în dormitorul meu. 
Nici chiar dintr-un sentiment de caritate. 

Dennis era tentat să-i mărturisească că nu venise din 
motive caritabile ci pentru el însuşi, din dorinţa de a o revedea. 
În schimb, el îi lăudă munca, abţinându-se să adauge faptul că 
ea îşi ruina sănătatea. Probabil că ea i-ar fi vorbit dispreţuitor, şi 
ar fi avut dreptate. Din tot ceea ce-i spusese ea, reieşea că nu 


avea capital de exploatare pentru a plăti salariaţii sau pentru a 


muta Adăposturile în locuinţe separate, ceea ce ar fi avut ca 
urmare transformarea casei într-un cămin folosit doar de ea 
personal. Se gândea că era groaznic faptul că ea dormea la 
mansardă. 

Ziua începea devreme pentru ea şi uneori nu se sfârşea 
niciodată. O întrebase dacă în timpul nopţii femeile o sunau. Ea 
îi spusese că ele făceau asta, dar recunoştea că nu-i plăcea deloc 
să conecteze robotul. Nina deținea partea cea mai bună din 
afacere. Respecta orele. Mergea acasă la un soţ. Nu trebuia să fii 
expert în matematică ca să deduci că, cu cât Adăposturile Sigure 
aveau mai mult succes, cu atât se va mări numărul de femei şi 
de copii care vor apărea la uşa ei, şi cu atât mai chinuitoare va 
deveni viaţa lui Roxy. 

O văzu cum îl privea. Recunoştea mesajul ochilor ei 
exprimând un amestec de mândrie şi hotărâre. Ca şi când i-ar fi 
înfruntat concluziile, dacă acestea ar fi fost exprimate cu voce 
tare? Dacă nu pentru altceva, Roxy, îngerul lui de foc, lupta 
pentru convingerile ei. 

— Îţi lipseşte o baie aici, spuse el. 

Ea râse. 


— Mă descurc. 


El era nemulţumit de faptul că o mică alunecare pe aceste 
scări ar putea-o face să-şi rupă gâtul. 

Se gândea la casa lui cu camere mari, la cele patru săli de 
baie, la căminele ridicate în biroul şi în dormitorul lui, şi la 
bucătăria modernă. Roxy putea să folosească o casă de 
dimensiunea casei lui. 

— Eşti norocoasă că nu te-ai împiedicat şi nu te-ai rănit 
cățărându-se pe scările astea în toiul nopţii. Căci atunci ce s-ar 
întâmpla cu opera ta de caritate? 

— Eu sunt atentă. Nimeni nu este indispensabil. 

— Tu eşti pentru oamenii de care ai grijă şi pentru cei pe 
care-i ajuţi. E bine că o ai pe Nina să te elibereze de o parte din 
greutăţi. 

— Ştiu, dar dacă va rămâne gravidă, va trebui să-şi ia 
concediu. 

Văzând expresia curioasă din privirea lui, ea îi explică că 
Nina pierduse trei sarcini. Doctorul îi spusese că la viitoarea ei 
sarcină nu va trebui să lucreze deloc. 

Dennis îşi trecu mâinile prin păr. 

— Roxy, tu eşti o ființă nobilă. Dar chiar şi oamenii 


onorabili, deştepţi şi generoşi nu pot schimba singuri lumea. Ai 


nevoie de ajutor. De ce nu le spui celor din comitetul de 
direcție? Cu siguranţă ei te-ar putea ajuta să-ți fixezi câteva ore 
de lucru pe săptămână. 

— Care comitet? Nina, Bob şi cu mine conducem. Noi nu 
avem responsabilităţi formale. Facem ceea ce este necesar. Bob 
se ocupă de munca juridică. Apreciez timpul pe care îl consacră 
soților şi taților, urmăriţi pentru a-şi plăti contribuţia lor legală 
familulor lor. 

Dennis stătea pe pat simțindu-se frustrat tot atât de mult 
din cauza situaţiilor descrise de ea, ca şi de eforturile ei 
extraordinare. Înainte de a-şi da seama ce se întâmpla, arcul 
patului sări pe podea şi părțile laterale ale somierei ţâşniră în 
sus. Fu înghesuit la mijloc. 

— Ce dracu”? 

— Este demontabil, zise Roxy, stăpânindu-şi râsul. 

El expiră puternic aerul din piept, luptându-se să se ridice. 
Neavând de ce se ţine, nu reuşea să facă asta. 

— Uite, prinde-te de mâna mea, zise ea. 

El o apucă şi o trase puternic. Acum era rândul ei să fie 
luată prin surprindere, atunci când îşi pierdu echilibrul şi căzu. 


Ateriză peste el, făcând ca feţele lor să se atingă, unindu-şi 


răsuflările înfiorate de uimire. Părul ei îi înconjura faţă ca un 
văl. Ea îşi ridică capul făcând ochii mari, şocată din cauza 
ciocnirii. Efectul asupra lui Dennis se manifestă imediat. 
Electric. Privirea lui se fixă pe buzele ei. 

— Roxy, Jur că n-am planificat asta. 

Ea dădu din cap, înghițind cu greu. 

— Ştiu. E din cauza patului. 

El nu făcea niciun efort să se mişte. Mâinile lui îi 
alunecau pe spatele ei. 

— E soarta, şopti el. 

— Te rog, nu spune asta. 

— De ce? Este adevărat. 

O dorință puternică îi era întipărită pe faţă. El părea s-o 
înghită din privire şi Roxy închise ochii. Nu din cauza întrebării 
pe care i-o pusese el, ci pentru că se temea de răspuns. Pe lângă 
faptul de a fi precaută, se adăugă şi acela că Nina ura să fie 
gravidă şi responsabilităţile ei vor creşte, luându-i mai mult 
timp. Adăposturile Sigure aveau nevoie de toată atenţia ei. Să-i 
acorde atenţie lui Dennis ar însemna să-l nedreptăţească. Simţea 
cum el îi ciugulea buzele, simţea sărutul lui uşor ca o pană, tăria 


stăpânită. Trupul lui teribil de bărbătesc se afla pe aceeaşi linie 


cu al ei. Oftând, ea îşi lăsă mâinile să alunece în jurul gâtului 
lui. Îşi spunea că nu avea un alt loc unde să le ţină. 

Mâna lui se curbă pe ceafa getului ei, determinând-o să-şi 
lase capul în jos. Ea era copleşită de un sentiment cald de 
bunăstare şi siguranţă. 

— Roxy! murmură el. Ar trebui să ştii că vreau să te 
sărut. Dacă nu mă opreşti acum, mai târziu nu vei mai putea. 

Ea se uita fix în ochii lui. Cu un mic geamăt, ea îşi lipi 
buzele de ale lui, lăsându-l pe el să preia desfăşurarea torentului 
senzual. Mâinile lui se plimbau pe spatele ei şi apoi trecu pe 
deasupra braţelor. Trupul ei răspundea mângâierilor lui. 
Degetele ei se strânseră în părul lui; în cele mai adânci 
ascunzişuri ale minţii ei, ea se întreba cum se putea întâmpla 
ceva atât de bun şi de adevărat unei persoane precaute ca ea. Nu 
aşa era ea. Apoi încetă să mai gândească. Tot ceea ce dorea era 
să simtă, să guste, să-şi potrivească mişcările ritmice ale 
limbilor aflate într-un înflăcărat duci. Să-l savureze. Pe patul ei. 
Unde nu fusese niciodată un bărbat. Dennis îşi aluneca mâinile 
de-a lungul coloanei ei vertebrale. Trupul lui, care se încălzise 
din momentul în care o văzuse, se înfierbântase, fiind pe punctul 


de a exploda. Nu-şi putea aminti că în toată viaţa lui să fi existat 


vreodată o situaţie mai frustrantă. 

Ținea în braţe o femeie plină de pasiune şi, practic, nu se 
putea rostogoli pentru a se întoarce pe partea cealaltă. Cu o 
durere nemaipomenit de plăcută, el îi simţea pieptul apăsându-se 
pe pieptul lui. Respirația ei dulce şi grea îi atingea faţa ca o 
şoaptă. Soarta avea un ironic simţ al umorului. Chiar dacă ar fi 
dorit să meargă mai departe, el nu putea. Cu părere de rău, el 
întrerupse sărutul. 

— Sunt blocat. N-am fost niciodată prins de o somieră. 

Cuvintele lui o readuseră la realitate într-un mod jenant şi 
ea îşi dădu seama că trebuia să se mişte imediat. 

— O să mă sprijin de umărul tău, spuse ea. 

Făcu întocmai şi gemu. Gândindu-se că l-a lovit, ea îşi 
îndepărtă mâna. Deodată îşi pierdu din nou echilibrul. 

Râzând, cu ochii strălucind de neastâmpăr, el o înlănţui 
cu braţele. 

— Pe de altă parte, poate că am fost sortiţi să stăm veşnic 
în pat. 

Cu obrajii arzând, ea se învinovăţi că l-a lăsat să 
gândească că era naivă. Pentru nimic în lume nu şi-ar planifica 


să-l ameţească puţin pe Dennis. Dacă el se gândea că ea îi va 


oferi ceva mai mult, se înşela teribil. 

— A fost o idee greşită să te aduc aici, murmură ea. 

El râse tare şi zarva produsă de el i se transmise şi ei. 

— Iubito, a fost o idee excelentă. Când te voi suna 
noaptea, mi te voi imagina închisă în patul tău ca într-o 
închisoare. 

Ca şi cum ar fi luat foc, ea se răsuci rostogolindu-se pe 
podea. El regretă imediat că îi pierduse căldura, dulcea greutate 
a trupului ei, dar îşi dădu seama că aşa era cel mai bine. 
Simţindu-i furia sperioasă, el ştia că trebuia s-o ia mai încet. 
Urmându-i îndemnul, se ridică la marginea patului. Partea din 
spate a somierei sări şi-l pocni. 

— Nimeni n-ar crede aşa ceva nici într-un milion de ani, 
bombăni el. 

Deşi voia să-şi menţină o urmă de demnitate, Roxy nu 
putu. Râse, în timp ce el se lupta să întindă somiera. 

— Să chem ajutoare! 

— Să nu îndrăzneşti! 

El alunecă pe podea, stătu o clipă jos şi apoi se ridică în 
genunchi. Dădu din cap, ca şi când nu putea să creadă că se târa 


în centrul camerei pentru a se ridica, fără a se sinucide. 


— Roxy, zise el, nu voi uita niciodată întâlnirea noastră şi 
primul nostru sărut. 

Deoarece era încă ameţită de acel sărut, avu nevoie de un 
răgaz pentru a înregistra cuvintele lui. 

— Primul? 

Ea se ridica pentru a-l privi în faţă. 

— Doar nu crezi că voi fi mulţumit să mă opresc aici, 
aşa-i? Am fost rănit în timpul acţiunii. Mi-am izbit capul. Îi făcu 
cu ochiul. Dar meriți. Mă săruți ca să mă simt mai bine? 

— Dennis, pentru tine totul este glumă, dar nu şi pentru 
mine. Avem nevoie de ceva sincer. Noi suntem firi diferite. 

— Slavă Domnului că este aşa. 

— Ascultă! spuse ea fierbând. Înţelegi ce vreau să spun? 
Eşti un mare sâcâitor. M-ai sărutat datorită unor împrejurări 
deosebite. Pentru mine, unul este destul. 

— De cine te temi? De mine sau de tine? De unde scoţi tu 
un număr arbitrar? Ţi-a plăcut? Nu-mi spune că nu. Dacă vrei o 
demonstraţie, vino cu mine acasă. Acolo nu vom fi întrerupți. 

— În niciun caz. Nu am timp să mă implic în nimic. Nici 
cu tine şi nici cu alt bărbat. 


— Nu mă interesează ce faci cu alți bărbaţi. Când o să ai 


timp? o întrebă el, fără a o mai necăji. 

— Nu în viitorul apropiat. Spera ca el să nu vadă 
palpitaţia sălbatică a pulsului său. El îi puse degetul pe vena de 
la gât, care îi pulsa. 

— Îngeraş, ai nişte priorităţi nereuşite. 

Dennis îi înmână cartea lui de vizită. 

— Astea sunt prioritățile mele. Nu eu ţi-am cerut să intri 
în viaţa mea, eu sunt ocupată. 

— Aşa sunt majoritatea femeilor şi a bărbaților. Nu te 
teme de mine. Nu toţi bărbaţii sunt la fel. 

Fără a-i da un răspuns, ea cobori scările de la mansardă şi 
apoi pe cele de la primul etaj. În urma ei venea şi Dennis. Se 
întâlniră cu Maggie, mama lui Louey. Era o femeie drăguță, cu 
o figură gingaşă şi cu ochii negri şi însuflețiți, precum ai fiului 
ei. Îşi plimba nervoasă degetele pe reverul costumului cafeniu. 
Roxy o întâmpină. 

— Maggie, cum a mers astăzi? Ai obținut postul de 
secretară? 

— Nu, răspunse Maggie, luptându-se în mod evident, cu 
o puternică stare de deprimare. Au spus că am nevoie de 


experiență în muncă. Cum pot să capăt o experienţă recentă, 


dacă nimeni nu mă angajează? Alerg într-un cerc vicios. Unde o 
să mă duc eu cu Louey? Ce se va întâmpla cu noi? Eu trebuie să 
fiu independentă. Trebuie! 

Dennis se băgă în convorbirea lor, ignorând strângerea de 
mână a lui Roxy pe braţul său, menită să-l prevină. 

— Poate te pot ajuta eu, Maggie? într-o lună mi se va 
alătura un nou economist şi voi avea nevoie de o asistentă. Ştii 
să foloseşti un computer? 

— Nu. 

ÎI privi nerăbdătoare. 

— Dar dactilografiez rapid şi ortografia mea este 
excelentă. Pot să învăţ. 

— Bine. Referințele tale nu trebuie să fie recente. 

Speranţa lui Maggie se schimba în mâhnire. Ea îşi 
înghiţea lacrimile. 

— Aş putea încerca să obțin referințe, dar mi-ar fi 
imposibil. Vedeţi, dumneavoastră, am pierdut urma şefilor mei 
anteriori când ne-am mutat din Tennessee aici. Oricum, vă 
mulţumesc. 

— Vino mâine, la ora nouă. Dacă secretara mea, Patricia, 


va fi mulțumită, cu siguranță că Voi fi şi eu. Ea are grijă de 


birou. 

Maggie se uita la el, de parcă ar fi fost Dumnezeu. 

— De ce? De ce faceți asta pentru mine? Nu mă 
cunoaşteţi! 

— Sunteţi o persoană care merită. Aşa că de ce n-aş 
face-o? Referințele sunt importante, dar tot la fel de mult ca şi 
raționamentul. Louey a stat în braţele mele când i-am citit o 
poveste astă-seară. Trebuie să fiți o mamă bună, deoarece el este 
un băiețel drăguţ. 

Se simţea teribil de jenat văzând expresia ei luminoasă. 

— Nu faceţi din asta mai mult decât este! Nu vă promit 
mai mult decât un interviu şi-l vom ţine acolo. 

Roxy fu impresionată de generozitatea lui. 

— Nu ştiu nimic despre ea, spuse ea, după ce mai înainte 
îşi înăbuşise cuvintele rostite acum, după plecarea lui Maggie. 

— De ce a-i făcut-o? 

El se muta de pe un picior pe altul. 

— Sunt momente când e înţelept să faci cum îți dictează 
intuiţia. Pat îi va revizui deprinderile, abilitatea. Ea e corectă. 

Într-un gest spontan de mulțumire, fapt care o surprinse 


total pe Roxy, ea îşi aruncă braţele în jurul gâtului său şi-l 


sărută. 

El îi cuprinse cu mâinile şezutul, stingând focul din 
trupurile lor într-o unire mistuitoare în timp ce îşi contopea gura 
cu a ei. Ea ţipă când limba lui o invadă dulce. 

— Roxy, spuse el în cele din urmă. Trebuie să facem ceva 
în legătură cu asta. 

— Ne aflăm în hol, pentru numele lui Dumnezeu, protestă 
ea slab. 

El îi privi roşeaţa din obraji şi ochii strălucitori, verzi ca 
marea. Întorcându-se, el o conduse în birou şi închise uşa în 
urma lor. 

— Acum nu mai suntem în hol. Tot ce poţi face este să 
termini ce începi. 

— Mai mult decât o mică trăncăneală, spuse ea. N-am 
idee de ce ţi-am permis să mă săruţi. 

— Un cavaler n-ar trebui să sublinieze faptul că doamna a 
inițiat sărutul. Nu te scuza. Mi-a plăcut. Eu îmi ofer pe gratis 
trupul pentru a te distra, dar te previn că sunt un bărbat cu pofte 
sănătoase. 

— Du-te acasă. 


— Nu încă. Arată-mi registrele tale pentru a-mi face cât 


de cât o idee despre suma de care ai nevoie lunar ca punct de 
plecare. 

Bucuroasă că a schimbat subiectul, ea îi în mână cu 
nerăbdare câteva plicuri mari. 

— Ce-i asta? întrebă el. 

— Evidenţa contabilă. 

EI răsturnă conţinutul lor pe birou. 

— Dacă n-aş cunoaşte mai multe, aş jura că un economist 
amator ordinar a permis unui contabil amator ordinar să scape 
uşor de prostia asta. Ce se întâmplă dacă pierzi aceste bucăți de 
hârtie? Ele nu sunt capsate ca pagini de registru. Cum îți 
dovedeşti cheltuielile? Ascultă un sfat, Roxy. Dacă arunci sume 
de bani pentru a plăti persoana responsabilă de contabilitatea 
asta groaznică, concediază-l sau dă-o afară. Dacă e voluntar, 
scapă de el sau de ea. Asta te poate băga în mari buclucuri. Să 
presupunem că ai o revizie contabilă, vrei? Vei avea nevoie să 
procuri dovezi ale cheltuielilor, ale donațiilor tale, dovezi pentru 
toate. 

Privirea îi lunecă departe şi simţi cum i se încălzesc 
obrajii. 


— Nu pot. 


— Ce nu poţi? întrebă el mai ascuţit decât ar fi dorit, dar 
era dezgustat. El înregistra totul cu meticulozitate. 

— Nu pot concedia economistul sau contabilul. Vocea ei 
cobora din ce în ce mai jos. 

El se încruntă. 

— De ce nu? Nu-mi spune că acea persoană e tocmai o 
rudă de care-ţi pare rău. 

— Nu chiar. 

— Atunci care-i situaţia mai exact, insistă el. Ştiu că ai o 
inimă de aur şi cred că n-ai face rău nici unei muşte, dar 
păstrarea cu grijă a unei evidențe contabile corecte este 
imperativă. 

El găsi o notă de plată a telefonului. 

— Cum poţi să deosebeşti convorbirile personale de cele 
de afaceri? 

— Recunosc numerele de telefon. 

— Numere de acum cinci ani, de acum şapte ani? Asta 
m-ar înnebuni. Am vorbit serios când am spus că Garda 
financiară te poate verifica oricând. Lasă-mă să văd raportul 
referitor la impozitele de anul trecut. Poate atunci voi pricepe 


mai bine. Ştiu, există nişte metode simple pentru transcrierea 


cheltuielilor. 

Ea trecu pe lângă el, ducându-se spre uşă. 

— Eu nu vreau să te înnebunesc. Nu e necesar să te 
implici în asta. Ştii deja ce facem. De ce nu eşti satisfăcut? 

— ROXY, încerc să te ajut. 

Renunţând la hotărârea ei evidentă, ea se întoarse la 
birou, îl dădu la o parte şi deschise un sertar. 

— S-ar putea să fie aici. 

El îi îndepărtă uşor dar ferm mâna, apoi trase sertarul 
afară şi îl goli deasupra biroului. Pachetele de gumă de 
mestecat, suzete roz şi albastre, fotografii la minut înfățişând 
copii femei şi dulăpioare de plastic păstrate cu sfinţenie se 
rostogoliră afară alături de creioane, agrafe, semne colorate de 
carte, linii şi un caiet de notițe. Ridică capacul unui dulăpior de 
plastic. 

— Pentru ce este asta? 

— Pentru dintele fermecat. 

Ea deveni beligerantă când el îşi ridică sprâncenele şi îi 
smulse dulăpiorul. 

— Le dau copiilor un locşor aici când îşi pierd un dinte. 


— Roxy; tu eşti culmea! Te îngrijorezi când copiii îşi 


pierd dinţii, atunci când ai putea să-ţi pierzi statutul de persoană 
scutită de impozite. Eşti o femeie cu talente diferite, dar serios 
că nu mă îndoiesc că vei domoli Garda financiară, oferindu-le 
agenţilor un dulăpior de jucărie în care păstrezi dinţii fermecaţii. 
Unde este raportul referitor la impozitele de anul trecut? 

Ea strânse ce era pe birou, împingând totul înapoi pe 
dulap. 

— Dennis, trebuie să fii obosit. Nu sunt în stare să 
parcurg rapoarte referitoare la impozite şi nici să răspund la 
întrebări. 

El deveni suspicios. Îi aruncă o privire serioasă. 

— Roxy, cine îţi ţine contabilitatea? 

Ea respiră adânc. Evitându-i privirea, ea mărturisi: 

— Eu fac asta. 

El zâmbi ca şi cum ea i-ar fi înmânat un cadou. 

— Cred că eşti minunată. O să mă întorc mâine seară. 

— Pentru ce? Ţi-am spus că sunt ocupată. 

— Mă voi întoarce, spuse el pe un ton hotărât, pentru a te 
iniția în utilizarea unui sistem de contabilitate. Când am timp 
putem schimba modul de păstrare al contabilităţii. Adăposturile 


Sigure este un dezastru financiar, aproape gata înfăptuit. 


— Spune-mi ceva ce nu ştiu. 

Dennis îi puse braţul în jurul umerilor. 

— N-o lua chiar în felul ăsta. Te voi ajuta. Exact aşa cum 
am încercat să fac mai devreme. Exact felul în care intenţionez 
s-o fac de acum încolo. 

— Nu spune asta! ţipă ea. Nu sunt neajutorată. 

— Bineînţeles că nu. 

Ea îi aruncă o privire dură. Dispoziţia i se înrăutăţea în 
mod vizibil. Ştia că era deşteaptă, doar că nu suferea să-şi piardă 
timpul ţinând evidențe. Bob o avertizase să se descotorosească 
şi de sistemul plicurilor, deşi ei îi plăcea. O dată pe an, ea sorta 
chitanţele punându-le în grămezi pe categorii, plasându-le apoi 
în plicuri separate, însemnate şi înmânând toată această chestie 
unui economist care, în mod invariabil, îşi dădea ochii peste cap. 

Dacă ea îi permitea lui Dennis cu bună ştiinţă să 
înfiinţeze un nou sistem, ea va trebui să-l folosească. Mai mult 
decât atât, în baza generoasei lui oferte de a-şi asuma păstrarea 
unei evidențe, preluând această sarcină de la ea, el găsea o cale 
de a rămâne în viaţa ei. 

— Sunt un fanatic al organizării, spuse el susținându-şi 


punctul de vedere. Tu nu eşti. Este o minune cum de şti unde se 


află lucrurile. 

— Eu mă sistematizez în felul meu. Mă simt jignită când 
spui că nu sunt organizată. Altminteri, nu puteam să-mi desfăşor 
activitatea la Adăposturile Sigure. Doar că mai degrabă aş călca 
pe sticlă spartă, decât să-mi pierd timpul ţinând evidențe. 

EI îşi ridică palmele în sus într-un gest de capitulare. 

— Uşor. Eu nu voiam să te insult. Dacă urăşti munca 
asta, de ce n-o face Nina? 

— Ba mai degrabă ar sări pe fereastră. Nu ştiu cum 
oamenii pot să se spetească muncind la nişte coloane de cifre în 
fiecare săptămână, când este atât de uşor s-o faci o dată pe an. 

El râse. 

— Uite, asta dovedeşte că e mâna destinului. Noi ne 
completăm unul pe altul. Eu am fost destinat să te iniţiez într-un 
sistem mai bun de păstrare a evidenţei. 

— Cum faci asta? întrebă ea. 

— Ce? 

— Îmi răsuceşti cuvintele pe toate părțile pentru a face să 
iasă totul aşa cum vrei tu. 

El îi sărută vârful nasului. 


— Vreau să fac totul în felul nostru, Roxy. Pe lângă asta 


trebuie să le citesc copiilor. Intenţionez de asemenea să pun 
bazele unei săli de gimnastică plină de vegetaţie arborescentă, 
aşa cum am văzut că are cea de pe terenul din spate. Intenția 
mea este să-ți arăt că sunt indispensabil. Şi aş aprecia ajutorul 
tău, în sensul de a lăsa această idilă să se desfăşoare. Somn uşor, 
iubito! 

Privind fix uşa după plecarea lui, ea îşi dădu seama că nu 
avea nevoie de niciun ajutor. El era bine mersi. Dacă cineva 
avea nevoie de ajutor, ea era aceea. 

În dimineaţa următoare, când soarele abia se urcase pe 
cer, telefonul de lângă patul lui Roxy sună. Ea ridică receptorul 
după al treilea apel, sperând să nu fie vorba de o chemare 
urgentă. Părea să fie un vis de neatins, acela de a avea un somn 
de noapte neîntrerupt. 

— Alo? răspunse ea. 

— Bună dimineaţa, zise Dennis. 

Vocea lui profund bărbătească o trezi imediat. Şi-l 
imagină nebărbierit, cu părul blond, ciufulit, cu piciorul rezemat 
de un colţ al patului. Înainte ca ea să-şi completeze imaginea 
intimă mergând cu gândul mai departe, el o întrebă vesel dacă 


dormise pe podea. 


— Nu. De fapt am dormit pe partea ta de pat, îl necăji ea. 

— În cazul acesta, continuă el oftând exagerat, ai avut o 
noapte agitată. N-ai vrea să fiu acolo, ca să te fac să te simți mai 
bine, sau să fiu ca o pernă pentru corpul tău nemaipomenit, în 
caz că patul s-a rupt din nou? 

Roxy îşi aminti de mâinile lui puternice şi ferme, de 
respirația lui pronunţată, de pieptul puternic şi de muşchii 
picioarelor tari ca fierul. Roşeaţa îi cuprinse obrajii şi se aştepta 
deja să-l vadă lângă ea. 

— Nu fi îngrijorat, spuse ea. E bine pentru coloana 
vertebrală să dormi pe podea. 

— Eu personal aş prefera să te strâng în braţe. 

Şi-l imagină ridicându-se din pat şi gesticulând cu mâinile 
lui expresive pentru a se face înţeles. Zâmbi, gândindu-se la 
insistenţele lui. 

— Nu renunțţi niciodată? 

— Nu pot fi nepoliticos faţă de soartă. Acele trei zeițe au 
fost mult prea drăguţe cu mine. 

Ea râse. 

— Dar cu mine cum a fost? De ce n-au fost amabile şi cu 


mine? 


— Roxy, nu ştii încă până acum că eşti singura care poţi 
răspunde la această întrebare? Cred că ai nevoie de un prieten, 
de un protector şi, dacă îmi permiţi, onoarea de a fi eu un iubit 
de-al tău. 

Trecerea lui la seriozitate o uimi. Îşi imagina liniile de 
francheţe din jurul gurii lui. Inima îi bătea nebunește, ca şi când 
ar fi vrut s-o avertizeze să facă conversaţia cu o uşoară 
tachinare... 

— Dar tu, întrebă ea, neluând în seamă zgomotul 
clopoţelului prevenitor din adâncul ființei sale, tu de ce ai 
nevoie? 

Chipul surorii ei o privea fix din rama de argint. Alice 
crezuse că s-a căsătorit cu un bărbat bun. Ea cunoscuse 
dragostea la începutul mariajului său, dar plătise scump pentru 
asta, când soţul ei îi arătase adevărata situație. Roxy nu va lăsa 
să 1 se întâmple şi ei acelaşi lucru. 

— Eu am nevoie exact de ceea ce ai tu nevoie, răspunse 
Dennis. Dacă doi oameni sunt binecuvântaţi să se contopească 
într-o singură fiinţă, un singur suflet, ei se alimentează unul pe 
altul. 


El reveni la tonul său obişnuit de zi cu zi: 


— Fiindcă veni vorba de alimentaţie, la ce oră să vin să te 
iau la masă? Tocana se serveşte la mine în seara asta. 

— Sunt de acord să te văd diseară pentru afaceri. Dar nu 
pentru o întâlnire. 

— Şi ce trebuie să fac? Să sar dintr-un aeroplan? 

Ea râse. 

— Vrei să fiu antrenoarea ta? Să te ajut când te afli în 
aer? 

— Nu, nu sunt nebun. 

Tonul lui era înfiorător de blând. 

— Vorbeam despre lucruri abstracte. Ți-am spus că-mi 
curge sânge din nas, dacă sunt mai sus de etajul al treilea. 

Ea se ridicase şi stătea cu picioarele încrucişate. 

— Cum îţi vezi clienţii care au birourile mai sus de etajul 
al treilea? 

— Ne întâlnim la subsol. 

Ea zâmbi. 

— ŞI tot nu ies cu tine în seara asta. 

— În regulă. Dacă asta te face să te simţi mai bine, ne 
vedem după ce servim masa. Apreciez femeia care îmi 


economiseşte banii. 


Ea auzi un fâşâit de hârtie şi ceva ce suna precum 
închiderea unui dulap metalic. 

— Unde eşti? 

— Sunt la birou. Am un caz important al unui client din 
California. Voi fi chemat să dau o declaraţie. 

— Când te duci? 

— Într-o săptămână sau două. Aştept telefonul. O să-ţi fie 
dor de mine? 

— Tu ce crezi? îl necăji ea, evitând răspunsul şi închise 
telefonul. 

Sprijinindu-se de spătarul scaunului de la biroul său, 
Dennis zâmbi. Îi plăcuse să vorbească cu Roxy, chiar dacă ea 
fusese de acord să-l vadă numai pe motiv de afaceri. Chiar dacă 
păstrarea evidenţei sale contabile ar fi fost meticuloasă, el tot ar 
fi inventat un motiv ca să o vadă din nou. Încă îi mai vedea 
expresia mirată din ochii ei larg deschişi, atunci când căzuse 
peste el, cu o seară în urmă. Şi apoi, momentul în care se 
întorsese să se sprijine de el fusese şi mai şi. Era o femeie 
curioasă şi pasionată. ÎL sărutase fie că era dornică s-o facă, fie 
din curiozitate. Pentru el nu conta de ce o făcuse. 


Era un început. Ceea ce-l mirase şi îl uluise fusese reacția 


lui schimbătoare față de ea. Sărutase multe femei, dar niciuna 
dintre ele nu-l făcuse să ia foc. 

Parfumul ei minunat îl învăluise, atunci când părul ei 
formase deasupra lor o tentă de intimitate. Sărutul ei se apropia 
de perfecțiune. Ar fi fost esenţial dacă el ar fi putut să se mişte. 

Ea îl sărutase impulsiv, atunci când el îi oferise o slujbă 
lui Maggie. Roxy fusese ea însăşi surprinsă de ceea ce făcuse, la 
fel de uluită ca şi el. El văzuse în ochii ei mirare şi teamă, atunci 
când se depărtaseră. Apoi, încet, protector, ea îşi întorsese 
privirea, revenind la felul ei specific de a fi, azvârlindu-l în afara 
eului ei. Dar nu înainte ca el să-i fi observat confuzia. 

Se îndoia de faptul că ea ştia că, prin respingerea 
sărutului, îi furnizase lui informaţii nesperate. Îi dăduse 
speranţe, chiar dacă îl frustrase faptul de a şti că va trece de 
hotarul apărării lui Roxy numai dacă îşi va menţine o atitudine 
obişnuită, neserioasă. Îşi jură să-şi păstreze răbdarea. 

De fapt, el nu avea altă alternativă. Credea cu sinceritate 
în soarta care le plănuise întâlnirea. 

Roxy se grăbi să iasă din pat, având încă în urechi ecoul 
vocii lui Dennis. Simpla sugerare a destinului care îi 


determinase să cadă unul în braţele celuilalt îi provocă un lanţ 


de reacţii din cap până în picioare. Când îl întâlnise pe Dennis, 
ea îl categorisise ca fiind nebun, un Don Quijote cu simţul 
umorului. Acum el făcea tot ce-i stătea în putință ca să-i 
schimbe părerea. Când nu da vina pe soartă, ei îi plăcea furia lui 
ciudată, capricioasă. Dar apoi strica totul spunându-i că ea 
trebuia să fie de acord cu faptul de a se lăsa în voia destinului 
împreună cu el şi uite aşa viaţa va fi minunată! Nu credea asta, 
dar fiind onestă, era necesar să recunoască că sărutările lor 
fuseseră minunate. Când ea căzuse peste el, braţele lui puternice 
o prinseseră cu forţa lor plină de tandreţe. Tot ceea ce el făcuse 
pentru a aranja lucrurile era foarte bine. Prea bine. Trupul lui se 
întărise ca piatra şi abia reuşise să reziste atracției şi farmecului 
său, aşa cum se afla sub ea. El îi mozolise buzele, îi mângâiase 
gâtul, îi sărutase partea moale şi sensibilă de sub urechi. Îi 
declanşase o avalanşă de emoţii care-i vâjâiau prin tot corpul 
până la degetele de la picioare. 

Ea îl sărutase pentru a-şi satisface curiozitatea. Acum că o 
făcuse, putea să-şi menţină o ţinută profesională. Pe scurt, nicio 
mică cădere. Nicio idilă temporară. Oricât de atractivă. Îşi luă 
papucii din dormitor, îşi puse ceva pe ea şi privi pe fereastră ca 


să-şi dea seama cum era vremea în ziua aceea. Işi alese să 


îmbrace în acea zi un costum cafeniu şi o bluză albă, pentru a 
purta o discuţie ce avea loc înainte de a merge la Asociaţia 
Internaţională a Funcţionarilor din Prestările de Servicii. În 
dimineaţa asta, ea îşi va confrunta notițele şi-şi va pregăti o 
schemă pe care s-o ia cu ea la prânz. 

Funcţionarii din prestările de servicii şi alte organizaţii 
bine cunoscute susțineau de obicei instituţiile filantropice 
favorite lor, pentru că propaganda şi educaţia erau importante. 

După ce făcu un duş şi se fardă, se îmbrăcă şi-şi puse în 
urechi o pereche de cercei cu perle. Se opri în faţa biroului ei 
pentru a lua o placă de stejar, o linie şi semne de carte colorate 
pe care le duse în sufragerie, ca să pregătească materialul 
didactic necesar ei pe parcursul discuţiei. O întâlni pe Maggie în 
hol, în timp ce pleca la biroul lui Dennis, urându-i succes. 

— Nu-ţi face griji pentru Louey. Va fi bine cu mine. Dacă 
nu te vei întoarce până plec, Nina va avea grijă de el. 

Nina 1 se alătură în sufragerie o jumătate de oră mai 
târziu. Se aşeză vizavi de Roxy, aşezând în faţă un morman de 
cărți poştale. Ea le aruncă o privire şi apoi începu să scrie 
adresele pe partea de sus a cărții poştale. 


— Interviul lui Maggie ar trebui să se desfăşoare acum 


sau poate chiar s-a terminat. Nu multă lume este atât de amabilă 
cum este Dennis cu ea. Noi amândouă ştim de greu este să obţii 
o slujbă bună. Când am intrat, te gândeai din întâmplare la el? 

Roxy îşi ridică privirea din hârtiile ei. 

— Asta este o ghicitoare sau se poate citi prin mine? 

Nina, arătând superb, cu părul ei abundent legat cu o 
panglică, avea o expresie de veselie întipărită pe faţă. 

— Puțin din amândouă. 

Roxy îşi muşcă buza inferioară. 

— Sper ca ea să reuşească, dar ce ne facem noi. Trebuie 
să găsim nişte modalităţi de a creşte donațiile. Ai vreo idee? 

Nina ar fi vrut să aibă. 

— Ne străduim prea mult şi ne-am ars creierii. Eu 
personal sper într-o soluție magică. Sau, îi făcu ea cu ochiul, îi 
putem cere lui Dennis să obțină un ajutor de la soartă. 

— Vorbeşti ca el, murmură Roxy. 

— Tot ce se poate, important este să iasă ceva. 

Ce-a zis Dennis când i-ai mărturisit că tu ţii evidenţa? 

Roxy zâmbi. 

— Credeam că o să facă o criză. Să vorbim cum să 


obţinem ceva serios de la Dennis. A concluzionat că dosarele 


sunt un dezastru. A spus că ar trebui să-mi schimb contabilul, 
apoi s-a oferit, în mod galant, să mă ajute. 

— Trebuie să recunosc că e perseverent. 

Nina se juca cu pixul. 

— Îmi place când un bărbat ştie ce vrea. Bob vrea să se 
întâlnească cu Dennis când va veni să se ocupe de evidența 
contabilă. Dar acestea sunt afaceri, nu plăceri. Sâmbăta viitoare 
vom da o mică petrecere. De ce nu-i ceri lui Dennis să vină cu 
tine? Din câte mi-ai spus despre el pare a fi bărbatul ideal. 

— Pentru altcineva, nu pentru mine. 

— De unde ştii, dacă refuzi să-i dai o şansă? 

— Nu trebuie să mă întâlnesc cu el ca să ştiu. 

Nu mă interesează un bărbat cu care am interese comune. 
Sunt mulţumită de faptul că Maggie îl place. Mă înfioră plăcerea 
lui Louey când Dennis îi citeşte o poveste la culcare. Îl place pe 
Dennis. De fapt, nici nu e greu. Toți îl simpatizează, dar este o 
distanţă considerabilă între asta şi încurajarea unei relaţii cu un 
bărbat care crede că destinul ne-a unit. 

— Roxy, nu e prima dată când spui că eşti atrasă de el. 

Nina puse o carte poştală adresată, într-o grămadă 


separată. 


Roxy dădu din umeri. 

— Bineînţeles că mă atrage. Şi ce dacă? Mă atrage din 
punct de vedere fizic. Nu sunt oarbă sau imună la teribilul său 
farmec. Tipul are un trup grozav. Dar nu voi face aceeaşi 
greşeală ca sora mea, să mă distrug din cauza unui bărbat doar 
că acesta are un farmec deosebit. 

Totuşi nu erau sărutări acelea schimbate între ea şi 
Dennis, ci senzaţii puternice de atracție senzuală, care 
căpătaseră aripi şi zburaseră. 

Bărbatul acesta era un nemernic, punându-și în aplicare 
planul de a o urmări încă de dimineaţă cu telefonul, pe care i l-a 
dat pentru a se asigura că ea nu-l uitase. Ea n-o va face nici chiar 
ținând cont de împrejurările fenomenale ale întâlnirii lor, dar va 
alunga efectele persistente ale sărutănilor lui. 

Nina se ridică să plece. Menţionă faptul că avea o 
întâlnire cu specialistul ei ginecolog şi apoi întrebă: 

— Dacă ţi-e frică să-ţi asumi riscul, cum îţi vei găsi un 
soţ? 

Roxy verifică suma de bani, pe care o avea în portofel, 
necesară cumpărăturilor. 


— Eu nu caut aşa ceva! A mă implica în ceva e ultimul 


lucru din programul meu. Adăposturile Sigure au prioritate. 
Odată ce ele vor avea o bază solidă şi sigură, atunci mă voi 
gândi şi la viaţa mea. 

Nina deveni serioasă. 

Roxy îşi strânse lucrurile. 

— Nu fi ridicolă. Tu mă cunoşti. Eu sunt tipul de om care 
face lucrurile pe rând şi toate la timpul lor. Minţea doar parțial. 

Secretara lui Dennis, Patricia, ciocăni la uşă şi apoi intră. 
El puse jos creionul şi se ciupi de vârful nasului. 

— Se află ceva deosebit în tipăriturile alea? întrebă ea. 
Astăzi eşti într-o dispoziţie neobişnuit de bună. 

Zâmbetul lui se accentuă. Era prieten cu Pat şi soţul ei de 
ani de zile, aşa că el şi secretara sa aveau o relaţie de lucru 
lipsită de formalism. 

— Nu e vorba de tipărituri, spuse el. E vorba de o femeie 
numită Roxy Harris. Ea se ocupă de azilul unde stau Maggie cu 
fiul ei. 

— Ce a făcut Maggie? întrebă ea. 

— E o ființă timidă, dar îmi place. A trecut cu bine testul 
de dactilografie şi a dovedit ceva aptitudini pentru munca pe 


calculator. E grozavă! 


— Dacă mă întrebi pe mine, eu îți spun s-o angajezi. Mi-a 
povestit câte ceva despre viaţa ei. 

Dacă i se dă ocazia, va fi o investiţie bună. 

— Dacă pentru tine este bine, atunci îi putem împrumuta 
un calculator mic să exerseze acasă. 

— E de-ajuns pentru mine. 

Se plimbau pe hol, unde Maggie îl aştepta nervoasă la 
recepţie. Oferta de serviciu a lui Dennis o eliberase de tensiune 
şi îi adusese un zâmbet pe față. Apoi, copleşită de rapida 
întorsătură a evenimentelor care îi schimbaseră viaţa, 
transformând disperarea în speranţă, ea începu să plângă. 

Dennis protestă cu blândeţe, asigurând-o pe Maggie că-şi 
câștigase slujba în mod cinstit. 

Se simţea neliniştit, căci nu era obişnuit să privească o 
femeie plângând. Cum rezista Roxy la toate astea? 

Maggie îşi şterse faţa, îndepărtându-şi fără să vrea 
machiajul care acoperea vânătaia de pe obraz, provenită din 
loviturile primite de la soţul ei. Dennis şi Patricia făcură rapid 
un schimb de priviri. El strânse din dinţi, pentru a se abţine să 
înjure cu voce tare. Nu e de mirare că inima lui Roxy se 


îndreaptă către aceste femei. 


— Cine are grijă de Louey? întrebă el. 

Menţionarea numelui fiului ei îi readuse zâmbetul pe faţă. 

— Roxy. Ea este atât de bună cu mine, de fapt cu toată 
lumea. Deşi duce tot greul de una singură, am înţeles că face 
asta de mult timp. Dacă nu este atentă, treaba asta o va epuiza. 
El era de acord cu asta. 

— Astăzi, de exemplu, continuă Maggie, Roxy are 
întâlnirea cu câţiva avocaţi de la Serviciul Forţelor de muncă. 
Apoi participă la un prânz oficial cu cei de la Asociaţia 
Internaţională a Funcţionarilor din Prestările de Servicii. Nici 
nu-mi amintesc ce altceva... 

Dennis îşi ciuli urechile, deşi îşi păstra expresia feţei 
netulburată. Până ce Maggie să facă această remarcă, el îşi dorea 
să nu fi fost de acord să ia parte la prânzul oficial de la Asociaţia 
Internaţională a Funcţionarilor din Prestările de Servicii, 
deoarece primise invitaţii de la unul dintre clienții săi. Pe cât de 
nerăbdător era să plece să lucreze la un caz referitor la suma 
imensă de zece milioane de dolari, reprezentând profituri 
ascunse, pe atât de mult aştepta acum să meargă la prânzul 
oficial. Era interesant faptul că amândoi participau acolo... 


Soarta! 


Roxy ridică piciorul de pe pedala de accelerație. Nu putea 
suferi să se strecoare astfel, atunci când era grăbită. I se părea că 
toată lumea care şofa în acea zi, se afla acolo pentru a o 
împiedica să ajungă devreme la destinaţie; îi plăcea să aibă timp 
să-şi revizuiască notițele. Încercă să se relaxeze, gândindu-se la 
altceva. Mâine îşi va lua paraşuta de la reparat. Paraşutismul o 
va relaxa. Dar, cu condiţia să n-o lovească din nou o foarfecă de 
vânt. 

Ajungând la restaurant, îşi parcă maşina, îşi verifică 
coafura şi rujul de pe buze, apoi intră brusc în restaurant cu 
schiţele sub braţ. Gladys Harter, o prietenă de-a ei care deținea 
în magazin de lenjerie, îi făcu semn cu mâna arătându-i un loc 
gol ce se afla la masa ei. Roxy dădu din cap afirmativ. 

— Doar nu vrei să stai aici, îi şopti o voce bărbătească la 
ureche. Ţi-am reţinut un loc. 

Dennis! Ea se întoarse brusc. Tresări când el o atinse, dar 
nu de spaimă, ci datorită magnetismului atingerii lui. 

— Dennis, ce faci aici? 

El părea teribil de sexy fiind îmbrăcat cu o cămaşă albă, 


pantaloni gri şi o jachetă roşie sport. 


— Urmez destinul nostru, iubito. Ţi-am spus eu că ăsta 
este destinul. 

— Fir-ar a naibii de soartă! spuse ea, deşi simţea în vocea 
lui o dulce convingere. 

— Cine ţi-a spus că o să fiu astăzi aici? 

— Maggie. Eu sunt aici ca oaspete al lui Steven Ostner. 
Miroşi nemaipomenit! Şi costumul este drăguţ. Stil profesional. 
Persoană importantă. În ceea ce mă priveşte, eu te prefer 
îmbrăcată în rochia de aseară. E un păcat capital să-ți ascunzi 
formele sub un costum. 

Un val de plăcere o străbătu. Se simţea teribil de 
înfierbântată. Feminină. Atrăgătoare. 

— Mulţumesc, dar i-am promis unei prietene că voi sta cu 
ea. 

El se întristă. 

— În regulă. Ne vedem mai târziu. 

În timp ce ea se îndepărta, Dennis rămase în picioare 
privind-o apreciativ. Era fermecătoare. Era a lui. Ea încă nu ştia 
asta. Se întoarse la masa sa şi se aşeză lângă Steven. Clientul şi 
prietenul lui de ani de zile, Steven publica Ziarul Organelor 


Legislative ale Statului. 


În timpul mesei, Roxy a desfăşurat o conversaţie plină de 
vervă cu prietena ei. Dar adesea îşi înălța privirea pentru a se 
uita la Dennis care o fixa. Privirea lui era gânditoare, serioasă, 
lipsită de obişnuita strălucire a ochilor lui. 

De fapt, Dennis fierbea de furie. Bărbatul solid care stătea 
la dreapta lui fu norocos că el nu i-a scos ochii. Înainte ca Roxy 
să-şi fi terminat conversaţia, bărbatul îi spunea lui Dennis că 
Roxy era o femeie avidă de bani, care muncea pentru a-şi atinge 
propriile sale interese. O escroacă care dorea să se întrețină 
singură, pe gratis, în baza donațiilor. 

Bărbatul îşi întindea untul pe pâine. 

— Şi asta nu este tot. Dacă deschizi un azil într-un loc 
rezidenţial, asta înseamnă că reduci valoarea acelei proprietăţi. 
Asta atrage după sine o viaţă desfrânată. 

Dennis îşi puse jos cuțitul. Se gândea la Maggie şi la 
Louey. 

— O cunoşti pe domnişoara Harris? Sau ştii ceva despre 
genul acela de bărbaţi care-şi distrug soțiile? întrebă el încordat. 

— Nici nu-i nevoie să ştiu asta. Asta-i o treabă 
particulară. Totuşi, ştiu ce fel de femeie este domnişoara Harris. 


Ştiu că ea e hotărâtă să-şi atingă ţinta. 


Dennis scrâşni din dinți. 

— Priveşte cum lucrează cu publicul, continuă bărbatul. 
Vorbeşte ca un predicator care ţine discursuri publice. 

Dennis nu avea deloc răbdare cu oamenii îngrămădiţi, în 
special când aceştia implicau în discuţia lor reputaţia lui Roxy. 

— De ce nu asculți conversaţia ei înainte de a trece la 
judecată? 

Alertat de tonul sever al lui Dennis, bărbatul se încruntă 
la el. 

— Nu te-am văzut mai înainte pe aici. Eşti cumva 
membru? 

— Harvey, spuse Steven, înclinându-se în faţă. Dennis 
Jorden este oaspetele meu. Apropo, eu sunt de acord cu el. 

Înainte ce Harvey să poată răspunde, preşedintele 
programului o prezentă pe Roxy. Având o voce fermă şi 
puternică, ea menţiona ca violenţa conjugală afecta nu numai 
femeile, ci şi copiii. Informa publicul că mulți copii sfârşeau 
prin a fi daţi în adopție, spunând că asta îi costau bani pe 
contribuabili. 

— Noi, ca naţiune, continuă ea, nu ne putem permite din 


punct de vedere moral sau financiar, să întoarcem spatele 


copiilor şi femeilor ultragiate. Femeile nu greşesc cu nimic. Cu 
ajutorul dumneavoastră, le putem înapoia demnitatea şi 
autoevaluarea. Mai greu este începutul. Ele nu doresc să fie o 
povară publică. Azilurile de protecţie sunt devotate în acţiunea 
lor de a oferi ajutor şi fac tot posibilul pentru a-şi atinge acest 
scop. La rândul nostru, avem nevoie de ajutorul dumneavoastră. 

Inima lui Dennis bătea puternic de mândrie. Ochii lui 
Roxy scânteiau de pasiunea cu care vorbea. Îl încânta. Se 
gândea la parfumul ei, la momentul în care se supărase vizibil 
pe ea însăşi pentru că îl sărutase spontan, dând vina apoi pe el 
pentru treaba asta! 

Surâse. El putea să-i formeze o deprindere din asta! 

Roxy se aşeză, însoțită de aplauze politicoase. 

— Ea are o sarcină de neînvins, îi spuse Steven lui 
Dennis. 

— Adăposturile Sigure necesită o anumită prezentare 
făcută de o personalitate, în stil profesional. Publicul este 
inundat de cereri pentru instituțiile filantropice. Ea conduce o 
operaţiune cu sume mici. 

— Ce-ai zice de un articol în ziar, care să povestească 


despre azilurile de protecţie? 


Steven se gândi o clipă la asta şi apoi dădu din cap. 

— O să aduc în discuţie treaba asta când voi sta de vorbă 
cu redactorul-şef de la reportaje. E nevoie ca toţi cititorii să se 
concentreze asupra unor personalităţi. Dacă am avea un aspect 
anume, o situaţie, asta ne-ar fi de folos. 

— Roxy paraşutează. 

Steven ridică din sprâncene privind la Roxy cu un interes 
reînnoit. 

— Curajoasă, nu-i aşa? 

Dennis se hotărî să nu răspundă. Întâlnirea de la prânz se 
apropia de sfârşit. Dennis o urmărea pe Roxy, sperând să-i 
vorbească înainte ca ea să plece. Ea deja se ridicase de 13 locul 
ei. 

— Cât de importantă este ea pentru tine? întrebă Steven, 
urmărindu-i privirea. 

Dennis îşi frecă bărbia. După o clipă, el spuse: 

— Nu sunt sigur. Tot ceea ce ştiu este că, cu cât o văd 
mai mult, cu atât îmi doresc să fiu cu ea. 

— Asta este important, zise Steven. N-ar trebui să te 
gândeşti să vorbeşti cu ea, în loc să stai pe lângă mine? 


— Sunt oaspetele tău. 


— După câte văd, asta înseamnă totul pentru tine, spuse 
Steven, sec. Nu mai sta la ceremonie şi găseşte femeia înainte de 
a pleca. 

Dennis n-avea nevoie să i se spună de două ori. 

— Mulţumesc. Te voi suna. 

O ajunse din urmă în parcare. 

— Hei, pleci fără să-ţi iei rămas-bun. Voiam să-ţi spun că 
al fost grozavă. 

Ea scutură din cap, cu mâna ridicată în semn de protest. 

— Nu fi amabil. N-am fost grozavă. Nici chiar bună n-am 
fost. A fost ceva groaznic. Fără întrebări. Nimic. Ei m-au 
deranjat. Am eşuat. 

Umerii i se prăbuşiseră. Părea atât de copleşită de durere 
şi atât de descurajată, iar vocea ei era atât de tristă, încât el îi 
spuse ceea ce îi zisese Steven pentru a-i ridica moralul. 

— Voi crede asta când am s-o văd tipărită, zise ea. De 
două ori ne-au promis ziarele un reportaj. De două ori asta nu 
s-a întâmplat. Mulţumesc pentru încercare, dar trebuie să găsesc 
alte modalităţi de a atrage interesul publicului. 

— Ascultă, asta nu sună ca vorbele cruciatei mele. 


Roxy era conştientă că, având dispoziţia de acum, putea 


cu uşurinţă să vorbească lăsându-și capul pe pieptul lui, 
punându-şi braţele în jurul taliei sale şi hrănindu-se cu căldura 
lui. 

— Dennis, eu nu reprezint nimic pentru tine. 

Privirea lui coborî pe buzele ei. 

— Sărutările tale spun o altă poveste. 

— Ai nevoie de o schimbare. Vino puţin cu mine. 

— Am de făcut cumpărături. 

Refuzând să ia vorbele ei drept răspuns negativ, el o 
conduse la maşina lui şi deschise portiera din spate. 

— Urcă. Te rog. 

El se strecură lângă ea şi închise portiera. Ea oftă. 

— Sunt terminată, înfrântă. Ce doreşti? 

EI o trase în braţele lui. 

— Nimic. Voiam doar să fiu aici cu tine. 

Ea stătea liniştită, savurând puterea lui. După un timp, îl 
simţi agitat, simţi cum buzele lui îi atinseră uşor fruntea. O 
încordare de alt gen o cuprinse. O parte a raţiunii ei recunoştea 
că se topea. 


— Nu face asta, murmură ea. Sunt vulnerabilă. 


El zâmbi. 


— Asta ne face să fim împreună. 

O afluenţă de foc lichid i se răspândi în tot corpul. 

— Dennis, trebuie să plec. Am să întârzii. 

— Mmmmm. Ultima dată când am îmbrăţişat pe cineva 
în maşină a fost pe când eram la colegiu. 

Ea îi puse mâna pe piept. 

— Noi nu ne îmbrățişăm. 

EI îi ridică bărbia şi îi sărută obrajii şi colţurile gurii. 

— Bineînţeles că asta facem. Suntem într-un colţ 
îndepărtat al unui teren gol de parcare. Copacii ne ascund de 
stradă, iar pe partea cealaltă se află un câmp. 

— Aşa că, bineînţeles suntem pe punctul de a ne 
îmbrățişa. 

O luă în braţe, susținându-i spatele cu mâna. Apoi, îşi 
coborî capul, apăsându-şi buzele pe ale ei, iar Roxy, care fusese 
tensionată şi supărată, încetă să mai gândească. Dennis îi oferea 
acel sărut pe care ea îl visase sau şi pe care şi-l imaginase. 
Sărutări de posesiune, dar şi de promisiune bărbătească. Un 
geamăt moale de dorinţă îi scăpă, în timp ce se ţinea de el strâns. 

— Cred că va trebui să continuăm asta într-un pat, iubito, 


murmură el lângă gâtul ei. 


Ea tresări îndepărtându-se, uitându-se fix la el. 

Ochii lui se încreţeau amuzându-se tandru. 

— N-ai niciun drept să faci asta, zise ea. 

El îi sărută gura. 

— La naiba, distrugi imediat această practică 
împământenită. 

— Nu ştiu ce vrei să spui? Eu n-am profitat de tine. Tu ai 
profitat de mine. 

EI râse. 

— Tot aşa cum am profitat de tine în patul tău? Apropo, 
cum este sandvişul? 

— Nu schimba subiectul. 

— În regulă. Te-am sărutat, pentru că voiam să te fac 
fericită. Tot atât de fericită, pe cât de bine începusem noi să ne 
simţim înainte ca tu să mă opreşti. 

Ea îşi netezi uşor părul şi îşi îndreptă fusta. 

— Am de făcut o corectură. Amândoi am decis să ne 
oprim. Cât despre momentul acesta, tu ai vrut să te faci pe tine 
fericit. 

Buzele lui se contractară de veselie. 


— Adevărat. Să mai încerc o dată, să vedem dacă asta nu 


este valabil pentru amândoi. 

— Îţi dai seama că nu avem nimic în comun? Dacă vei 
spune că ceea ce ne apropie este sexul, te bat cu cureaua. 

— Am obosit ascultând mereu scuza asta. Încercăm alta. 
Cum poţi fi atât de impetuoasă în aer şi atât de a naibii de 
precaută pe pământ? îţi planifici fiecare zi cu multă precizie. Îţi 
ascunzi emoțiile. Ştiu că mă doreşti. O simt din răspunsul tău. În 
felul în care ţi se accelerează pulsul. 

Ea simţi căldura trupului său, puterea lui şi mângâierile 
ameţitoare. Acum ea citea hotărârea din ochii lui. 

— Nu voi lăsa ca asta să se întâmple, spuse ea, şi ieşi din 
maşină. 

El o urmă şi oftă, reuşind ca vorbele lui să sune tot atât de 
neplăcut, pe cât de supărat era el. 

— Ne vedem diseară pe la şapte. Să ai registrele sau aş 
spune mai degrabă plicurile, pregătite. 

— Le voi răsturna pe birou. 

— Eşti minunată, spuse el, revenind la stare lui de 
amuzament oferită de obrăznicia ei. 

— Asta spun toți bărbaţii, zise ea, întorcându-şi capul 


peste umăr, în timp ce se îndrepta spre maşina ei. 


— E soarta! strigă el. 

— Fir-ar să fie de soartă, îi răspunse ea. 

Cu inima bătându-i puternic, Roxy părăsi rapid terenul de 
parcare. Nu soarta o făcuse să-şi piardă echilibrul. Dennis, 
fermecătorul distrugător de inimi, o atrăgea cum nu i se 
întâmplase niciodată cu un bărbat. Simţea o curată şi naturală 
ameţeală sexuală pe care se gândea, prosteşte, că o poate ţine 
sub control. 

Bunul ei simţ îi dicta că trebuia să-l claseze cu statutul de 
fruct interzis. O muşcătură uşoară şi atrăgătoare era suficientă ca 
ea să-şi piardă bunul-simţ, chiar şi simţul bunei cuviinţe. 
Îmbrăţişarea din maşina lui, în plină zi, era un exemplu esențial, 
doveditor al faptului că ea trebuia să-l ţină la distanţă. 

După ce se opri la magazinul de alimente, ea se îndreptă 
spre casă, având în minte încă noua ei hotărâre fermă. La câteva 
minute după ce ajunse acasă, primi un telefon de la Shannon 
O’Brien, o văduvă, mamă a patru copii. Focul îi distrusese casă, 
iar Societatea de asigurări a ultimului ei soţ îi reţinea cererea în 
care pretindea plata daunelor. Avea unde să stea în noaptea 
aceea, dar rezervele ei de bani scădeau. O prietenă îi povestise 


despre Roxy. 


— Ştiu că faptul acesta nu are legătură cu specificul 
activităţii dumneavoastră, dar ne puteţi ajuta? 

Roxy o invită la Adăposturile Sigure. 

— Veniţi mâine. O vom scoate cumva la capăt. 

— Roxy, acesta nu este un caz de vătămare, îi zise Nina 
când Roxy îi povesti. Membrii familiei O’Brien trebuie să aibă 
familie, prieteni, pe cineva anume. Noi doar le indicăm ce să 
facă. Nu putem face totul pentru toţi. Va trebui să fim mai 
afacerişti în domeniul nostru, iar tu te vei încadra într-un anumit 
program. După cum se vede, dacă continui aşa, o să faci riduri. 

— Sunt bine, zise Roxy. Şi tu faci acelaşi lucru, încerci să 
rămâi gravidă, pentru că îți plac copiii. Poţi să le faci vânt celor 
patru copii? Nu va dura mult. Vom folosi lista dată de biserică 
şi-i voi găsi un loc unde să locuiască. 

— Şi până atunci, unde-i ţii? 

— Le voi oferi lui Shanon şi unuia dintre copii patul meu. 
Bebeluşul ei poate dormi într-un pătuţ. Pentru ceilalți doi putem 
întinde un pat de campanie jos. O să meargă. Eu o să mă culc 
într-un sac de dormit, în biroul meu. 

Nina dădu din cap. 


— Mă faci să mă simt vinovată. La ce oră vine Dennis 


diseară? Trebuie să-i spun lui Bob. 

— La şapte, răspunse Roxy. 

— În regulă. Mă duc să pregătesc masa de seară. Apropo, 
te-a sunat mama ta. 

Mama lui Roxy avea un serviciu cu jumătate de normă 
într-un magazin de calculatoare. Cu părul roşu ca şi fiica ei, ea 
avea ochi albaştri şi strălucitori, şi o fire optimistă. Interesele ei 
variau de la plantele japoneze până la pescuitul marin. Totuşi, 
principala ei preocupare era fericirea lui Roxy, ceea ce însemna 
pentru ea întocmirea unui bun mariaj. 

— Când vii să ne vezi? o întrebă mama ei pe Roxy, când 
ea o sună. 

— Duminică, mamă. Între timp, încearcă tu şi tata să 
descoperiți noi modalităţi de promovare a Adăposturilor Sigure. 

— În regulă. Nina spune că munceşti neîntrerupt, ore-n 
şir. 

— Şi ea face la fel. 

— Ba merge acasă la Bob. Tu urci scările care duc la 


mansardă. 


Capitolul 5 


Roxy vorbea la telefon când sună soneria în acea 
după-amiază târzie. Louey fugi pe lângă uşa biroului ei ca să 
răspundă la uşă. Datorită faptului că Dennis îi citise o poveste şi 
toți se agitau în jurul lui, el îşi mai pierduse timiditatea. După 
câteva secunde ea auzi un strigăt de veselie. 

— Mămico! Baloane! 

Roxy închise repede telefonul. Se uită în poşetă să caute 
mărunţiş pentru a-i da bacşiş vânzătorului şi apoi păşi în hol. ÎI 
surprinse pe Louey strângând în mână un mănunchi de baloane 
cu felicitări, legate cu o uriaşă fundă roşie. Baloanele se legănau 
fluturând datorită agitaţiei lui. 

— Ai grijă! strigă Roxy. O să te împiedici. 

Maggie cobori în fugă scările să vadă de ce era atâta 
zarvă. Katherine şi Allison cu copiii lor li se alăturară. 

Nina citi plicul ataşat de funda mare, roşie. 

— Sunt pentru tine, Maggie. 

— Pentru mine? strigă Maggie. Cine mi-ar trimite mie 
baloane? 


Scoase cartea de vizită şi râse fericită. 


— Sunt de la Dennis şi de la secretara lui, Patricia. Mă 
felicită pentru noua mea slujbă. Încă nu-mi vine să cred. 

Se întoarse spre Katherine şi Allison. 

— Dacă mie mi se poate întâmpla o minune, o să puteţi 
avea şi voi parte de aşa ceva. Realmente nici nu ştiam încotro 
s-o apuc. Apoi o prietenă mi-a povestit despre Adăposturile 
Sigure şi acum, datorită ţie, Roxy, l-am întâlnit pe Dennis 
Jorden. El mi-a schimbat viaţa. 

Roxy se gândea că el îi schimbase şi ei viaţa. Gândul la el 
o stăpânea mereu. Timp de o clipă, ea şi-l imagina cum era, 
adică cu pieptul larg, cu umerii proeminenți, cu coapsele 
puternice. Dar sărutările devoratoare şi arderea chinuitoare nu-şi 
aveau sens. Contrariile se atrag, dar nu conduc la o relaţie 
permanentă. 

Cât despre neputinţa ei de a rezista sărutărilor lui, Roxy 
atribui acest fapt acţiunii hormonilor. Îi fusese uşor să păstreze 
bărbaţii la o distanţă rezonabilă, după primul ei conflict care o 
decepţionase. 

Ea dădea vina pe tinereţea sa şi pe hormonii ei pentru a-şi 
explica prima ei nenorocire. Aceşti hormoni care, de obicei, 


zăceau, s-au trezit la viață odată cu apariția lui Dennis. 


Antrenament! De asta avea ea nevoie. Să facă salturi cu 
paraşuta în fiecare weekend când vremea îi permitea. 

Vocea lui Maggie o readuse la prezenta realitate. 

— Nu întâlneşti des bărbaţi ca Dennis, spunea ea. Ştiu 
asta. Acum voi învăţa să folosesc un calculator, voi câştiga bani 
şi voi fi independentă. Voi fi capabilă să am grijă de mine şi de 
Louey. Cum îţi voi putea mulţumi vreodată, Roxy? 

— Te rog, nu face asta, zise Roxy. Noi suntem profund 
emoționaţi pentru tine. 

— Ne vom muta imediat ce vom găsi ceva de închiriat. 

— Nu-i nicio grabă. 

Cum putuse ea să uite să-l întrebe pe Dennis despre 
interviul lui Maggie? Roxy era uimită. Se întâmplase oare aşa 
datorită faptului că el o ţinuse într-o stare continuă de extaz, 
transmiţându-i un fior pasional de plăcere în numai câteva clipe, 
ştergând din mintea ei totul, cu excepția persoanei lui? 

Interviul lui Maggie era important. Trebuia să-şi fi adus 
aminte. 

Louey, ţinând strâns într-o mână baloanele, se întoarse 
spre ea. 


— Dennis a promis că-mi citeşte mai multe poveşti. O să 


mă ducă şi la magazinul de jucării. A spus că pot să aleg orice 
jucărie îmi doresc. Am făcut un desen pentru el. Vezi? 

Cu faţa strălucind de bucurie, el îi înmână desenul. Roxy 
se uită la familia din imagine, compusă din trei figuri ce stăteau 
pe loc, cu capetele formate din cercuri. Zâmbeau. El colorase 
cerul cu albastru şi iarba cu verde. 

— E minunat, îi spuse ea lui. 

— Știu. 

Alergă la mama lui să i-l arate şi ei. 

Roxy prinse privirea Ninel şi râse. 

În timp ce celelalte două femei vorbeau entuziasmate cu 
Maggie, Roxy se întoarse în biroul ei. Dincolo de fereastră 
apusul soarelui crea o umbră de lumină vie şi inegală de un 
chihlimbar auriu ce strălucea precum părul lui Dennis, 
amintindu-i astfel de el. „Groaznic”, se gândi ea. Acum îl vedea 
reflectat şi în natură! Cum putea ea, o femeie matură, să se agite 
precum o fată emoționată de întâlnirea cu o vedetă de cinema? 
Ea ştia mai bine. Decât să-i stăruie în minte celelalte aspecte ale 
înfățişării lui robuste, mai degrabă să fugă din birou şi să 
coboare scările ce ducea la pivniţă. Pierduse noțiunea timpului, 


sortând, spălând, uscând şi împăturind patru grămezi de lenjerie. 


La al cincilea tur, în timp ce ridica coşurile cu rufe curate, 
Maggie o opri, luându-i din mâini coşul. 

— Roxy, ai întrecut măsura. Voi strânge eu astea. Tu 
odihneşte-te puţin. Te-ai agitat toată ziua. 

Roxy nu avu nevoie să 1 se spună de două ori. Voia să fie 
ageră diseară. I s-ar interzice să meargă în rai, dacă ea nu ar fi 
atentă la noul sistem de ţinere a evidenţei contabile, prezentat de 
Denis. Mulţumindu-i lui Maggie, urcă scările să se spele, să se 
pieptene şi apoi alunecă într-o pereche de blugi curaţi şi albaştri 
şi-şi puse un pulover galben, strâns pe gât. Apoi se aşeză jos 
să-şi tragă puţin sufletul şi să-şi recapete respiraţia normală. 

Visă o mână caldă care-i mângâia faţa şi apoi se lipi de 
ea. 

— Mmm, drăguţ, murmură ea pe jumătate adormită, cu 
ochii închişi. 

Dennis urcase şi o găsise adormită. O privea fix, cu 
satisfacție, fascinat de fiecare mişcare ascendentă sau 
descendentă a pieptului ei, incapabil să reziste ispitei de a se 
aşeza lângă ea. Era conştient de bătăile puternice ale inimii sale, 
de dorinţa lui de a-şi pune trupul lui alături de corpul ei. De 


acum el va accepta zâmbetul ei, deoarece când se va trezi ea va 


vedea că el era iubitul ei din vis. 

— Îţi place, nu-i aşa? spuse ea răguşit. Mă rog, să nu se 
rupă patul. Dă-te la o parte. 

Roxy deschise ochii. Faţa lui Dennis, zâmbetul lui 
ştrengăresc se aflau la o mică distanţă de ea. Ea îi simţise 
parfumul în vis. Îi întâmpinase cu plăcere mâinile care o 
atinseseră. Se dădu înapoi. 

— Ce faci aici? 

Întrebarea asta îi spulberă din temelii visul lui ca ea să-l 
tragă-n pat, se gândi Dennis. 

— Pe cine aşteptai? întrebă el. 

Întrebarea se potrivea de minune cu firea lui Roxy. 

— În regulă. Te sărutam. Acum, că te-ai trezit, aş dori o 
mică colaborare. Şi puţină viteză. Sunt o sursă bine autorizată 
care poate afirma că acest pat are încorporat un regulator cu 
program sinucigaş. 

EI îi înmână un trandafir şi înainte ca ea să-l poată opri, el 
îi atinse gâtul. 

— Miroşi bine. Într-una din aceste zile intenţionez să te 
gust după placul inimii mele. Apropo, şi după placul inimii tale. 


Roxy oftă. Cum ar putea el s-o ia în serios vreodată dacă 


în momentul când se văd, ei sunt nedezlipiți, fie în plan 
orizontal, fie în plan vertical? Toate orele petrecute cu munci 
casnice menite să-l alunge pe el din gândurile ei îşi râdeau de ea, 
căci efortul ei fusese zadarnic. 

ÎI împinse la o parte, înainte de a ceda impulsului de a-l 
trage în jos. 

— Nu face asta. Ridică-te. Tu nu trebuia să te afli în 
dormitorul meu. Încetează să-mi mai faci cadouri. Asta implică 
o relaţie pe care noi n-o avem. 

— Bine ai venit, bosumflato! Te plac mai mult atunci 
când dormi. Atunci nu trebuie să te aud vorbind. Nu-mi spune 
mie ce să fac. Îţi voi oferi cadouri de câte ori simt nevoia s-o 
fac. Am venit aici să-ți vorbesc personal, lucru care este dificil 
de înfăptuit într-o casă plină de oameni. Nina şi cu mine ne-am 
prezentat singuri şi am avut o discuţie. Mi-a spus că mâine 
aşteaptă încă cinci oameni. Unde ţi-ai programat să-i ascunzi? 
Sus pe acoperiş? în pivniţă? 

Roxy se dădu jos din pat, trăgându-şi brusc puloverul. 

— Am rezolvat problema asta. 

Lăsându-se în jos, Dennis o urmă până în mijlocul 


camerei, unde ea stătea în picioare. 


— E ridicol. 

— Ai dreptate. Nu putem continua aşa. 

Dar el putea. O înlănţui deodată cu braţele, iar ea nu avea 
nicio dorinţă şi nici puterea de a se rupe de el. O privi fix un 
timp îndelungat, cu ochii mai întunecaţi şi mai arătători ca de 
obicei. Apoi, privirea lui căzu asupra pieptului ei strivit de el. Ea 
îşi simţea sfârcurile răspunzând atingerii lui, simțind cum trupul 
ei trădător ceda pas cu pas. 

— De ce eşti ipocrită? întrebă el. Roxy, tu eşti o femeie 
senzuală. De ce să pretinzi că nu-i aşa? 

— Eu... Vocea 1 se stinse. 

Dennis devenea din ce în ce mai liniştit, sperând ca ea să 
mărturisească, să-i spună de ce îi opunea rezistenţă. 

— Ce este? Ce nu vrei să-mi spui? 

Ea îşi muşcă buzele. 

— Nimic. Nimic, cu excepţia faptului că nu am timp 
pentru o relaţie amoroasă. În special acum. În special cu tine. 

— Explică-mi asta, spuse el ferm. 

Ochii ei se umplură de lacrimi. Îi era teamă să nu piardă 
dragostea lui, să nu sufere. Când îi vorbea pe un ton frumos şi o 


privea cu tandreţe, ea îşi dorea să-i cedeze, să-i permită s-o ducă 


departe de toate responsabilitățile ei şi s-o iubească. 

— Recunosc că arăţi foarte bine şi sunt atrasă de tine. 

El îşi retrase braţele. 

— Dacă acesta este un compliment, de ce oare sună ca o 
insultă? 

Ea păli. Greşise în legătură cu totul. Ea nu voia să-l 
rănească. Ar fi fost altfel dacă ei ar avea mai multe în comun în 
afară de dorinţa lor explozivă. Erau ca două bombe incendiare, 
care se aprindeau odată. Dar dorinţa nu însemna dragoste. 

— Nu e vina ta, spuse ea neconvingător. E vorba de felul 
meu de a fi. 

— Eu nu sunt duşmanul tău. Nu ţi-aş face niciodată vreun 
rău cu bună ştiinţă, dar nu pot dovedi asta dacă tu nu mă crezi, 
dacă tu nu mă vezi aşa cum sunt. Eşti atât de absorbită în munca 
de a ajuta pe alţii, încât nu te ajuţi pe tine însuţi. 

Ea se supără, trăgându-se înapoi brusc. 

— N-am nevoie de ajutor. Nu am cerut asta. Trebuie să 
mă întorc la lucru. 

Se priviră încordaţi în momentul în care Dennis blestemă 
toate povestirile mizerabile despre inimi distruse pe care ea le 


asculta zilnic. 


El credea că teama ei provenea parțial şi de aici, datorită 
exemplelor rele de bărbaţi legaţi de ideea căsătoriei pe care ea o 
privea acum prin prisma acelor femei. Dar nu putea fi numai 
asta. Trebuia să mai fie ceva. 

— Locul ăsta nu este suficient de mare, continuă el, când 
văzu că ea nu-i răspunse, pentru ca tu să primeşti pe oricine vine 
cu o poveste tristă. Dacă insişti să găzduieşti mai mulţi oameni 
decât eşti în stare să te ocupi, de ce nu primeşte şi Nina câţiva în 
casa ei? 

— Nu i-aş cere asta, spuse ea imediat. Adăposturile 
Sigure au început să existe aici. Dacă nu ne putem muta în 
locuri mai spaţioase, poate lucrurile se vor schimba. Crede-mă, 
nu încerc să fiu o martiră. Doar că aşa stau lucrurile. Nu pot lăsa 
să aştepte problemele oamenilor, amânându-le cu abilitate. 

— Tu nu conduci un spital sau o închisoare. Nu eşti o 
asistentă medicală sau un paznic. Blochează telefonul noaptea. 
Lasă robotul să-ţi adune toate mesajele. De ce pot toți să doarmă 
într-un pat confortabil, să se plimbe pe hol, dacă au nevoie să 
meargă la baie, şi tu nu? Tu însuţi mi-ai spus că ţi-ai dori să-ţi 
petreci o oră neîntreruptă într-o cadă de baie. Când dracu” te 


relaxezi? 


Ea privi furioasă la el. 

— Încetează să spui asta în aşa fel de parcă chiar n-aş 
face-o. Uiţi că ne-am întâlnit când îmi luasem o după-amiază 
liberă ca să mă relaxez. Eu fac sport. 

— Asta este o sfidare a morţii, nu o relaxare. 

— Nu ridica tonul. Sunt oameni jos. 

El se uita fix la ea, cercetându-i buzele şi apoi străbătând 
cu privirea în fugă trupul ei. Roxy nu avea tenul palid, specific 
roşcatelor. Ea avea o tentă roză a pielii, care îşi intensifica 
culoarea atunci când era nervoasă, aşa cum era acum. 

— Roxy, vino acasă cu mine în acest sfârşit de 
săptămână. 

Inima lui Roxy tresări. Simţi cum se înroşeşte când 
pasiunea din interiorul ei ieşi la iveală. 

Respirația i se opri, imaginile unei nopţi petrecute cu el 
apărându-i de-a dreptul irezistibile. Totuşi ea rezista, 
întorcându-se. 

— Nu pot. 

— Vrei să spui că nu vrei! 

El îi prinse braţele forțând-o să-l privească în faţă din 


nou. Nu putea să-şi stăpânească amărăciunea şi dezamăgirea din 


voce. 

— Cum poate fi asta suficient pentru tine? 

— Dennis, dacă nu încetezi să te gândeşti la asta fără a 
avea îndoieli, vei afla şi tu asta. Eu sunt dezordonată şi am o fire 
extrem de sensibilă. Sunt angajată în munca mea. Sar din 
avioane. Matematica mă plictiseşte. Pariez că tu niciodată nu ai 
mărşăluit într-o demonstraţie pentru o cauză socială. 

— Nu, dar ce trebuie asta să dovedească? 

— Asta indică, nu, asta arată că am dreptate. 

El îşi trecu mâinile peste umerii ei şi apoi pe spate, 
alunecând în jos pentru a-i cuprinde fesele. 

— Dar ce spui de dorinţă? Dorinţa dintre un bărbat şi o 
femeie? A ta şi a mea. 

El o întoarse cu faţa. 

— Asta dovedeşte că suntem foarte potriviţi. Sărută-mă, 
Roxy. Dovedeşte că ai dreptate. 

Ea icni, deoarece simţea dovada puternică a dorinţei lui. 
Ca şi când s-ar fi pus de comun acord, mâinile ei îi alunecară în 
sus pe braţele lui şi dincolo de umerii săi largi. 

Prea multe lucruri amenințau să-i scape de sub control, 


dacă ea nu era fermă, dar totuşi nu voia ca el să se supere pe ea. 


— Ce rău aş face, murmură ea, dacă ţi-aş da un sărut de 
mulțumire pentru tot ceea ce ai făcut pentru Maggie? 

El îi dărui cel mai delicat sărut. Ea abia îl simţi. Când 
încercă să-şi apese buzele pe ale lui, el îi prinse mâinile pe 
umeri, menţinând o atingere nepăsătoare. 

— De ce trebuie să ai mereu o scuză faţă de tine însuţi 
atunci când ştii că vrei să mă săruți? Tu îți programezi fiecare 
oră, din fiecare zi, şi afişezi programul la panou. Toată lumea 
ştie unde să te găsească şi să năvălească la tine zi şi noapte. 
Paraşutismul poate fi distractiv pentru tine, dar este o activitate 
desfăşurată în singurătate. Când îi incluzi şi pe ceilalți? Sau 
menţinerea acestui stil de viaţă este exact ceea ce îţi doreşti, 
astfel încât să nu fie nevoie să-ţi asumi riscuri? 

— Despre ce vorbeşti tu? întrebă ea. 

— Despre asta. 

Respirația ei se acceleră când trupul lui se modelă după al 
ei, strângând-o între picioarele lui puternice. 

— Vreau ca tu să îndrăzneşti să mă săruţi, aşa cum îţi 
doreşti. Fără nicio scuză. 

— Astea sunt poveşti. 


— Aiurea! Eşti speriată. Ţi-e teamă că ai putea să săruți 


prea mult. 

— Nu. 

— Dovedeşte. Îndrăzneşte să-ţi laşi în voie sentimentele. 

Ea era conştientă de parfumul lui bărbătesc, de vocea lui 
convingătoare. De furia lui. De dorinţa lui pentru ea. Cu o 
mişcare rapidă, înainte de a-şi permite să se gândească la 
urmări, ea îi prinse capul şi-l coborî la nivelul ei. Încercă să 
distrugă fiecare adevăr provocator, împingându-şi limba în gura 
lui, dovedindu-i că ea greşea. Degetele ei se încleştară în părul 
lui! Mâna lui îi ridică tivul puloverului şi se strecură înăuntru. 
Respirația i se acceleră şi el scoase un murmur de satisfacție. 
Dennis preluă sărutul ridicându-l la stadiu de împletire a doua 
guri, la nivelul unei lumi senzoriale. Mansarda simplă, cu 
mobila ei rară şi împrăştiată, ar fi putut fi cea mai grozavă 
garnitură de hotel. Deşi lui Roxy nu i-ar fi păsat de asta. 
Tremurând din cauza profunzimii emoţiilor sale, ei îi păsa doar 
de acţiunea, de a descoperi. Buzele lui lipite de ale ei, era tot ce 
conta pentru ea. Trupul ei strâns lângă al lui reprezenta singura 
ei realitate. 

Limba lui îi invadă gura cerând un răspuns. Ca şi mai 


înainte ea cedă automat, întorcându-i sărutul cu o pasiune 


arzătoare. Când el o eliberă în cele din urmă, ea era ameţită şi 
slăbită, iar ochii ei străluceau extraordinar. Ea îi simţea căldura 
vibrantă chiar şi prin haine. Fiecare din ei îl privea pe celălalt 
copleşit şi mirat încă o dată de reacțiile lor furtunoase. 

— Răzgândeşte-te, Roxy, şopti Dennis. Petrece sfârşitul 
de săptămână cu mine. Nu te păcăli. Oamenii muncesc. Oamenii 
se joacă. Oamenii iubesc. Este evident faptul că nu ne putem 
afla în aceeaşi cameră, fără să ne dorim unul pe altul. Lasă-mă 
să-ți arăt că nu ai de ce să te temi. 

Exceptând suferinţa ei. 

— Mă duc la părinții mei duminică. 

— Lăsăm asta atunci pentru vineri seară, sâmbătă şi 
duminică seară. Roxy, vreau să fac dragoste cu tine, să te 
mângâi şi să te iubesc. Fără a avea un public, pe un pat care nu 
se izbeşte de podea. Vreau să te aud gemând de plăcere şi 
rostind numele meu când ne sărutăm de noapte bună. Vreau ca 
tu să mă scoli, să mă trezeşti în mijlocul nopții căutând o 
repetare a lucrurilor pe care ni le oferim unul altuia. Vreau ca tu 
să mă doreşti în interiorul tău, căci eu doresc să fiu o parte din 
tine. 


Arzând numai imaginându-şi ceea ce cuvintele lui 


punctaseră, ea tremură când el o mângâie pe păr. Pieptul o durea 
la atingerea lui. Greutatea puloverului uşor pe care îl purta, o 
apăsă parcă deodată. 

Cu o voce profund feminină, ea tânjea să spună da. 

— E greşit să doreşti? întrebă el. 

Buzele lui îi atinseră tâmpla. 

— Pentru mine, da, spuse ea, luptându-se să îndepărteze 
imaginile devoratoare zugrăvite de el. Ţi-am spus că Nina şi cu 
Bob speră să aibă un bebeluş. Dacă ea nu este deja gravidă, va fi 
curând. Dificil pentru ea este să ducă sarcina până la termen. Ai 
văzut starea în care se afla Maggie înainte de a o salva tu. 
Înmulţeşte disperare ei cu fiecare femeie care vine la uşa mea, 
căutând ajutor şi-ţi vei face o idee despre ceea ce eu şi Nina 
trebuie să înfruntăm zilnic şi ceea ce trebuie să duc eu singură 
pe umeri. Ele au nevoie de mine. Asta este viaţa mea. Nu le pot 
întoarce spatele. 

— Ţi-am cerut eu să întorci spatele Adăposturilor Sigure? 
întrebă el, dorinţa sexuală înfierbântându-i firea. Asta n-are 
nimic de-a face cu presupusa sarcină a Ninei sau cu femeile pe 
care le ajuţi. Îţi voi spune ceea mă miră cel mai mult, Roxy. Îţi 


petreci viaţa spunându-le femeilor să înfrunte adevărul despre 


greutăţile care le-au adus acolo unde se află astăzi şi totuşi tu te 
minţi pe tine însuţi. 

Gura ei se usucă şi muşchii abdomenului i se strânseră. 
Simţea că el îi pătrunde până în adâncul sufletului, căci ştia că 
motivul real pentru care ea opunea rezistenţă nu era frica. 
Teama că, asemenea femeilor pe care le ajuta, ea îi va dărui lui 
Dennis nu numai trupul său, ci şi inima ei, şi tot ceea ce însemna 
ea, riscând astfel să piardă totul. La înmormântarea surorii ei, ea 
făcuse un jurământ sacru. Nu fusese capabilă s-o ajute pe Alice, 
dar jurase să ajute cât de multe femei putea, asemenea ei, 
folosindu-și toată energia pentru Adăposturile Sigure. Cum ar 
putea ea să le ajute pe altele, dacă aceste energii sunt epuizate 
într-o aventură fierbinte? 

ÎI privi fix pe Dennis, incapabilă să-i răspundă. Din 
fericire, nici n-a trebuit s-o facă. Nina ţipa în timp ce urca 
scările, spunând că Bob sosise. 

— Trebuie să coborâm, spuse Roxy şi se îndepărtă 
repede. 

Folosind drept scuză dorinţa de a face o cafea, ea scăpă în 
timp ce Dennis i se alătură familiei Arnouth în birou. Mai întâi, 


ea fugi în baie, încuie uşa şi se privi în oglindă. Işi perie repede 


părui răvăşit şi apoi îşi puse pe buzele umflate o batistă umedă. 

— Dracu” să te ia, Dennis Jordan. Nu suntem potriviţi. Să 
te ia naiba pentru că ai intrat în viaţa mea şi m-ai amestecat şi pe 
mine în situaţia asta neplăcută. 

Când intră în birou, ducând tăviţa încărcată cu cești, 
ibricul de cafea şi o farfurie de prăjituri, Dennis îi luă tava din 
mâini şi o aşeză pe birou. El observă roşeaţa aprinsă de pe faţa 
ei, felul în care ea îi evita privirea. 

— Roxy, spuse Bob, atrăgându-le amândurora atenţia, 
Dennis şi cu mine am descoperit că avem cunoştinţe comune. 

— Cred că e teribil, spuse Nina. Dennis, noi vom 
organiza o petrecere sâmbătă seara. Vei veni şi tu? Roxy o să-ți 
arate drumul. 

— Mulţumesc. Mi-ar face plăcere, spuse el, întorcându-se 
spre Roxy. 

Ea nu-l privea. Ştia că, dacă se ducea cu ei, asta ar fi mai 
mult decât o întâlnire. Ar fi de acord, în mod tacit, să 
aprofundeze relaţia lor. Era pe deplin conştientă că toţi erau cu 
ochii pe ea. Simţind un gol în stomac, ea refuză. 

— Îmi pare rău, dar plec la sfârşitul săptămânii. Mă duc 


sâmbătă să-mi văd părinţii. 


Obrazul lui Dennis se încleştă. Acesta era felul său de a 
arăta că ştia că refuzul ei i se datora lui. Îşi bău cafeaua şi apoi, 
cu o voce calmă, implacabilă, discută despre recentele schimbări 
ale legilor privind impozitele, aşa cum se aplică instituțiilor 
filantropice în general şi Adăposturilor Sigure în particular. În 
termeni concişi, afacerişti, el îi aduse cu totul la realitate, 
explicându-le apoi despre sistemul de înregistrare a evidenţei 
contabile. 

Roxy tremura de nervi. De-a lungul expunerii lui, ea se 
retrase în sine, perfect conştientă de tensiunea şi tristeţea ce 
pluteau în atmosfera acelei camere. 

Veselia plăcută de la început se destrămase, fiind 
înlocuită de dezaprobarea Ninei şi de nemulţumirea lui Dennis. 
Dispăruse şi strălucirea ştrengărească a privirii lui, ca şi umorul 
care-i făcea vocea mai plăcută. Acum, el îi părea un străin. 

Îşi spuse că avea dreptul să-l refuze. N-avea nicio 
îndoială că ei ar putea face ca planetele să se învârtă, 
deplasându-se de pe orbitele lor dacă ar face dragoste, dar 
greşeau unul faţă de celălalt. 

— ROXY, al vreo întrebare de pus înainte de a pleca? 


— Poftim? Ea aproape că sări în sus, tresărind. 


— Am întrebat dacă ai înţeles. 

Ea îşi pierdea controlul. Nu auzise niciun cuvânt din 
spusele lui. Îi putea spune să înceapă din nou, să recunoască că 
nu fusese atentă la discuţia lui despre cifre, coloane, legea de 
stat şi federală? Asta ar dovedi punctul ei de vedere referitor la 
faptul că nu putea amesteca afacerea cu plăcerea. 

— Nu, spuse ea în schimb. Am înțeles perfect. 
Mulţumesc pentru că ai venit. 

Îşi dădu seama cu tristeţe că preţul independenţei, 
urmărirea şi atingerea unui scop, era plătit cu o nemulţumire 
nestăpânită. 

Privirea Ninei oscila de la o expresie mohorâtă de pe faţa 
lui Roxy la trăsăturile dure de pe chipul lui Dennis. 

— Dennis, eşti liber să inviţi pe cineva sâmbătă seara. 

— Mulţumesc, aşa am să fac. Roxy, condu-mă. 

În faţa uşii, el îşi băgă mâinile în buzunare şi o privi în 
faţă. 

— O să-i cer lui Maggie să meargă sâmbătă cu mine. 
M-am gândit că ar trebui să ştii, întrucât tu eşti stăpâna casei şi 
mama tuturor. 


Roxy trase repede aer în piept. Simţea că-i picase un 


bolovan în stomac. Cum o zăpăcise el cu farmecul său! Plăcuta 
lui chemare! Avea dreptate să nu aibă încredere în el. Vocea se 
auzea în continuare, iar ea era atentă la tonul batjocoritor şi fals, 
la cuvintele care o loveau precum lama unui cuţit. 

— Nu trebuia să minţi în legătură cu motivul pentru care 
nu poţi să vii. Dar, nu-ţi face griji, n-o să mai ai nevoie de 
bariera ta protectoare pentru a mă ţine departe de tine. Am 
înţeles mesajul tău spus clar şi cu voce tare. Eşti liberă acum. 

Culoarea i se scurse încetul cu încetul din obraji, căci fără 
a mai spune niciun cuvânt, el plecă. Ea se întoarse în camera de 
lucru. 

— Ce crezi tu că faci? o întrebă Roxy. 

Nina o privi. 

— Pun pe tavă vasele murdare. 

— Ştii că eu vorbesc despre Dennis. Cum l-ai putut invita 
să aducă pe cineva? Ce te-a determinat? 

— Bob, dă-mi, te rog, ceaşca aceea. Nu exagerezi, Roxy? 
Ce-ţi pasă ţie dacă eu prefer ca numărul de oaspeţi de la cina 
mea să fie cu soţ? 

— Eşti tâmpită, Nina. Tâmpită. O va ruga pe Maggie să 


vină cu el. Nina, verifică dacă a mai rămas vreun vas murdar în 


cameră... 

— Îmi place Maggie. 

Roxy îşi puse mâinile în şold. 

— Asta-i tot ce ai de spus? Că îți place? 

— Ce altceva ai vrea să spun? Tu nu-l vrei. l-ai arătat clar 
acest lucru şi chiar în faţa noastră, aş adăuga. De ce te superi pe 
el dacă tu eşti cea care l-a respins? Dacă n-o invită pe Maggie, 
sunt sigură că există multe femei care ar sări de bucurie dac-ar 
avea o şansă să aibă o întâlnire cu el. 

Este energic, atrăgător, inteligent, are un plăcut simţ al 
umorului şi chiar tu ai spus că este frumos. Din punct de vedere 
fizic, el întruchipează genul de bărbat care îți place. Cu Maggie 
alături o să arate mai rău. Transmite-le salutări părinţilor tăi. 
Sunt bucuroasă că, în sfârşit, ţi-ai luat liber în weekend, acum 
când îţi rezolvi singură problemele. 

Roxy se lăsă pe un scaun. Îşi dădu seama că numai el 
însuşi putea să-i mulțumească pentru asta. Nina avea dreptate. 
Ea îi înţelesese dorinţa. Va avea acum tot timpul la dispoziție 
pentru a se ocupa de Adăposturile Sigure, deoarece Dennis n-o 
va mai deranja pe viitor. Înţelesese asta. 


Ea îl aruncase în braţele lui Maggie. 


După ce termină curăţenia, Nina îşi luă geanta şi jacheta. 

— Ne vedem dimineaţă, Roxy. Poate că până atunci o 
să-ți revii şi o să-l suni pe Dennis. El nu a invitat-o încă pe 
Maggie. Dar o va vedea la birou. Ea vrea să te vadă fericită. Şi 
eu îmi doresc acelaşi lucru. Noi ţinem la tine, zise Bob. 

Roxy se uită în sus la el. Bob era un bărbat drăguţ, cu păr 
castaniu Şi rar, cu ochi căprui. Dar chipul lui îngeresc ascundea 
o minte teribil de ascuţită. Ea îşi arătase tendinţa de a fi 
independentă în beneficiul lui. 

— Voi fi bine dacă oamenii ar înceta să-mi conducă viaţa. 

În spatele ochelarilor, ochii lui Bob ardeau de nelinişte şi 
erau plini de subînţelesuri. 

— Atunci ar trebui să te bucuri că Nina i-a sugerat lui 
Dennis să invite pe cineva. Apropo, n-ai auzit niciun cuvânt din 
spusele lui, atunci când ne-a explicat sistemul de înregistrare a 
evidenţei contabile, nu-i aşa? 

Ea zâmbi cu prefăcătorie. 

— Atunci, împuşcă-mă. 

După ce familia Arnoyth plecă, Roxy încuie uşa casei şi 
urcă scările ce duceau la mansardă, îşi scoase sacul de dormit 


să-l aerisească înainte de a o lăsa pe Sharon să folosească 


camera. 

Privea abătută patul unde Dennis înlănţuise trupurile lor 
într-o îmbrăţişare arzătoare. Cu toată onestitatea, numai patul 
rupt îi refuzase îndeplinirea dorințelor carnale. Încă câteva 
minute mai ademenitoare în plus, asemenea celor trăite de ea 
mai devreme, când se afla într-o stare de vis, şi cine ştie la ce ar 
fi consimţit ea. Trebuia să aprecieze un singur lucru la Dennis. 
El conducea, nu cerea. El o seducea cu cuvinte frumoase şi o 
lăsa să-şi imagineze scene erotice. După ce stimula o femeie, el 
o lăsa să se decidă. Cine i-ar blama tehnica? Statisticile îi 
garantează succesul. Dar nu cu ea. 

Enervat de capacitatea lui Roxy de a-i trânti uşa în nas, 
după tot ceea ce se întâmplase între ei, Dennis şofa spre casă, 
fierbând de furie. Lui Roxy îi era teamă să se încurce cu el, dar 
nu exista nicio implicație. 

— Cum ar fi putut să existe? 

Patul ei îl oprise să facă dragoste cu ea, iar ea îi spusese 
că nu avea loc pentru el în viaţa ei. În special pentru el. Trecu ca 
fulgerul pe lângă o maşină, apoi observă o maşină de patrulă şi 
îşi reduse viteza menţinându-se între anumite limite legale. Cum 


putea ea să creadă că dreptul de a face dragoste cu el însemna să 


piardă timpul ei prețios şi să-i distrugă energia? Femeie proastă. 
De ce nu înţelegea că le putea avea pe amândouă. 

Se opri la un stop. 

Locuitorii permanenţi de la Adăposturile Sigure nu aveau 
nevoie de un supraveghetor tutelar ca Roxy. Ele făceau curat în 
urma lor şi a copiilor lor. Ele îşi împărțeau muncile casnice şi 
gătitul. Ele aveau nevoie de Roxy să le ofere un adăpost 
temporar, să le dea sfaturi şi recomandări cu caracter juridic, să 
le ofere protecţie şi o slujbă. Şi o cazare permanentă. Lumina 
semaforului se schimbă-n verde. Maşina patrulei se afla chiar în 
spatele lui şi Dennis şofă prudent. 

Precauţia! Cuvântul important al lui Roxy. Ce o 
determina să fie atât de precaută, încât să te scoată din fire? 
Ținând seama de ce se întâmplase între ei, din punct de vedere 
fizic, luând în consideraţie faptul că ea era cea mai sensibilă 
femeie pe care o ţinuse în braţe vreodată, el nu putea s-o 
înțeleagă. Îi simţise răspunsul trupului ei. Ea putea fi totodată 
tandră, distractivă şi vibrantă. Cum stăvilise ea arzătorul şuvoi 
sexual? Opri în parcarea din faţa casei. Lumina din verandă 
strălucea în întâmpinarea lui. Îşi dorise ca Roxy să-i vadă 


locuinţa. Casa lui, veche de cincizeci şi cinci de ani, avea tavane 


înalte, ornamente în relief, gravate amănunţit, parchet de stejar 
pe podea. El avea chiar şi o surpriză pentru ea. Acum nu se va 
mai bucura de ea. 

Dennis nu era obosit, aşa că aprinse lumina în birou, 
acolo unde-și ţinea computerul Compaq. Îşi puse haina pe un 
scaun negru de piele, îşi lărgi cravata şi aprinse computerul, 
aducând în discuție cazul de fraudă la care lucra pentru un client 
de al său din California, care era scriitor. Omul semnase un 
contract pentru a scrie scenariul unui film, negociind un târg cu 
un profit net. După ce filmul a fost lansat, 1 s-a spus că nu a 
existat niciun profit, deşi filmul câştigase milioane. 

Profiturile erau alcătuite din cheltuieli pentru a ascunde 
mai multe milioane, toate tăinuite sub aceeaşi mască a 
cheltuielilor. Suma în discuţie i-ar fi suficientă lui Roxy să 
conducă Adăposturile Sigure pentru totdeauna. 

Roxy! O dorea. Ea îl dorea. ÎL irita faptul că ea se simţea 
mai în siguranţă sărind din avioane, decât riscând să-şi încerce 
norocul, ascultând glasul inimii. Ce era mai rău decât o aventură 
trăită doar de o singură parte, care nu ducea nicăieri? Nimic. 
Dezgustat, el închise computerul. 


Luând-o pe scări în sus, se dezbrăcă, făcu un duş şi se 


strecură în patul său împărătesc. Deasupra lui se afla un 
baldachin cu luminatoare care dădeau la iveală o imagine 
dumnezeiască, la atingerea butonului care controla tavanul 
retractabil. 

Spaţioasei garnituri principale i se transformase mărimea 
prin unirea a doua camere, permițând astfel ochiului să-şi 
plimbe privirea de la locul de dormit la camera de zi şi mai în 
spate la o punte retrasă din lemn roşu. 

În seara asta totuşi gândul lui Dennis era ca o cometă de 
foc insensibilă. După o jumătate de oră, el închise tavanul, se 


întoarse pe o parte şi adormi blestemând soarta. 


Capitolul 6 


După o noapte de neodihnă, Roxy se trezi în faţa unui 
fapt incontestabil: oboseala şi nervii ei uzaţi se luptau cu ceva 
mai puternic decât o simplă extenuare. Dennis era cauza. Cu 
două săptămâni înainte, nici nu ştia că el exista. Acum ea nu şi-l 
putea scoate din minte. El scosese la iveală latura pătimaşă şi 
slabă a firii ei. Şi el ştia asta. Conta pe asta. Acesta era motivul 
pentru care refuzul ei din seara trecută îl surprinsese, făcând-o 
să pară crudă şi lipsită de sensibilitate în faţa celorlalți. Ea nu 
intenţionase să-l jignească. Ea pur şi simplu ascultase de vocea 
sa interioară plină de bun-simţ, care o îndemna să fie precaută şi 
să nu se lase dusă de glasul inimii. Şi după cum spunea Nina, de 
ce i-ar păsaţi dacă Dennis ar invita pe cineva? Nu-i păsa. Îi era 
indiferent cum îşi petrecea el timpul liber. Sau cu cine. Cu 
excepţia lui Maggie. În starea ei vulnerabilă în care se afla, o 
întâlnire cu Dennis era ultimul lucru de care Maggie avea 
nevoie. Mai întâi, Maggie trebuia să înţeleagă şi să se descurce 
cu acele forțe care îi dirijase viaţa până în cel mai mic moment 
al prezentului. Ea trebuia să-şi reclădească singură o reputaţie. 


Maggie se afla într-o stare foarte fragilă. Putea deveni puternică 


şi independentă câştigându-şi încrederea în propriile sale forţe 
sau se putea distruge din punct de vedere emoţional, zdrobită de 
o forţă pe care n-o putea controla. 

Roxy trebuia să-l vadă pe Dennis. Nu că ar fi dorit asta 
bineînțeles, dar simţea că avea o datorie faţă de Maggie, 
deoarece Roxy fusese cea care i-l prezentase pe Dennis. El 
trebuia să înțeleagă că ea nu putea să asigure un oficiu de 
întâlniri la Adăposturile Sigure. Ea trebuia să-şi înfrâneze mai 
degrabă mândria şi să-l convingă să invite pe altcineva la 
petrecerea Ninei, decât să rişte să distrugă restabilirea lui 
Maggie. Dennis era pur şi simplu prea atrăgător. Ştia asta foarte 
bine. Niciun alt bărbat nu fusese atât de expert în a-i analiza 
hotărârile. O singură atingere a lui o trimitea în stratosferă. 

Camera deveni deodată plină de amintiri. În timp ce se 
ridica, ea rezistă să-şi întoarcă privirea spre pat, unde Dennis îi 
oferise mai multă plăcere fizică decât cunoscuse ea vreodată. Nu 
s-ar fi temut atât ca să-şi piardă cumpătul din cauza lui, dacă o 
voce mică din interiorul ei nu i-ar fi şoptit acest lucru. Roxy 
ignoră imediat micuța voce. Ei nu-i era teamă, ea era prudentă. 
Şi deşteaptă. 


Îşi trase rochia peste veşmântul scurt de noapte, apoi se 


uită pe fereastră la cerul înnourat. Tatăl ei pretindea că privitul 
pe fereastră era atât de bun sau chiar mai bun decât ascultarea 
informaţiilor date de meteorologii care făceau previziuni greşite. 

Şi-l putea imagina pe Dennis fiind de acord cu tatăl ei. 
Tatăl ei l-ar simpatiza pe Dennis. Şi el dezaproba salturile ei din 
avioane. Mama ei l-ar plăcea în mod sigur pe Dennis. Şi asta 
pentru că încă o dată ea dorea s-o vadă pe Roxy măritată. Mama 
ei o ruga să fie rezonabilă, să facă o alegere bună. Aşa că era 
firesc ca ea să presupună că Roxy ştia tot ce-i posibil despre 
Dennis şi l-ar fi primit cu braţele deschise. Dacă ar arunca o 
privire la părul lui, la ochii săi gri şi strălucitori, la fizicul lui 
puternic, ea ar concluziona că orice copil făcut de Dennis şi de 
fiica ei ar fi minunat. Şi ar avea probabil dreptate. 

Roxy privi cu un ochi critic toată camera. Casa nu fusese 
făcută pentru a fi folosită ca adăpost al mai multor familii. Ea 
încerca să nu invidieze femeile şi copiii care aveau nevoie de ea 
şi care dispuneau de spaţii mai confortabile şi de un acces liber 
la baie, în timp ce ea era blocată în micuța cameră de la 
mansardă. 

De când Dennis spusese să aibă grijă şi de ea însăşi, ea îşi 


amintea cu plăcere cum ar fi să aibă propria ei casă şi să aibă 


posibilitatea să stea în cada de baie ore întregi. Şi să doarmă 
noaptea liniştită! Noaptea trecută din nou primise un telefon 
urgent în jurul orei trei dimineaţa. 

Roxy nu se gândea să renunţe vreodată la Adăposturile 
Sigure. Dar era posibil ca Dennis, Nina, Bob şi părinții ei să aibă 
un pic de dreptate? Cobort scările de la mansardă şi găsi, din 
fericire, baia goală. Privind zgârieturile de picioare făcute pe 
cada din baie, ea îşi promise că într-una din zile o să agaţe un 
bilet pe uşa de la baie, având înscrise cuvintele „NU 
DERANJAȚŢI”, pentru a-şi putea asigura şi ei luxul unei băi 
parfumate. Totuşi, în această dimineaţă ea făcu rapid un duş şi 
apoi îmbrăcă iarăşi veşmântul de noapte şi rochia înainte de a 
coborî să bea o ceaşcă de cafea. Când ajunse în hol, cu părul 
încă ciufulit şi umed din cauza duşului, ea se opri brusc. Dennis 
era ultimul om pe care s-ar fi aşteptat să-l vadă în casa ei! 
rămase cu gura deschisă, cu ochii mari, cu inima ca un purice. 
Arăta nemaipomenit de frumos în costumul lui gri-închis. 
Braţele lui erau încărcate cu un computer acoperit pe deasupra şi 
o cutie cu manuale de operare. Louey era lângă el, ducând cu el 
noul său desen. Faţa lui era plină de zâmbete, zâmbete pe care le 


oferea în primul rând lui Dennis şi apoi ei. Băiatul îi arătă noua 


lui cataramă de cowboy. 

— Dennis mi-a dat asta. E frumoasă! 

— De îndată ce Dennis duce asta în camera mamei, noi o 
să luăm micul dejun. Grăbeşte-te să te îmbraci, Roxy. Vu şi tu. 

Dennis o salută cu un „bună dimineaţa” formal. 

— O conduc pe Maggie la serviciu. 

În acel moment Maggie cobora repede scările. Roxy era 
mirată de transformarea ei. Părea radioasă în costumul ei 
albastru şi bluza albă, cu cercei mici, albaştri, în urechi. Se 
fardase din nou pentru a-şi acoperi vânătăile, iar ochii ei de 
căprioară străluceau de fericire şi, ca şi fiul ei, ea îşi îndreptase 
întregul şuvoi de bucurie către bărbatul responsabil de această 
stare a ei. Dennis! 

Roxy îi făcu complimente lui Maggie la apariţia sa, iar 
Dennis o imită. El o întrebă pe Maggie unde dorea să pună 
computerul şi cărțile. Aceasta îi răspunsese cu timiditate să le 
pună în dormitorul ei. El aprobă şi urcă scările. Roxy rămase 
țintuită locului pe podea. Louey o trăgea de mână. 

— Vino, Roxy. Nu vrei să vii cu noi? Mie îmi place de 
tine. 


— Şi eu ţin la tine, dar nu pot să vin. Nu sunt îmbrăcată. 


Louey dădu din cap. 

El apelă la puterea de convingere a lui Dennis, când 
acesta se întoarse. 

— Tu vrei ca Roxy să vină, nu-l aşa? 

Peste capul băiatului, Dennis îi aruncă lui Roxy o privire 
care putea să îngheţe întregul lac Erie. 

La rândul ei, ea îşi încleştase pumnii la ambele mâini. 
Dennis avea ocazia perfectă de a-i plăti cu vârf şi îndesat felul în 
care ea-l tratase în faţa familiei Arnouth cu o seară înainte. 

El se uită în jos la Louey şi apoi îşi ridică privirea spre 
Roxy. Cu privirea lui dură părea s-o dezbrace din ochi, s-o vadă 
aşa cum era, dincolo de barierele ei de apărare, direct în sufletul 
ei. Buzele lui se subțiară şi ea ghici că lui nu-i plăcea ce vedea. 

— Vă voi aştepta în maşină, spuse el. Nu întârziaţi. 

Louey îi prinsese pe amândoi. Roxy alergă repede pe 
scări, se schimbă într-o rochie moale, galbenă, care-i cădea uşor 
pe şolduri, îşi luă o jachetă şi fu afară în zece minute. 

Maggie şi Louey stăteau pe locurile din spate ale maşinii. 
Nici nu închisese portiera bine, că el şi pornise pierzându-se în 
depărtare. Louey a întreţinut o conversaţie, în timp ce Roxy nu 


se putea abţine să nu-şi amintească ultimele ei clipe petrecute 


anterior cu Dennis în maşină. Ei se îmbrățişaseră pe bancheta 
din spate! Privirea ei alunecă pe chipul lui dur, văzut din profil 
şi apoi se îndreptă în altă direcţie. Văzu un restaurant. 

— Aici vom fi serviţi mai repede. 

— Îmi place locul acesta, spuse Louey, în timp ce gazda 
îi conducea într-un chioşc. El se aşeză pe bancă lângă mama lui, 
lăsându-i pe Roxy şi Dennis să stea împreună pe banca de 
vizavi. Dennis deschise cartea de meniuri imediat ce se aşeză. În 
cabina îngustă, coapsa lui era apăsată de a ei. Roxy îşi ridică 
meniul, prefăcându-se că-l citeşte. Căci, dacă ar mânca, probabil 
s-ar îmbolnăvi. 

Dennis comandă o mică porție de şuncă cu ouă deasupra 
şi cafea. Roxy comandă iaurt simplu, sperând ca enzimele din 
compoziția acestuia să-i calmeze stomacul. Se minună de 
capacitatea lui Dennis de a se întări, de a-şi reface forțele. După 
presupusa mare jignire suportată cu o seară înainte, el nu numai 
că era interesat de o altă femeie, ci avea şi o mare poftă de 
mâncare. 

În timpul mesei, el nu-i adresă niciun cuvânt lui Roxy, cu 
excepţia momentului în care-i ceru sarea şi piperul. Toate 


remarcile sale se îndreptau spre Maggie şi Louey, până când 


Roxy începu să se simtă în plus. Sau ca o damă de companie. 

— Trebuie să merg la baie, spuse Louey, după ce 
consumase jumătate din porția lui. 

Maggie îşi ceru scuze pentru ea şi Louey şi se ridicară 
amândoi de la masă. 

Roxy stătea atât de aproape de Dennis, încât îi putea simţi 
căldura trupului. Chiar dacă asta o descuraja şi o stârnea în 
acelaşi timp, slăbindu-i forţele, ea trebuia să-l prevină că s-ar 
juca cu focul dacă ar invita-o pe Maggie la petrecerea Ninei. 
Acum putea să i-o spună fără a-l supăra? 

— Dennis, începu ea, n-am vrut să vin aici, dar pentru că 
mă aflu aici, trebuie să vorbim. 

El îşi puse jos furculiţa şi-şi întoarse faţa către ea. 

— Dacă Maggie n-ar fi avut nevoie de computer şi de 
cărți, aş fi aşteptat-o afară. Nu-mi fac un obicei din faptul de a 
mă afla acolo unde nu sunt dorit. Cât despre faptul de a purta o 
discuţie, nu e nimic de spus. Ai spus totul aseară. Eu nu sunt 
bucuros, pentru că eşti aici. De îndată ce terminăm de mâncat, te 
voi duce înapoi la Adăposturile Sigure. 

Vocea lui era joasă, deşi avea ecoul unui tunet. 


Timp de o clipă nesfârşită ei se priviră reciproc cu atenţie, 


exprimându-şi sentimentele ce clocoteau. El se uită fix la ea cu 
O expresie pe care ea n-o va putea uita niciodată. Exprima 
respingere, abandon. Preferând lumina caldă şi jucăuşă din 
privire lui în locul celei respingătoare, Roxy se întristă când îi 
văzu această schimbare. Şi această schimbare i se datora doar ei. 

Louey se întoarse repede la masă, urmat de Maggie, 
oprind-o astfel pe Roxy să mai vorbească. Ea pierdu ocazia de 
a-l convinge pe Dennis că n-ar trebui să se întâlnească cu 
Maggie. 

— Sunt atât de norocoasă, spuse Maggie. Voi doi formaţi 
cel mai frumos cuplu pe care l-am cunoscut vreodată. Nu cred 
că vă puteţi gândi la lucruri rele. 

Roxy luă paharul cu apă în mână. 

— Îţi mulţumesc pentru faptul de a spune că suntem 
oameni drăguţi, spuse Dennis, eliminând din cuvintele lui 
termenul de „cuplu”. Dar acest bărbat grozav şi noua lui 
secretară frumoasă trebuie să meargă la serviciu. Aşa că, e cazul 
să terminaţi de mâncat. 

Pe Roxy începu s-o doară capul. 

Când Dennis o lăsă pe ea şi pe Louey acasă, le adresă 


doar un bun-rămas superficial, rapid. Maggie le făcea semn cu 


mâna în timp ce se aşeza pe bancheta din faţă, lângă Dennis. 

Roxy zâmbi fals şi le întoarse salutul, fluturându-şi mâna. 
Apoi se năpusti ca o furtună în casă. Ziua ei începuse prost şi 
acum se înrăutăţea. Tot ce era mai rău se întâmplase. Completă 
greşit formularele oficiale ale unor femei şi trebui să repete 
această îndatorire plictisitoare. Îşi petrecu o oră căutând un 
dosar şi-l găsi apoi ascuns pe biroul ei sub o altă mapă. Uitând 
de faptul că-şi făcea ceai, ea îşi arse ibricul de email. În cele din 
urmă ieşi din casă ca să facă cumpărături de la magazin. 

De îndată ce ajunse acasă, aruncă pe podeaua din 
bucătărie sacoşa ce conţinea o pungă de făină şi un carton de 
ouă. Punga de făină se sparse şi făina se împrăştie, prăfuind 
podeaua şi acoperind duzina de ouă murdărite. 

Nina o găsi curăţând bucătăria, sprijinită în genunchi şi în 
mâini. Soarele de după-amiază înlocui norii de dimineaţă. 
Razele lui se revărsau prin ferestre pe podeaua de linoleum, 
luminând mizeria. 

Nina clătină din cap când Roxy îi spus cât de post îi 
mersese în acea zi, incluzând chiar şi imposibilitatea de a vorbi 
cu Dennis despre Maggie. 


— Ce ai să faci? o întrebă Nina. 


Roxy îşi dădu părul din ochi. 

— Dacă vrei să mă întrebi dacă renunţ ori nu, răspunsul e 
negativ. Nu pot. Maggie se află într-o stare emoţională instabilă. 
Doar tu nu crezi că Dennis ar trebui să se întâlnească cu ea, nu-i 
aşa? 

Nina îşi stăpâni râsul. 

— Nu, nu cred, spuse ea solemn. E înţelept din partea ta 
să te gândeşti la ea. Şi la Louey. 

Roxy stoarse apa din spălător, dând din cap aprobator. 

— Câte au sunat azi-noapte? 

— Niciuna. 

— Încă sunt de părere că ar trebui să pui în funcţiune 
robotul. Aş dori să înţelegi că nu-i nimic atât de urgent de făcut 
în toiul nopţii, ca să nu poată aştepta până la ivirea zorilor. 

Continuă prin a spune că o prietenă de a sa, de la Centrul 
districtual al persoanelor periculoase, găsise un psiholog care să 
conducă sesiunile de consiliere ale grupului săptămâna viitoare. 
Roxy se bucură că subiectul deviase de la persoana lui Dennis la 
alte probleme mai importante. 

Când soneria se auzi la uşă, ea presupuse că venise! 


Shannon O’Brien. Şi aşa era. Shannon se afla în ultima perioadă 


a vârstei sale de treizeci de ani, o femeie subțire, cu părul 
întunecat şi ochii albaştri. Ea ducea-n braţe un bebeluş şi arăta 
de parcă avea nevoie de o masă şi de un somn de douăzeci şi 
patru de ore. Ceilalți copii ai ei, doi băieţi îşi o fetiţă, stăteau 
tăcuţi lângă ea. Niciunul dintre ei nu părea fericit că se află 
acolo. Roxy nu-i putea învinui. Erau puternic șocați de pierdere 
tatălui lor, a căminului lor şi a tuturor lucrurilor ce le aparţineau. 

— Intraţi. 

Roxy păşi lateral. 

— Putem discuta după prânz. 

Băiatul cel mare se prezentă sub numele de John. 

— Am doisprezece ani. Ellie are trei luni. Felicity are 
nouă ani. Aaron are patru ani. Mulţumim pentru că ne-aţi 
găzduit. Vă pot spune ce s-a întâmplat. Mama este obosită. 

Lui Roxy îi plăcu tânărul care-şi asuma rolul de cap al 
familiei. 

— Mulţumesc, John. 

Nina şi Roxy făcură rapid o mulțime de sandvişuri. John 
mâncă repede, spunându-le că un fir electric declanşase focul ce 
le distrusese casa. 


— Noi aveam o afacere acasă, adăugă Shannon. Am 


început-o când soţul meu s-a îmbolnăvit. Copiii mă ajutau după 
ce-şi terminau orele de şcoală. 

Louey chiar atunci dădu buzna în bucătărie şi Roxy îl 
prezentă. Apoi ea sugeră ca el să-i invite pe Aaron şi pe Felicity 
în camera de lucru pentru a se uita la televizor împreună. Cei 
trei copiii dispărură rapid în acea direcţie, lăsând-o pe Shannon 
cu John şi cu bebeluşul. 

La întrebarea Ninei, Shannon răspunse că ea confecţiona 
ghirlande şi rozete pentru Crăciun, streşini şi abajururi la 
ferestre pentru a ţine departe frigul provenit de la curent şi 
păpuşi-clovn. Copiii ajutau la ataşarea tăieturilor din postere, la 
mingile de burete pentru a forma feţele clovnilor păpuşă. Ei îşi 
vindeau produsele cu ajutorul cataloagelor sau la consignaţii. 

— John se ocupa de împachetarea şi de punerea lor la 
poştă, continuă ea. El lucra la sfârşit de săptămână şi după orele 
de şcoală. Dar acum s-a dus totul. A ars. Maşina mea de cusut, 
materialele, totul. 

Ea îşi şterse ochii. 

— Chiar şi listele de poştă s-au dus. 

— Dar ce puteţi spune despre asigurarea pe viaţă a soţului 


dumneavoastră şi a proprietarului casei? întrebă Roxy. Aţi depus 


o plângere? V-a spus funcţionarul de la asigurări când vă puteți 
aştepta să vă ridicaţi cecul? 

— Avem necazuri. Soţul meu a fost bolnav timp 
îndelungat, iar Societatea de asigurări de viaţă pretinde că nu am 
completat cum trebuie formularele. Ei exagerează teribil de mult 
cu birocraţia ca să mă obosească pe mine. În mod normal, mă 
pot descurca, dar acum mă simt copleşită. 

Nina şi Roxy spuse că ele înţeleg situația, apoi Nina se 
întoarse spre Roxy. 

— De ce nu-l rogi pe Dennis să-i ajute? sugeră ea. El ştie 
cum să se descurce cu treburile astea de rutină şi cunoaşte 
regulamentele. 

Roxy dădu din cap. Indiferent de relația dintre ei, ea 
credea că, dacă Dennis afla despre încurcăturile cumplite ale lui 
Shannon şi despre problemele ei, ar ajuta-o. Scuzându-se, ea se 
duse în birou să-l sune. Mâna îi tremură când îi formă numărul 
de la serviciu. Telefonul sună de două ori, înainte ca Maggie să 
răspundă: 

— Roxy! Ce drăguţ! Dennis va fi atât de încântat să aibă 
veşti de la tine. 


Roxy se îndoia de asta. Maggie o lăsă să aştepte puţin şi 


apoi se întoarse pe linie în mai puţin de un minut. 

— ROXY, îmi pare rău. Dennis este ocupat. Vrea să ştie de 
ce l-ai sunat. 

— Spune-i, te rog, că-i vorba de afaceri. 

De dragul lui Maggie, ea-şi păstră tonul vocii plăcut. 
Aşteptă o perioadă de timp ce 1 se păru interminabilă şi apoi 
Maggie îi transmise următorul mesaj ce suna mai puţin vesel: 

— Dennis a zis că ţi-a explicat totul ieri-seară. Dacă mai 
al încă necazuri privind înţelegerea sistemului de ţinerea 
evidenţei contabile, el a spus să foloseşti plicurile. 

Roxy era gata să trântească receptorul. Cu mare efort ea 
îşi păstră calmul în voce: 

— Spune-i, te rog, lui Dennis că-i o treabă personală. 
N-am vrut să discut despre ea la micul dejun, pentru că ştiam că 
era nerăbdător să ajungă la serviciu. 

lar aşteptă un timp. Roxy se plimba prin birou, ţinând 
receptorul în mână. 

— Roxy! Vocea lui Maggie părea confuză şi nelinişută. 
Dennis spune că nu poate veni la telefon acum. 

„Vrei să spui că nu va veni să vorbească cu mine?” se 


gândi Roxy. 


— Bine, Maggie. Îi spui tu că o să-l sun mai târziu? 

— Se pregăteşte pentru o şedinţă, spuse Maggie când 
Roxy sună o jumătate de oră mai târziu. 

— Vai, Roxy, Dennis este minunat! E atât de atent şi de 
politicos. 

„Atâta timp cât tu nu te numești Roxy”, se gândi ea tristă. 

— Tu meriţi consideraţie, Maggie. Transmite-i lui Dennis 
un mesaj, te rog. 

— Dă-i drumul. 

„Ce idee bună, se gândi Roxy. Dar ea îşi reveni şi spuse 
numai: 

— Spune-i că o să trec pe acolo mai târziu. 

— Ei bine? întrebă Nina când Roxy năvăli ca o furtună pe 
uşa biroului. 

— Îl omor, spumegă Roxy. Face asta în mod special, dar 
nu renunţ. Femeile astea depind de mine. 

Chiar şi Dennis nu putu să continue această şaradă, fără 
ca Maggie să nu înţeleagă situaţia. 

După încă două telefoane, date mai târziu, el fu de acord 
să-i vorbească. Înainte ca ea să scoată un cuvânt, el o repezi 


brusc: 


— Aceasta este prima zi de lucru a lui Maggie. Nu vreau 
ca tu s-o superi. 

Roxy strânse din dinţi ca să-şi poată ţine nervii în frâu. 
Avusese dreptate când dorise să înceteze să se mai vadă cu ele. 
Crezuse că e un tip drăguţ, dar era groaznic. Groaznic! În 
apărare, ea îi zise toate astea. 

— Eu? zise el tăios. Micul dejun a fost destul de rău, dar 
n-am avut încotro. Oricum, nu eu am sunat la birou. 

— Nu eu am trimis mesaje prin Maggie. Tu ai făcut asta. 
Dacă ai fi avut decenţa să-mi accepţi convorbirea fără să mă faci 
să trec prin toate prostiile astea, n-aş fi necăjit-o pe Maggie. 

— Oh, pentru numele lui Dumnezeu! Ce vrei? 

Roxy respiră adânc, îşi înghiți mândria şi încercă să-şi 
onduleze vocea: 

— Ți-am spus, vreau să vorbesc cu tine. 

— ŞI eu ţi-am spus că nu mă interesează asta. Mi-ai zis 
tot ce aveai de zis ieri-seară. Cu martori. M-am săturat să fiu ca 
o bilă norocoasă în lume, care aduce câştig, Roxy. Dacă ai 
necazuri cu noul sistem de păstrare a evidenţei contabile, 
aruncă-le la gunoi, sau lasă-l pe Bob să se ocupe de asta. Sau 


întoarce-te la sistemul plicurilor tale. 


Ştia că el avea motiv să fie furios pe ea. Cu o jumătate de 
oră înainte de a-l respinge făţiş, ea se topise-n brațele lui, 
întorcându-i sărutările şi unindu-şi limba cu a lui, răspunzându-i 
în cel mai elementar fel la contactul corpului lui de al ei. El 
fusese stârnit, iar ea se frecase de el ca o pisică-n călduri. Apoi 
îşi schimbase radical şi pe neaşteptate atitudinea, rănind mândria 
şi delicateţea unui bărbat care nu-i făcuse nimic altceva decât 
s-o facă să se simtă mai vie decât se simţise vreodată mai 
înainte. 

— Te rog, Dennis. Nu-i vorba de asta. Sunt sigură că 
sistemul tău e minunat. 

— Un sistem nu e minunat, şuieră el. Nu e o persoană cu 
sentimente. Este o unealtă folositoare. O să te descotoroseşti de 
el, când n-o să mai ai nevoie. 

Nu vorbea despre sistem, el se referea la felul ei crud de 
a-l trata. O întărită, arzând de nerăbdare să se certe cu ea. 

— Este important, Dennis, altfel nu aş fi insistat să te sun. 

El se arăta nemulțumit. 

— Ai două minute la dispoziţie. Ceasul merge. 

— Nu la telefon, spuse ea cu atenţie, încercând să 


restabilească o undă de pace. Mai degrabă îţi explic personal. 


— Faţă-n faţă, vrei să spui? 

— Da. Poţi să vu la mine diseară? Să zicem în jurul orei 
şapte? 

— Nu. Spre deosebire de tine, eu mă distrez seara. Spre 
deosebire de tine, eu nu sunt bolnav de muncă. Am o întâlnire. 
Dacă insişti să mă vezi, vino tu la mine. 

Ei i se strânse stomacul. 

— În regulă. Ne vedem la tine-n birou. 

— Nu, nu aici. Trebuie să vină nişte clienți. 

Roxy numără până la zece. 

— Atunci, unde? 

Linia era încărcată de tensiune, după care el spuse: 

— La mine acasă. 

— Bine. Nu eu îţi cer asta, tu o faci. Eşti liber să te 
răzgândeşti. Te pricepi la asta. 

Era prea supărată ca să mai pună întrebări, dar se forță 
să-i amintească de ce-l sunase. 

— La ce oră? 

— Să zicem pe la miezul nopții. 

Ea depărtă receptorul de ureche, privindu-l. 


Nu creştea iarba sub picioarele lui Dennis. Se aştepta ca 


ea să şofeze până la el acasă după ce el se întâlnise şi fără 
îndoială, făcuse dragoste cu altă femeie! 

— Da sau nu? întrebă el. Timpul meu e preţios. 

Îşi dădu seama că el spera ca ea să refuze, şi aşa şi dorea, 
dar datoria ei față de Maggie şi Shannon erau primele de luat în 
consideraţie. 

— Care este adresa ta? întrebă ea. 

— Sunt trecut în cartea de telefoane. 

— Eşti groaznic! ţipă ea într-o izbucnire de furie. 

— Dur! 

Firul era mort. Convorbirea se terminase. Intrând ca o 
furtună în bucătărie, Roxy dădu jos ziarul de pe scaun şi se 
aşeză. 

— Ce ai rezolvat? o întrebă Nina. 

Roxy gâfâia. 

— E nebun! Nebun. 

— E nebun dement sau nebun de furie? 

— Ambele. N-are minte. Nu şi-a risipit timpul ca să-mi 
lase adresa, dar mi-a zis să-l caut în cartea de telefon. Numeşti 
asta un act demn de adult? E copilăros. 


— Numesc asta drept gest al unui bărbat care jigneşte. 


Priveşte acum lucrurile şi din punctul lui de vedere, Roxy. 
Aseară l-ai jignit de moarte. Mi-ai zis că te-a întrebat ce faci la 
sfârşit de săptămână, aşa că ştia că sâmbătă eşti liberă. Nu 
trebuie să-mi spui ce făceaţi voi doi în cameră înainte de a 
coborî. Era scris pe feţe voastre. Vă înmuiaţi cu totul când vă 
priveaţi reciproc. Cinstit vorbind, sunt mirată că a mai consimțit 
să te vadă totuşi în seara asta. 

Roxy fu făcută praf, căci acuzaţia Ninei îşi atinse ţinta, 
lovind-o în inimă. Ea nu voise să-l rănească pe Dennis. Se 
autoapăra, îşi proteja inima. Acum, el o detesta, iar ea nu-l putea 
învinui pentru asta. Nina întinse cartea de telefon. O răsfoi, găsi 
adresa lui Dennis şi şi-o notă. 

Lui Dennis îi clocotea sângele-n vene când închise 
telefonul. Era sătul şi obosit de condiţiile nenorocite ale lui 
Roxy. De ce hotărâse ea deodată că trebuia să-l vadă? Şi încă 
personal. Îi fusese destul de greu s-o vadă în acea dimineaţă 
aproape dezbrăcată, acoperită de fleacul ăla de lenjerie de 
noapte şi de rochie. La micul dejun fusese şi mai rău. De fiecare 
dată când el se mişca, coapsa lui o atingea pe a ei. Şi, ca să evite 
agravarea acestei situații, el îi pusese special toate aceste 


condiţii stupide când ea voise să-l vadă. Acceptarea ei îl uimi. 


Râse. Cel puţin găsise, în sfârşit, o modalitate de a o 
determina să conecteze robotul pentru primirea telefoanelor din 
timpul nopții. Şi totuşi era supărat pe el însuşi, pentru că fusese 
de acord s-o vadă. Se strădui să-şi stăpânească enervarea şi 
gândurile tulburate, după ce o informă pe Pat să nu-l dea la 
telefon dacă suna Roxy, ci să-i spună că ieşise de la birou. 

— Dar vezi să nu te audă Maggie. 

— Credeam că-ți place Roxy. Maggie mi-a povestit ce 
bine v-aţi distrat toții la micul dejun. 

El îi adresă o privire aspră. Faptul că ea se gândea că el 
dorise s-o protejeze pe Roxy, demonstra că este capabilă de a fi 
tandră şi înţelegătoare. 

— Nu ne-am distrat deloc. Închide uşa. Am de lucru. 

În seara aceea, Dennis s-a întâlnit cu Steven Ostner 
pentru a lua cina la un restaurant italienesc. ÎL cunoştea pe 
proprietarul restaurantului, Charles Marino, tot atât de bine pe 
cât îl cunoştea şi Steven. Când ei se aşezară, Steven îl întrebă 
când urma să se întâlnească cu paraşutista lui. Dennis se 
blestemă, pentru că vorbise prea mult înainte, iar acum nu 
răspunse. 


De-a lungul serii, toată conversaţia lui Steven fu 


întâmpinată cu o tăcere deprimantă din partea lui Dennis. 
Editorul, care era un specialist în a face oamenii să vorbească, 
îşi sprijini spatele de scaun şi îşi fixă privirea asupra prietenului 
său mut. 

În toţi anii aceştia, de când îl cunoştea pe Dennis, îl ştia 
că judeca întotdeauna cinstit ambele cinci feţe ale unei 
probleme. Întotdeauna menținea o atmosferă veselă. Ceea ce îl 
preocupa în seara asta implica o femeie şi Steven putea să 
ghicească numele ei. Când îl informase pe Dennis că 
redactorul-şef de la ziarul lui fusese de acord să scrie un articol 
despre Roxy în suplimentul de duminică, Dennis schimbase 
subiectul. 

Când el îl anunţase că angajaţii săi suplimentaseră cecul 
destinat Adăposturilor Sigure şi că Roxy şi partenera ei se 
bucurau de o reputaţie excelentă, Dennis îi făcu semn 
ospătarului să-i umple din nou paharul. Când îi spusese că soția 
lui era nerăbdătoare s-o întâlnească pe Roxy, Dennis îi 
răspunsese că aceasta poate s-o sune direct pe Roxy. În cele din 
urmă, când ei terminară cina, Steven se decise să afle ce nu 
mergea. 


— In regulă, Dennis, ce-i cu tine? Ai răspuns urât tuturor 


în seara asta, inclusiv mie. Nu eşti potrivit să ţii companie unei 
fiinţe omeneşti. De-abia te-ai atins de mâncare. Şi am crezut că 
vei fi încântat de articolul scris despre Roxy şi Adăposturile 
Sigure. 

— De ce ai crede asta? întrebă Dennis tăios. 

— Nu ai fost tu bărbatul care a spus că soarta v-a 
determinat să vă întâlniți? 

Dennis îşi aruncă şerveţelul de pânză jos. 

— Numai un prost crede în soartă. Eu am încetat să fiu un 
prost. 

— Observ cât de fericit te face noua ta credinţă, spuse 
Steven cu prefăcătorie. Atât de fericit, încât îţi taie pofta de 
mâncare. 

— O să trec şi peste asta. 

— Dennis. Tu eşti unul dintre tipii cu adevărat drăguți. 
Cel puţin erai. Dacă tu şi Roxy aveţi vreo problemă, sfatul meu 
este s-o rezolvaţi. 

Dennis scrâşni din dinți. 

Steven atinsese fără să-şi dea seama o coardă sensibilă. 
Pe cât de furios era pe Roxy, pe atât de absurd se simţea înşelat 


pentru faptul că nu făcuseră niciodată dragoste. Nu putea păstra 


nicio amintire legată de faptul de a fi împărțit cu ea acel minunat 
şi uimitor moment de extaz. Ea îl înşelase, aşa cum se minţise 
pe ea însăşi. Singurele lucruri la care se gândea erau serviciul şi 
paraşutismul. 

— Între noi nu există o problemă. Între noi nu mai există 
nimic. Am terminat. 

Steven ridică din sprâncene. 

— Deci, asta e. Între tine şi Roxy a fost ceva mai mult 
decât o simplă ceartă. 

— Am terminat, repetă Dennis. 

— În regulă. În legătură cu motivul care v-a adus aici, 
intenționez să presupun că a fost vina ta. 

— A mea! 

— Tu nu ştii nimic despre asta, Steven. E mai bine c-am 
terminat cu ea. Roxy este curajoasă pentru alţii. Ea va rezolva 
problemele tuturor. Dar cine are nevoie de o femeie care se teme 
să aibă încredere în propriile ei sentimente? Cum de ţi-a venit 
ideea de a mă învinui pe mine? 

— Ceea ce vreau să-ţi spun eu, spuse Steven pe un ton 
conciliant, este că dacă Roxy înseamnă pentru tine tot atât de 


mult pe cât bănui eu, nu cred că ar trebui să renunți fără a lupta. 


Vei reglata asta tot restul vieţii tale, dacă faci aşa. 

— Singurul lucru pe care-l regret este faptul că noua mea 
secretară îşi pierde timpul cu convorbiri fără rost. Şi pentru asta, 
tot lui Roxy trebuie să-i mulțumesc. 

— Vai, vai, Râse Steven. Lucrurile s-au înfierbântat între 
voi doi, nu-i aşa? Dacă eşti marele susţinător al destinului, de ce 
nu-i acorzi ursitei o altă şansă? Cine ştie? Poate că ea ţi-a 
rezervat ceva grozav. 

Fiind încă înfierbântat, simțindu-se pătruns încă de o 
revoltă puternică şi jignitoare referitoare la faptul că fusese luat 
drept prost, Dennis murmură o înjurătură în timp ce-şi trăgea 
respiraţia. Era un idiot! Un idiot, al dracului de prost! Cum altfel 
poţi numi un bărbat care se agită numai auzind vocea unei femei 
la telefon? 

Durerea dorinței îi necăjea raţiunea. Dar el o distrusese 
tot atât de repede, pe cât ea se ivise. 

— Nu-mi spune mie prostii, Steven. Pentru un bărbat 
deştept ca tine toate astea n-au niciun rost, nicio valoare. 

— Poate că aşa e, dar eu am o căsnicie fericită cu Antonia 
care, după cum ştii, este o roşcată impulsivă. Ca şi Roxy a ta. 


— Ea nu este Roxy a mea. 


— Nici pentru mine şi Tonia nu a fost neted de la început, 
continuă Steven, devenind serios. Au existat trei puncte, 
anumite probleme, cărora a trebuit să învăţăm să le facem faţă. 
Noi comunicăm. În mod intim sau altfel. Cea mai bună parte a 
actului de iubire este să ştii că totul va continua. 

— Deci, spune-mi, dacă eu nu sunt deştept, tu cum eşti? 

Dennis dădu pe gât ultima înghițitură de băutură. 


— Norocos! 


Capitolul 7 


Pentru încă o dată în viaţa ei, menţinerea unei ocupaţii 
permanente n-o ajuta pe Roxy. Dennis spusese clar că nu voia 
s-o mai vadă, atunci când ea voise să-l întâlnească. În acest timp 
Nina se pregătea să plece, iar Roxy tremura de frică la modul cel 
mai serios. Încerca s-o convingă pe Nina să vorbească ea în 
locul ei cu Dennis. 

— Nu contează care din noi vorbeşte cu el, Nina. Şi el va 
fi mult mai înţelegător, dacă îi faci tu propunerea. 

Nina refuză categoric: 

— Nu. În primul rând, nu-i voi spune pe cine poate sau 
nu să aducă în casa mea. În al doilea rând, am o întâlnire peste 
câteva minute. În al treilea rând, singurul bărbat cu care mă 
întâlnesc la miezul nopţii este Bob. Ideea a fost a ta. Tu ai făcut 
aranjamentele, tu le duci la bun sfârşit. 

Pe la ora unsprezece, în acea noapte, gradul de iritabilitate 
ajunsese la punctul maxim, făcând-o pe Roxy să fiarbă. În timp 
ce Dennis ieşise la o întâlnire cu o femeie încântătoare, ea 
privea cum trecea timpul, urmărind acele ceasornicului. 


„Cam pe la miezul nopţii”! Ea avea veşti pentru Dennis. 


După lista ei, miezul nopţii urma să fie la 12,30. Sau mai târziu. 
Îşi rezervă timp suficient pentru a se farda şi îşi perie părul până 
când străluci, pregătindu-se de întâlnire. Se îmbrăcă cu o fustă 
de doc, puţin mai scurtă, şi o bluză de bumbac de culoarea 
piersicii. Dacă ar purta una dintre rochiile ei frumoase, Dennis 
s-ar gândi că venise pentru el. La ora 12,35 Roxy cuplă robotul. 
Toate paturile erau ocupate, inclusiv al ei, unde dormea 
Shannon cu Felicity. Bebeluşul era în coş, lângă pat. John şi 
Aaron dormeau pe paturile pliante de jos. Roxy îşi scoase 
maşina din pasaj. Fiind prea îngândurată, se lovi de bordură. În 
general, considera şofatul ca fiind relaxant, deoarece îi oferea 
timp de a fi singură. Dar nu în seara asta. Murmurând o 
înjurătură, scoase maşina pe stradă şi porni. Cum îndrăznea 
Dennis s-o scoată afară din casă la o oră atât de nepotrivită? 

Era teribil de tentată să-şi ia o cameră la un hotel, să pună 
receptorul lângă telefon, întrerupând astfel orice legătură şi să se 
cufunde într-o cadă de baie, în timp ce Dennis ar aştepta-o! 

Luna strălucea pe cerul înstelat, luminându-l. 

Cunoştea zona rezidenţială, liniştită, în care locuia Dennis 
şi găsi cu uşurinţă casa lui. Se afla pe o întinsă proprietate 


înconjurată de arbuşti maturi, având o pajişte care era frumos 


îngrijită. Intră în zona carosabilă şi opri motorul. De ce nu-i 
lăsase nimeni o lumină aprinsă afară? se grăbi să înainteze pe 
potecă. Şi casa era întunecată. Era posibil ca Dennis să nu fie 
acasă? Sună la sonerie şi auzi sunete muzicale înăuntru. Aşteptă 
un interval de timp rezonabil. Neprimind niciun răspuns, sună 
din nou. Bătând nerăbdătoare din vârful piciorului, sună a treia 
oară. În cele din urmă se aprinse o lumină şi uşa se deschise. Ea 
se uita fix la Dennis. Părea îngrijorat, iritat, ca şi cum l-ar fi 
deranjat într-un moment nepotrivit. Purta un halat albastru de 
catifea, lung până la coapse, care se deschidea în faţă 
dezgolindu-i pieptul. De la chiloţi în jos era gol. 

Ea avea profundul sentiment că-l întrerupsese în mijlocul 
unui moment foarte intim. Privirea ei se opri la ochiu lui gri, 
enigmatici. 

— Ai spus asta aseară? întrebă ea cu o voce joasă. 

Dennis îi întoarse privirea. O aşteptase blestemându-se 
pentru faptul că verifica cât este ceasul foarte des. Când decisese 
că ea nu avea să vină, stinsese luminile şi plecase sus. Când 
auzise soneria de la uşă, a înţeles că ea venise târziu pentru a-i 
mai da încă una din lecţiile ei. 


— Nu, răspunse el, tu ai spus astă-seară. Eu te găzduiesc. 


Intră. 

„Atât de multe remarci glumeţe”, se gândi Roxy în timp 
ce îl urmă înăuntru. 

Dennis îi spusese că reface treptat vechea sa casă. La 
stânga holului central, ea văzu o cameră de zi decorată cu mult 
gust, completată de un pian mare pentru copii. 

Pe marginea de marmură a căminului recunoscu o 
pereche de vaze, model Steuben. 

— Vu? întrebă el. 

Ea privi înapoi la el. 

— Da. 

Îşi dorea ca el să-şi strângă halatul. 

— N-am ştiut că tu cânţi la pian. 

EI ridică din umeri. 

— Tu nu ştii o mulțime de lucruri despre mine. 

— Ai o casă foarte frumoasă! Foarte odihnitoare! 

— Exact aşa am vrut să fie casa mea. 

EI începu să urce o scară în spirală. 

— Stai! strigă ea alarmată. Cum rămâne cu întâlnirea 
noastră? 


El se uită în jos spre ea. Expresia de pe faţa lui era de 


nepătruns. Deodată, ea simţi marea dorinţă de a putea întoarce 
timpul înapoi pentru a şterge cu buretele toată seara trecută. 

— Ai întârziat patruzeci şi cinci de minute, spuse el, aşa 
că nu mai există nicio întâlnire. Dacă vrei să-mi vorbeşti, va 
trebui s-o faci sus. 

— Unde? 

— În dormitorul meu. 

Ea clătină din cap enervată. 

— Eu nu merg acolo. 

— Fă cum vrei. Poţi să pleci sau poţi să țipi. Eu mă întorc 
în cada mea fierbinte. 

Dennis continuă să urce scările, cu marginile halatului 
fluturând. 

Amintindu-şi de Shannon şi Maggie, şi fiind plină de 
curiozitate, ea urcă după el, aruncând câte o privire spre 
tablourile moderne, care atârnau pe pereţi. Dormitorul lui 
Dennis putea fi cel mai bine descris, ca fiind o cameră de zi 
elegantă, care conţinea un pat de mărime împărătească. Şi ca un 
adaos necesar unui centru de distracţii, aici se mai aflau o 
canapea, scaune, un bar de băuturi spirtoase şi un cămin în care 


ardea focul. Ea îşi ridică în sus privirea şi văzu tavanul deschis 


deasupra patului. 

— Uimitor! 

Dennis o privea atent, amintindu-și cât de mult îşi dorise 
el să-i arate casă, în special dormitorul său. Îşi simţea trupul 
sensibil ia apropierea ei. Era atât de frumoasă şi de dezirabilă! 
Revoltându-se împotriva dorinţei sale, îşi încleştă maxilarul. 

— La baie se ajunge din hol, spuse el. 

Roxy nu rezistă să nu arunce o privire pe furiş. Pe lista 
dorințelor ei, ea visase la o cadă imensă, în care să te afunzi, 
prevăzută cu robinete ce aruncă jetul de apă de la înălțimi 
diferite, pentru a masa corpul. 

Dennis era proprietarul celei mai luxoase băi din câte 
văzuse ea vreodată şi era atât de încăpătoare, încât bănuia că, 
inițial, aici fusese două camere. El îi atinse umărul. Ea îşi roti 
capul de jur împrejur şi privirile lor cercetătoare se întâlniră ca 
doi oameni care tânjeau să fie mai mult decât doi străini şi care 
erau mai puţin decât doi iubiţi. Simţeau flacăra dorinţei lor 
arzătoare, pe care o reprimară cu forţa. 

— Scuză-mă, murmură ea, îndepărtându-se de atingerea 
lui magnetică. 


El îşi drese glasul şi zise: 


— Nu trebuie decât să treci de uşile astea deschise pentru 
a ajunge la punte, când eşti pregătită. 

— Nu, e-n regulă. Vin cu tine. 

O conduse afară către o punte roşie, de lemn, 
ascunzându-l de privirile curioase, unde îşi scoase halatul, iar lui 
Roxy i se uscă gura. El se adânci în cada fierbinte. În apa 
sclipitoare de luminile ce se reflectau de la distanţă, el apărea ca 
un tot alcătuit din aur topit şi muşchi care formau valuri. 

— Eu beau sifon, spuse el privind-o. În frigiderul acela 
mic se află vin şi căpşuni. Serveşte-te. 

Deasupra frigiderului se afla o vază cu trandafiri roşii 
denumiți „Frumuseţe americană”, parfumând încăperea. 

Roxy fu uimită de faptul că Dennis se înconjurase cu 
flori. Răsucindu-se mai încordată decât un şarpe, ea îşi turnă 
singură un pahar cu vin. 

— Este delicios, spuse ea după ce luă o înghiţitură. 

Rămase în picioare, ascultând un cântec al lui Billy Joel. 

Ea bău vinul mai repede decât o făcea în mod normal, 
sperând să-şi potolească nervii. Apa spumoasă era tentantă, iar 
ea îşi dorea să se cufunde în ea până la gât. Îşi termină vinul. 


— Ceea ce voiam să-ți spun este... începu ea în timp 


ce-şi turna un alt pahar. 

— Stai jos, zise el brusc. 

— Unde? 

El îşi scoase afară un braţ, indicându-i un scaun acoperit 
cu o căptuşeală albă, care susținea o grămadă de haine. 

— Acolo. 

Dorindu-şi mult să facă pace cu el şi încrezătoare în 
faptul că el face un efort în acest sens, ea întrebă dacă era 
posibil să-şi legene picioarele în apă. 

Dennis ştia că ea încerca să aranjeze totul în aşa fel de 
parcă ei s-ar fi aflat în termeni prietenești. 

— Eşti invitata mea. 

Îşi scoase pantofii şi ciorapii. Strângându-şi într-o mână 
tivul fustei, ea îi oferi o privelişte rapidă a unor coapse netede şi 
a unor picioare lungi, bine proporționate, frumoase. Se aşeză, 
băgându-şi picioarele în apă. Îşi legăna tălpile înainte şi înapoi 
lovind apa cu degetele picioarelor. Se simţea minunat şi îi spuse 
asta. Tăcere. 

— Ceea ce am încercat să-ți spun astăzi, începu ea, este 
că am nevoie de o favoare. 


Faţa lui indica faptul că el era atent. 


— Sunt pregătit să elimin favorurile. 

Ea îşi studie mâinile. 

— Nu e pentru mine. Știu ce simţi în legătură cu mine. 
N-aş fi cerut ceva, dacă ar fi fost pentru mine. 

Urmă o pauză. 

— Dar ai cere dacă ar fi vorba de alţii. 

— Da. 

Privirile lor se întâlniră. 

Dennis îşi păstra o ţinută distantă, cu o expresie dură, în 
totală contradicție cu căldura care creştea în interiorul său. Timp 
de un moment scăpat de sub control, privirea lui Roxy tânjea, 
după care ochii ei îşi schimbară brusc direcția. Ea nu voia! Ea 
doar îşi balansa tălpile şi dădu drumul unui oftat din inimă. 

— Of! Pentru numele lui Dumnezeu! rosti el scurt. De ce 
nu faci ceea ce de-abia aştepţi să faci şi anume să intri în cadă? 

Inima lui Roxy tresări. Asta era o nebunie. El era furios 
pe ea. Și totuşi o invitase. Şi ea era nerăbdătoarea, aşa cum îi 
spusese el. Trebuia doar să-şi amintească că se afla acolo din 
două motive serioase. 

— Presupun că este o regulă, spuse ea după o clipă, chiar 


dacă nu am costum de baie. 


EI îi aruncă o privire batjocoritoare, plină de dispreţ. 

— În J aponia, Suedia şi alte ţări civilizate, asta nu ar fi o 
problemă. 

Ea îşi lăsă fusta să cadă, bucuroasă căci bluza era lungă şi 
îi acoperea şoldurile, după care acceptă mâna lui întinsă şi păşi 
grațioasă dincolo de marginea băii. Imediat, bluza ei se udă 
îmbibându-se cu apă. 

— Asta a fost o tâmpenie, murmură ea privind îngrijorată 
în jos la ea. 

— Nu am fost de acord asupra adâncimii apei. 

Dennis îşi încrucişă braţele pentru a se abține să-i atingă 
coapsa lucioasă. 

— Scoate-o! Am să ţi-o pun în maşina de uscat. 

— Mă simt bine. 

— Fă ce vrei. 

Pe cât de relaxantă era apa, pe atât de tare apropierea lui 
Dennis o enerva, neliniştind-o puternic. Luă paharul de vin, 
sorbind cu înghițituri mari, în timp ce Dennis o privea. Era ca un 
motan, se gândi ea, gata să se năpustească când îi convenea. 

Căldura vinului se răspândi în interior, aşa cum apa 


fierbinte o încălzea în exterior. Luptându-se cu nervii pe care îi 


avea, încercă să-i arunce lui Dennis o uitătură. Privirea lui era 
mohorâtă, dezinteresată. Ea se gândi că îi trebuia mult ca să 
arate sexy în ochii lui. În afară de faptul că-l înfuria, era clar că 
farmecele ei feminine nu-l impresionau. De ce să nu intre şi ea 
în cada fierbinte, fără bluză? îşi dădu jos bluza, lăsându-se 
numai într-un sutien de dantelă şi chiloţei de mătase. 

Ea îl privi din nou. Ochii lui erau pe jumătate închişi 
acum, ca şi când ar fi lăsat-o pe dinafară, interzicându-i accesul 
la persoana lui. Ea îi perturbase liniştea, îi deranjase adăpostul 
ŞI, în mod evident, el resimțea acest lucru. 

— Faci asta în fiecare noapte? întrebă ea. 

— Cât de des pot. 

Ea dădu din cap, ca şi cum el spusese ceva important. 
Continuând pălăvrăgeala asta fără sens, ea îi răspunse: 

— Eu aş face-o zilnic dacă aş avea aşa ceva. E minunat! 
îmi pare rău că te-am făcut să-ţi scurtezi întâlnirea. 

— Nu ai făcut asta. 

Roxy îşi ţinu gura închisă şi se uită la balustrada de 
vizavi. 

Dennis avea posibilitatea s-o studieze. Pielea lui 


strălucea. Aburul crease o abundență de bucle în părul ei roşu. 


Scăldaţi de lumina lunii, ochii ei verzi erau teribil de luminoşi. 
Se gândise că se va simţi mai bine dacă o va lăsa pe ea să creadă 
că ieşise cu altă femeie. Dar nu era aşa. Roxy nu arătase 
niciodată mai tensionată, mai dezirabilă sau mai frumoasă, iar el 
n-o dorise niciodată atât de mult ca acum. Nu se mai gândise la 
altă femeie de când o întâlnise pe ea. Era al dracului de excitat şi 
această situaţie ridicolă nu-i era de niciun folos. Stăteau unul 
lângă altul în cada fierbinte, sumar îmbrăcaţi atingându-şi 
reciproc picioarele, braţele şi umerii. Se aflau în spatele casei, 
izolaţi de privirile curioase, de o balustradă mare şi de copacii 
înalți. Era locul perfect pentru stabilirea unui interludiu 
romantic, completat cu vin, muzică şi lumina strălucitoare a 
stelelor. Pulsaţia din vene se agrava. Nu-l ajuta deloc priveliştea 
pieptului ei mare, îmbietor. Şi mai rău era faptul că dorea să-i 
atingă sânii cu gura şi să le guste dulceaţa. 

Roxy se lupta să se gândească la cea mai bună cale de a 
aduce în discuţie motivul pentru care se află acolo. Având 
emoții contradictorii şi oscilante, se hotărî la o simplă întrebare: 

— Nu putem fi prieteni? 

Ea se retrase vizibil, ca şi cum ar fi fost lovită. Ochii îi 


înotau în lacrimi, iar supărarea lui dispărea treptat. Ea era un 


oaspete în casa lui, iar el făcea situația şi mai grea. 

— În regulă. Suspendăm ostilitățile. Armistiţiu. 

Roxy oftă uşurată. 

— Sunt fericită, spuse ea simplu. Și-ar fi dorit ca el să 
spună că puteau fi prieteni, dar înţelese de ce el n-o făcuse. Ea 
înghiţi restul de vin. 

— N-ai spus niciodată că ai o cadă cu apă fierbinte. 
Bănuiesc că femeile cu care te întâlneşti adoră acest lucru. 

— N-aş putea spune. De-abia a fost instalată. Tu eşti 
prima. 

Ea se înfioră la cuvintele lui. Undeva, în străfundul minţii 
ei, ştia că de fiecare dată îşi căuta un motiv pentru a-l suna. 
Lumina lunii aruncă o văpaie argintie, iar vântul fredona încet o 
sonată dulce. Apa fierbinte se învolbura în jurul lor. În cele din 
urmă, ei cedară cerinţelor trupurilor lor. Capul ei îşi găsi cumva 
un loc de odihnă în îndoitura braţului lui. Zâmbind, ea se cuibări 
lângă el. Buzele lui îi atingeau uşor obrazul. Îi plăcuse să-l audă 
pe el spunând că nicio altă femeie nu stătuse cu el în cada cu apă 
fierbinte, chiar dacă, concret vorbind, ea nu se întâlnea cu el. 
Dennis îi atinse o buclă de păr ce se afla pe frunte. Roxy se uită 


în jos la sfârcurile ei agitate, care erau vizibile prin sutienul de 


dantelă. Putea tot atât de bine să fie şi goală, căci se simţea tot 
atât de naturală şi bine, acolo cu Dennis. 

— Ar trebui să vorbim, spuse ea. 

Buzele lui îi atinseră obrazul umed şi moale. 

— Aşteaptă până când se termină cântecul acesta. 

Cerul nopţii era vast, străbătut de o mare întinsă de 
constelații. Ea asculta cum cei din formația Judd cântau 
„Dragostea poate construi un pod”. În alte împrejurări, aceste 
cuvinte ar fi putut fi scrise pentru ei. Când cântecul se termină, 
ea întrebă: 

— Poţi să mă mai serveşti cu puţin vin, te rog? 

— Cred că ai băut destul. 

El îşi încrucişă picioarele pentru a-şi ascunde erecţia 
uriaşă. 

— Eşti obosită şi va trebui să conduci. 

Ea îi atinse mâna privindu-l cu o timiditate inconştientă. 

— N-ai vrea să mă conduci acasă? 

El zâmbi ironic, deoarece se gândea la o altă sugestie, dar 
după aceea se stăpâni. 

— Nu. Dacă aş face asta, cine m-ar conduce pe mine 


acasă. 


— Nu m-am gândit la asta. Ea făcu o pauză. 

— Dennis? 

— Da. 

— E minunat aici. 

El privea mişcarea suplă a sânilor ei, când ea îşi ridica 
brațul să-şi dea părul pe spate. Atmosfera era încărcată de 
tensiune. Ei se umplea de dorinţă şi când ea se lovi uşor de el, 
îşi ridică faţa privindu-l. El vedea în ochii ei ca două oglinzi 
sentimentele pe care le trăia. Voia să-i ceară să rămână, să le 
mai dea o şansă, dar cuvintele îi mureau pe buze nerostite. Nu se 
va umili cerându-i asta, chiar dacă se va îneca în dorinţa sa. 
Minutele se scurgeau, lumina lunii se strecura strălucind 
deasupra lor, iluminându-i de parcă ar fi fost actori într-o piesă 
de teatru, care îşi uitaseră momentan replicile. De fapt, Roxy nu 
le uitase. Era însă prea nervoasă şi prea temătoare, ca să le 
rostească şi, pentru că în general era onestă, ştia de ce se află în 
apă lângă el, de ce se dezbrăcase. Nu trupul lui o ispitea în mod 
special, ci bunătatea lui o atrăgea. Îl aşteptase toată viaţa, 
înfrunta adevărul, sentimentele care se năşteau înăuntrul ei. 

Ziua de astăzi fusese una dintre cele mai proaste zile din 


viaţa ei. Chinuită de sentimentul de culpabilitate, nu observă 


zâmbetul sarcastic al lui Dennis, iar ea ştia că el nu va veni spre 
ea, nu după modul în care îşi călcase mândria în picioare. Plină 
de nerăbdare, ea îşi propuse să rişte, să treacă dincolo de această 
prăpastie. 

Dacă nu se agăța de acel moment, se ducea totul. Pentru 
totdeauna şi totuşi înfruntând reala posibilitate a unei respingeri, 
ea ezita. Nu era mai bine să-şi trateze părțile sale demonice 
singură, în particular? Aparent insensibilă la dezbaterile ce se 
petreceau în mintea ei, mâna ei se cobora peste a lui pentru a se 
odihni. 

Dennis simţea că se înăbuşe. Trecu cu privirea lui 
bănuitoare peste faţa ei. Îşi tinu în frâu pornirea de a o întreba ce 
farsă pregătea, când mâna lui, acţionând din propria-i iniţiativă, 
o acoperi pe a el. 

Roxy tremura. El o ajuta şi dorea ca ea să-şi găsească 
curajul de a face ca lucrurile să meargă bine între ei. Ea îşi drese 
glasul şi, uitându-se la el, spuse: 

— Dennis, îmi pare rău că te-am jignit aseară. Ştiu că poți 
să crezi despre mine că sunt o persoană sâcâitoare, dar nu sunt 
aşa. Tu n-ai făcut niciodată altceva decât să fu drăguţ cu mine. 


Dacă asta te consolează, să ştii că m-am rănit şi pe mine. 


El rămase tăcut, iar Roxy îşi dorea ca el să-i spună ceva, 
orice, să spargă atmosfera tensionată dintre ei. Nu făcu asta. O 
făcea pe ea să spună totul. S-ar fi oprit dacă degetul mare al 
mâinii lui nu i-ar fi traversat uşor palma. Apoi, ei îi deveni clar 
că atingerea lui avea un sens. El îi vorbea. Fără a scoate un 
cuvânt, el comunica cu ea, spunându-i că dacă ea i-ar spune ce 
este în inima ei şi nu s-ar teme de asta, atunci totul ar fi în 
regulă. Cu un puternic oftat ce exprima abandonul, ea lăsă la o 
parte teama şi îşi ridică mâinile pentru a-i mângâia obrajii. 

— Nu vreau să mă duc acasă, spuse ea Nu suport să văd 
cum am ajuns doi străini. Am urât micul dejun de dimineaţă, 
când am stat acolo cu Louey şi Maggie, şi n-am putut să vorbesc 
cu tine. Am încercat atât de mult să evit atingerea trupurilor 
noastre. Vreau să rămân aici cu tine, pentru tine. Doresc să faci 
dragoste cu mine. 

Dacă încă mă mai vrei, cam asta este. Voi înţelege dacă 
mă refuzi. 

Incapabilă să continue, tăcu. Razele lunii străluceau pe 
faţa ei. Uitându-se la lacrimile care-i pluteau în ochi, la buzele 
tremurătoare, Dennis încetă să-i mai reziste. Îi luă în mână 


bărbia. 


— Chiar dacă crezi c-am avut o întâlnire astă seară? 

Ea îşi strânse uşor buzele, dar dădu din cap afirmativ. 

— Da. 

Spusese acest cuvânt cu o neplăcere atât de evidentă, 
încât el râse. Apoi el îi acoperi gura cu un sărut atât de lacom, 
încât atunci când acesta se termină, amândoi tremurau. 

— Astă-seară am luat cina cu Steven Ostner, spuse el. Mă 
tem că nu am fost cea mai bună companie pentru el. 

— Am crezut că ai ieşit cu o altă femeie. 

— Știu. 

Ea îşi şterse lacrimile. Zâmbind, spuse: 

— Unul Asta a fost cea mai grea cuvântare pe care am 
tinut-o în viaţa mea. 

— Şi cea mai binevenită. 

O sărută din nou. 

— Nici eu n-am suportat dimineaţa asta. 

— Dennis, îţi aminti ultimele lucruri pe care mi le-ai spus 
în mansardă? 

El o privi adânc în ochi. Cu o voce încărcată de emoție, 
zise: 


— Fiecare cuvânt. Ți-am spus că vreau să fac dragoste cu 


tine. 

O copleşea cu sărutări. 

— Vreau să-ţi văd chipul lângă al meu când mă trezesc. 

EI îi dărui un sărut delicat şi fierbinte pe buze. 

— Vreau să-ţi petreci noaptea în braţele mele. Toată 
noaptea. O să stai o noapte întreagă? 

Ea îi citea îndoiala tristă în ochi. Nu exista cale de 
întoarcere. Vor petrece toată noaptea împreună. Aşa cum 
promisese el. 

— Da. 

Dennis nu ezită. O ajută să iasă din apă, apoi se înfăşură 
pe el şi apoi pe ea într-un halat de prosop. O duse în dormitor, 
unde o ajută să-şi scoată ultimele articole de îmbrăcăminte. 

Îşi dădu jos costumul de baie şi i se alătură în pat, 
strângând-o aproape de el. Îşi înclină capul pentru a linge 
ultimele picături de apă aflate pe gâtul ei şi în delicata curbură 
dintre sânii ei. Îi sărută vârful rozaliu al unui sân şi apoi al 
celuilalt. Se îndepărtă apoi pentru a-şi lăsa privirea îndrăzneață 
să-i alunece pe tot trupul ei. 

— Eşti frumoasă. 


— ŞI tu eşti, replică ea. 


Era, se gândi ea, mai mult decât grozav. Era cel mai 
splendid bărbat din lume. Ea nu cerea niciun cuvânt de dragoste, 
nicio promisiune pentru ziua de mâine. Noaptea asta era a lor. 

— Poţi să vezi Steaua nordului dacă retractezi tavanul 
deasupra? întrebă ea. 

El apăsă pe un buton, dând la iveală ceva mai mult decât 
o noapte de catifea. Îi arătă Steaua nordului. 

— Uite asta, şi înaltul cerului. Le vom vedea împreună. 

Ochii ei străluceau precum stelele. Apoi genele ei 
tremurară când închise ochii, căci momentul magic începea... 

Dennis o făcu să plutească în extaz, cu mâinile şi buzele 
lui iubitoare şi prin cuvintele lui de dragoste care o slăveau. Îi 
sorbea trupul, de parcă ar fi fost cel mai grozav vin. Ea i se 
abandonase total, ştiind că mintea şi corpul ei formează un tot 
împreună cu al lui. Pieptul o durea, tânjind după atingerea lui. O 
ridică pe o culme arzătoare, atunci când îi prinse cu gura sfârcul 
încordat şi-l trase uşor. Mâna lui poposi în locul ei intim, 
îndepărtându-i picioarele şi invadând-o cu blândeţe. Apoi, puse 
stăpânire pe ea, nu cu blândeţe, ci, cu măiestrie. Ea se arcui şi se 
răsuci la atingerea lui, sporindu-i starea de excitație la 


maximum. Mâinile lui mângâietoare rătăceau pe dosul ei, 


netezindu-i curba şoldurilor, pentru a o trage mai în faţă, să fie 
gata de a întâlni trupul său puternic şi dornic. O dorea atât de 
mult, încât asta îl durea şi voia să facă, încet şi languros, 
dragoste cu ea. Dar, pentru că mâinile şi buzele ei febrile îi 
dublau  fiorii, sporind puterea de seducţie asupra lui, 
stimulându-l, respiraţia lui se transformă într-o răsuflare 
întretăiată şi chinuită. Privind la îngerul de foc, el se rostogoli 
peste ea şi îi desfăcu coapsele. Gura ei era umflată de sărutările 
lui. 

— Deschide ochii, Roxy. 

În momentul în care ea făcu asta, el intră în ea, 
îngropându-se în căldura ei fierbinte şi umedă. El îi atinse faţa 
cu mâna, în timp ce privea cu adoraţie în ochii ei. Încet, începu 
s-o pătrundă ritmic. Îşi împlânta organul din ce în ce mai adânc, 
descoperind miezul fiinţei el, în timp ce trupul ei se arcuia tot 
mai sus. Ritmul lor se acceleră. Singurele sunete care se auzeau 
în cameră erau cele izvorâte din pasiune. Respiraţii întretăiate şi 
şoapte murmurate, declaraţii de plăcere împrăştiate. Conduşi de 
soartă, de forţe ce se desfăşurau deasupra lor, ei încă se înălţau 
tot mai sus. Deasupra patului stelele străluceau în înaltul cerului. 


O pulbere magică se aşternu peste ei. Incet ajunseră la fericirea 


supremă, scoțând amândoi, la unison, un strigăt de extaz. 
Fericiţi de împlinirea acestui miracol al unirii, ei se aflau într-o 
stare de toropeală, sărutându-se şi murmurând şoapte de 
mulțumire. Apoi, încolăcindu-se peste ea, el trase pătura peste 
umerii ei. Adormiră cu mâna lui făcută cupă în jurul pieptului ei. 

Câteva ore mai târziu, Roxy se trezi brusc. La început, 
fiind dezorientată, nu ştia unde se află. Ştia doar că nu putea să 
se mişte şi că se simţea mai bine decât se simţise în toţi anii. Un 
braţ şi un picior o împiedicau să se ridice. Îşi întoarse capul, iar 
obrazul ei întâlni o bărbie ţepoasă. Zâmbi, reamintindu-şi că 
Dennis o dusese în pat şi după ce îi asigurase protecţia, făcuse 
înflăcărat dragoste cu ea. Îşi mişcă mâna de-a lungul unei părți 
dezgolite aparţinând trupului lui Dennis. 

— Dennis? 

El chicoti, atingându-i cu vârfurile degetelor pielea 
dezgolită. 

— Dar cine te aşteptai să fie? 

— Te rog. Îmi amintesc că am băut mai mult vin decât de 
obicei, la miezul nopţii. Nu-mi aduc aminte când am adormit. 

El simulă un şoc. 


— ţi aminteşti că am făcut dragoste a doua oară, nu-i 


aşa? 

Ea se înroşi. 

— Desigur. A fost minunat. 

El sărută locul moale din spatele urechii ei. Mâinile lui 
coborâră pe abdomenul ei, urmărindu-i forma zveltă. 

— Eşti binevenită. Îţi voi da o carte de vizită, incluzând 
orele la care mă poţi vedea şi onorariul. De câte ori eşti 
încordată, mă suni. 

— E posibil să fac asta, glumi ea. 

Aburul albăstrui al zorilor pătrundea prin fereastră. Ea îşi 
puse capul pe pieptul lui şi trăgea alene de firele de păr auriu. 

— Dennis? 

— Mmmm? 

Ea îşi freca piciorul de pulpa lui. 

— Îţi aminteşti ce altceva mi-ai mai spus atunci în 
mansardă? 

— Spune-mi tu, zise el, sperând ca şi ea să-şi amintească. 

Se întinse peste el. Dennis era puternic. Și frumos. 
Aceeaşi dorinţă care o făcuse să ardă mai înainte, era gata să 
izbucnească din nou. 


— Dacă îmi amintesc corect, murmură ea, ai spus că vrei 


să te trezesc. 

— Pentru ce? 

EI îi luă capul în mâini, aducând-o aproape de el pentru a 
inhala parfumul ameţitor. 

— Cred că pot găsi un motiv bun. 

Stând cu picioarele desfăcute peste el, ea i se potrivea ca 
o mănuşă. Râzând uşor, ea începu să se legene senzual. 

Trăgându-i şoldurile, el şi le ridică pe ale lui mai sus, 
intrând în ritmul ei. 


— Sunt sigur că poţi... 


Capitolul 8 


Razele soarelui pătrundeau prin uşa glisantă, aruncând o 
lumină scânteietoare în cameră. Roxy se întoarse pe o parte, 
având părul încolăcit între degetele lui Dennis, în timp ce el o 
asculta în ce stare disperată se afla Shanoon. 

— Nu este acesta un caz excepţional pentru tine? întrebă 
el. Din tot ce spui reiese că ea nu face parte din rândul femeilor 
distruse, bătute. 

— Are patru copii, dintre care unul este bebeluş. Este 
prinsă între moartea soţului ei, focul care i-a distrus casa şi 
afacerile, şi Societatea de asigurări care o face să-şi târască 
mereu picioarele pe acolo pentru a-şi cere drepturile. Viaţa asta 
o distruge. Poţi să-i ajuţi? Biata mamă e mai mult decât obosită. 
John, cel mai mare dintre copii, încearcă să fie capul familiei, 
dar ea are nevoie de ajutorul tău, de harul tău special, nu de cel 
al unui copil. 

Dennis râse. 

— Eşti de acord că am talente speciale? 

Roxy îl ameninţă cu degetul. Talentele lui speciale îi 


menţinuseră trează dorința toată noaptea, determinând-o să fie 


mereu nesătulă şi vulnerabilă. O făcuse să se simtă ca o zeiţă, nu 
ca o femeie obişnuită. 

— Tu ce crezi? 

Mâna lui se abătu asupra pieptului ei tare şi apoi coborî în 
Jos pe şoldul rotund şi moale. 

— Cred că mi-aş putea face din asta un obicei plăcut. 

Oftă. 

— În regulă. Să ne întoarcem la afaceri. Am câţiva 
prieteni care pun la punct asigurările. Ea poate să angajeze pe 
unul dintre ei să-i prezinte pagubele. Bineînţeles că Societatea 
de asigurări are propriii ei reglori. Având însă omul ei, îi face pe 
ceilalți să fie corecți cu ea. Va avea nevoie şi de un contractor 
independent, care să-i estimeze valoarea reînnoirii casei, 
incluzând şi interiorul ei. Va trebui să se bazeze pe memorie în 
legătură cu anumite lucruri, dar se rezolvă şi asta. Cât despre 
declaraţia de renunțare la primele de asigurare provenite din 
asigurarea pe viaţă a soţului ei, dacă ea obţine o declaraţie sub 
jurământ de la doctorul care a semnat documentul originar 
privind prejudiciile medicale, o voi lua eu de acolo, în ceea ce 
priveşte pierderile ei legate de afacerile susţinute, ea ştie cine-i 


sunt furnizorii. Vom obţine copiile notelor ei de plată pentru a 


se constata pierderile. Sunt de întocmit o mulțime de acte, dar 
nu este ceva de neînvins. 

Roxy zâmbi. 

— Tu faci ca totul să pară atât de uşor! Ştiam că eşti omul 
potrivit pentru asta. 

— Accept să împart cu tine în mod egal mulţumirile, 
spuse el cu neruşinare. 

— Vai, îl necăji ea, răspunzând atingerii mâinii sale 
subtile. 

Cu o şoaptă uşoară, ea îi sărută umărul şi apoi se sprijini 
pe spate pentru a-i admira linia lungă şi viguroasă a coapsei sale 
puternice. 

— Şi cum anume te aştepţi ca Shannon să-ţi plătească? 

Dennis se gândi mult la răspunsul pe care avea să-l dea, 
în tot acest timp plimbându-şi mâinile într-o mângâiere peste 
pielea ei delicată. Buzele lui găsiră o fisură sensibilă la baza 
gâtului ei şi apoi ele urcară atingând şi sărutând fiecare parte 
găsită în drum, până ajunseră la urechea ei. Ea gemu. 

— Trebuie să vorbim. 

Mâna lui se curbă în jurul cefei ei. 


— Mai târziu. 


— Nu. Te rog, Dennis, acum vorbim. Voi pleca curând. 

El se opri şi se ridică. 

— Nu te duci nicăieri. Poate că tu eşti satisfăcută, dar eu 
nu sunt. Noaptea trecută ai folosit robotul telefonic şi n-a fost 
sfârşitul lumii. Zici că Nina ştie că te afli aici. Ei bine, dacă ar fi 
vreo urgenţă, te-ar suna aici. Dar ea n-a făcut asta, deci nu e 
nevoie de tine, acolo. 

— E adevărat, zise ea fiind de acord cu el. 

— Bine, deci sun-o pe mama ta şi spune-i că ţi-ai 
schimbat planurile. Anunţ în mod solemn că acest weekend liber 
este numai pentru noi doi. 

Ea nu se gândea să-l refuze. 

— În regulă, dar tot am nevoie să fac nişte verificări. Pe 
lângă asta, mai am nevoie şi de un schimb de haine. 

— Destul de cinstit. În timp ce tu faci asta, eu voi vorbi 
cu Shannon şi o voi pregăti pentru ceea ce trebuie să facă. 
Putem să-l sunăm pe reglorul de la asigurări. Lucrează sâmbătă 
acasă. Apropo, se opri el, aplecându-se s-o privească lacom, 
între capriciile mele se include şi acela de a face baie şi de a fi 
frecat pe spate de tine. 


Roxy nu-şi putea permite să fie avertizată. Îşi temperă 


impulsul de a-i explora din nou trupul. Ceea ce avea de spus 
despre Maggie însemna acum mult mai mult decât ar fi fost 
jeri-noapte, înainte ca ea şi Dennis să fi făcut dragoste. 
Împărţiseră cel mai intim act în care doi oameni ar putea fi 
angajaţi, experimentându-l împreună, într-o armonie perfectă, şi 
totuşi ea nu-şi putea imagina care va fi reacția lui când ea îi va 
vorbi despre Maggie. Ea strânse între degete pătura. Dennis se 
încruntă. 

— Roxy, încetează să mai răsuceşti pătura. Care e 
problema? 

— Sunt îngrijorată în legătură cu Maggie. 

— De ce? Are un serviciu acum. Ea şi Louey o vor duce 
bine. 

Roxy sări în întâmpinarea cuvintelor lui Dennis, 
arborându-şi cel mai profesional ton cu putinţă: 

— Ai dreptate. A început cu ceva. Un pas mic într-o 
direcţie bună. Pentru ea şi pentru Louey. 

— Asta am spus şi eu. Şi atunci care e problema? 

Ea respiră adânc. 

— Nu cred că este înţelept să te întâlneşti cu ea. 


Dennis îşi ridică sprâncenele atât de sus, încât ele 


întâlniră linia părului. 

Luând în consideraţie locul unde se aflau, precizarea ei îl 
luă prin surprindere. Precaut şi optimist, el bănuia motivul din 
spatele întrebării ei. 

— De ce? 

„De ce?” Coborându-şi privirea, Roxy nu văzu strălucirea 
de umor din ochii lui. Ea ar fi trebuit să ştie că lui nu-i plăcea 
amestecul ei în treburile lui personale. O clipă, se simți cumplit 
de chinuită şi aproape că bătea în retragere. Dar o durea gândul 
la Dennis şi Maggie, căci asta era prea mult pentru ea ca să 
poată suporta. Dennis nu-i vorbise ei de iubire. Şi, dacă ar fi 
făcut-o, ea nu l-ar fi crezut. Pasiuni nebune se dezlănţuiseră cu 
viteza luminii. Dar nu dragostea. Pasiunile de obicei aveau 
limite în timp, urmând drumul orbitor de foc al unei comete. 
Dennis era un amant minunat şi provocator. O femeie putea cu 
uşurinţă să creadă că generoasa atenţie pe care el i-o acorda era 
dragoste. Fiind matură, discretă şi neîncrezătoare, Roxy nu 
credea asta. Bănuia că nevoia lui flămândă pentru ea era o 
combinaţie de dorinţă şi de pasiune nebună. Chiar dacă noaptea 
aceea fusese atât de magică, ea nu putea să-şi piardă capul. 


— Doar că eu nu cred, îi răspunse ea, că Maggie este 


pregătită să întâlnească un bărbat ca tine. 

Dennis se propti într-un cot, răsucind pe deget o buclă din 
părul ei. Ea încercă să se ridice, dar el o trăgea înapoi cu un braţ 
ferm. Când se aşeză din nou, el îi mângâie pielea, repetând 
cuvintele după modelul oferit de ea: 

— Un bărbat ca mine? 

— Da, murmură ea. Hai să lăsăm baltă subiectul ăsta 
acum. 

— Nu, nu-l lăsăm baltă. Tu l-ai început, nu eu. Nu numai 
că practic un sex protejat, dar îmi şi dau toată silinţa ca să 
satisfac o femeie. 

El de-abia putea să-şi păstreze o expresie fixă a feţei. 

— Ai fost satisfăcută? N-ai simulat asta, nu-i aşa? 

— Nu, mormăi ea. Adică vreau să spun că da, am fost 
satisfăcută şi nu, nu am simulat. 

— Ai fost satisfăcută mult sau puţin? 

Se simţea caraghioasă şi îşi dorea în mod sincer să nu fi 
adus în discuţie acest subiect. 

— Mult de tot. Eşti foarte sexy. Şi foarte delicat. 

El suspină uşurat, cu voce tare. 


— Nici nu ştii ce bine mă faci să mă simt. Mai ales că pot 


să-ți întorc acest compliment. Eşti un exemplar destul de 
fierbinte. Ştiai că atunci când ai un orgasm îţi încordezi muşchii 
într-un fel care mă înnebuneşte? 

Ea nu-i putu răspunde, căci se înroşi la faţă. 

— Referitor la întrebarea ta, continuă el, dacă îmi dai un 
motiv rezonabil pentru a nu mă întâlni cu Maggie, voi lua în 
consideraţie cererea ta. 

Simţindu-se umilită şi înțelegând complet greşit cele 
spuse de el, se uită mânioasă la el. În mod evident, el nu 
intenționa să-i dea ei papucii. 

— Asta n-ar fi greu pentru o femeie sinceră ca tine, spuse 
el prompt. Continuă, iubito. Spune tot ce ai în cepuşorul tău 
micuţ şi drăguţ. 

Ea se încruntă. 

— Îţi scot ochii dacă o atingi. Uite aşa! Sunt destul de 
sinceră cu tine? 

El zâmbi. 

— Chiar atât de mult îți pasă de Maggie? 

— Nu. Da. Nu. Vreau să spun că da. Of, la dracu”! 

— Care din ele. 


El se întinse să-i sărute buza inferioară, trecându-şi limba 


de-a lungul ei. Știind cât de sensibili îi erau sânii, el îşi frecă 
repede degetul cel mare de la mână de sfârcul ei şi apoi îşi 
coborî capul pentru a-l săruta. De aici el trecu s-o muşte delicat 
de abdomen. 

— Nu mă ţine în suspans. Care e răspunsul? 

— Încetează, gemu ea. Vorbesc serios. 

— Sunt sigur de asta. Nu mă învinovăţi pentru faptul că 
sunt curios. Vreau să ştiu de ce o menționezi pe Maggie acum, 
după ce ai petrecut o noapte întreagă, făcând sex cu mine şi 
după ce în acest moment stai întinsă în braţele mele, dezbrăcată! 

Roxy răsuci pătura în sus, pregătindu-se pentru ce avea de 
spus: 

— Maggie este vulnerabilă. Înainte de a se gândi să 
înceapă o relaţie intimă cu un bărbat, ea o să se reîntoarcă din 
nou la viaţa de dinainte. 

Dennis trase în jos pătura şi-şi plimbă mâna de-a lungul 
coapsei el. 

— Mai înainte, repetă el pe un ton indiferent. Tu singură 
ai calculat toate astea, nu-i aşa? Tu ţi le-ai închipuit aşa. 

— Cineva trebuie să protejeze femeile acestea. 


Se simţea groaznic. 


— Bine. O să mai aştept câteva luni. Atunci Maggie nu 
va mai fi fără apărare, suscepuibilă sau cum ai spus tu, 
vulnerabilă la farmecele mele. Viaţa ei se va normaliza. Va fi 
gata atunci să mă întâlnească. Asta te mulţumeşte? 

O privi atent. 

Obrajii îi ardeau, iar ochii ei scoteau scântei. Da, se gândi 
el. Roxy era sigur geloasă. 

— Ei bine? întrebă el. Asta te mulţumeşte, Roxy? 

Ea explodă. 

— Nu, la dracu”! Asta nu mă mulţumeşte! 

Incapabil să-şi ascundă bucuria, el conduse discuţia către 
o victorie plăcută. 

— Ce te-ar mulţumi? 

Prea mânioasă pentru a-i răspunde, ea îşi strânse buzele. 

El zâmbi. 

— Nu te aud. Oricum, o las pe Maggie în pace, dacă asta 
te-ar face mai fericită. Îmi voi îndrepta atenţia către femeile 
care, după cum spui tu, sunt pregătite să mă întâlnească. De fapt, 
dacă îmi dai o listă cu femei cu care pot să ies, voi fi bucuros să 
mă întâlnesc cu ele. Asta te-ar mulţumi? 


Ochii lui Roxy se umplură de mânie. 


— Ei bine, nu-i aşa. 

— Potoleşte-te, potoleşte-te, o mustră el. Este adevărat ce 
se spune despre roşcate. Tu, iubito, ai un temperament periculos. 
Singurele momente în care sunt sigur că te porți frumos sunt 
acelea în care dormi sau faci dragoste. 

— Lasă-mă să mă ridic. 

— Nici gând. Chiar dacă va trebui să te leg de pat, o să te 
fac să recunoşti adevărul. Încetează să mă minţi pe mine şi 
indirect pe tine. 

Ea încercase să se elibereze, împingându-l la o parte, dar 
el nu se clintea. 

— Recunoaşte, spuse el. 

Ea îl privi fix. 

— În regulă. Dacă vrei să-ţi spun adevărul, trebuie să ştii 
că nu vreau să faci pe nicio femeie să se simtă aşa cum mă simt 
eu, când te afli în interiorul meu. 

Dennis râse. Nici nu putea să-l întâmpine cu un 
compliment mai plăcut. Roxy, îngerul lui sălbatic de foc, nu 
putea recunoaşte, dar era al naibii de geloasă. Se întoarse spre 
vaza de trandafiri, pe care o adusese înăuntru de pe punte, şi o 


puse pe noptiera de lângă pat. După ce rupse rând pe rând 


petalele unei flori, el i le răspândi pe piept. 

— Mulţumesc, spuse el blând. Nu voi mai ieşi cu alte 
femei. Tu îmi eşti mai mult decât suficientă. Şi apoi, ai venit 
prea târziu cu aceste cereri. Eu i-am telefonat deja Ninei şi i-am 
spus că n-o să vin la petrecere. 

Roxy făcu ochii mari. 

— Chiar ai făcut asta? 

EI o sărută pe vârful nasului. 

— Da, am făcut-o. 

— ŞI atunci de ce m-ai lăsat să spun toate astea degeaba? 
întrebă ea. 

— N-a fost degeaba. Draga mea, ce te face să crezi că aş 
dori pe altcineva? Ursitoarele s-ar supăra pe mine. Acum, 
bineînţeles, putem merge împreună. 

Convorbirea lui cu Nina din ziua precedentă, indusese de 
asemenea şi gândurile referitoare la adăpost. Ea repetase ceea ce 
constituia visul lui Roxy şi anume faptul de a asigura o protecție 
pentru un număr cât se poate de mare de femei. Cu cât numărul 
de femei sporea, cu atât sporea şi numărul de ore de angajare şi 
sacrificiu. Ea menționase ineficacitatea unei munci prestate de 


un personal ineficient, având un buget de nimic şi 


imposibilitatea găsirii unor fonduri, într-o economie deficitară. 
Ajunsese la concluzia că ele aveau nevoie ori să câştige la 
loterie, ori să găsească o naşă cu chip de zână care, printr-o 
simplă fluturare de mână, să ridice clădiri mai mari. 

— Sper că astfel se încheie acest subiect de discuţie, 
referitor la alte femei, îi spuse el lui Roxy. 

— Ce-o să mă fac? şopti ea. Precauţia fusese un timp 
îndelungat a doua ei trăsătură caracteristică dominantă. Nu ştia 
cum să se descurce cu reacţia ei tumultuoasă faţă de Dennis şi 
cu dorinţa trupească ce o făcea să-şi piardă controlul. 

— Într-o clipă mă înfurii şi în clipa următoare îmi faci 
inima să-mi bată puternic ca o tobă. 

Dennis nu împărtăşea confuzia lui Roxy. Ceea ce ea 
numea pasiune nebunească pentru el era cu adevărat dragoste. 
El intrase deja în treaba asta. Profund. Din cap până în picioare. 
Roxy îl captiva. Făcea ca visele lui să devină realitate. Când se 
gândise că o pierduse, ajunsese la o suferință aproape catonică. 
Ea era epicentrul vieţii lui, dar el nu era pregătit să spună asta. 
Nu până când ea nu se cunoştea mai bine pe sine însăşi. Ar fi 
uimită să afle cât de repede se îndrăgostise el de ea. Până acum 


îi era destul de recunoscător pentru faptul că avusese încredere 


să-şi dăruiască trupul lui. Pentru a câştiga încrederea inimii ei, 
va avea de susţinut o altă bătălie. 

— Presupun, murmură el, în timp ce continua să 
exploreze cu buzele trupul ei suplu, că există o singură cale de a 
rezolva problema ta. 

Şi, spre infinita ei plăcere, el urmă acel drum împlinind-o. 

Dormea pe când el cobora scările să aducă ziarul. După 
ce dăduse câteva telefoane, aranjând o spectaculoasă şi 
memorabilă noapte pentru el şi Roxy, se aşeză la masa din 
bucătărie, lângă o ceaşcă de cafea. Încercui câteva apartamente 
ce puteau fi închiriate de Maggie. 

Când termină, îşi folosi acest avantaj al singurătăţii pentru 
a se gândi la roşcata miloasă ce dormea în patul lui. Din multe 
puncte de vedere, ea avea o fire contradictorie şi treaba asta 
năştea întrebări în mintea lui. De exemplu, de ce şi-ar ascunde 
ea propriile ei dorinţe sănătoase şi s-ar dedica întru totul servirii 
altora? Moartea lui Alice era cheia la această întrebare. Simţea 
asta ori de câte ori Roxy menţiona numele surorii ei. Ceea ce-l 
făcea pe el să-şi pună o mulțime de întrebări în legătură cu 
Alice. De ce nu activa Roxy într-o organizaţie care scotea în 


relief pericolele ce se pot ivi în urma conducerii sub influența 


alcoolului? De ce o organizaţie care să se ocupe de femei 
disperate? Şi de ce un devotament atât de total? 

N-avea nimic împotriva loialității faţă de o cauză, cu 
condiţia să-ţi mai rămână ceva timp şi pentru viaţa particulară. 
Deci, unde îl conducea întrebarea asta? Ce voia el? Tot trupul 
său putea răspunde la această întrebare. 

Înainte de apariția lui Roxy, el se mulțumise întotdeauna 
să-şi caute plăcerea lângă femei care îi satisfăceau trupul, 
mulțumindu-le şi pe ele. Nu se implica sufleteşte. Noaptea 
trecută îi arătase că nu se putea întoarce niciodată la obiceiurile 
de mai înainte. Roxy era viitorul lui. Ea trezea în el fiecare por 
al ființei sale la o nouă viaţă şi conştiinţă, şi acest fapt se datora 
iubirii. Roxy însemna culoare şi pasiune. 

Dennis îşi amintea mirarea ei copleşitoare din privirea sa 
adâncă de smarald, după ce făcuseră dragoste. Deci, ce voia el 
cel mai mult? Voia ca ea să se mute la el, astfel încât ei să-şi 
poată construi împreună un început de relație, să continue să se 
iubească reciproc şi tot atât de important era şi faptul de a 
comunica unul cu celălalt. Să vorbească despre orice. Despre 
vieţile lor. Despre evenimentele zilei. Despre speranţele lor. 


Despre spaimele lor. Nu putea savura viaţa departe de ea, chiar 


şi dacă ar fi fost vorba de câteva zile. Dorea ca ea să meargă cu 
el când depunea mărturie în procesul din California. Ea putea să 
facă o schimbare oricum. Aveau nevoie de timp petrecut 
împreună, timp valoros într-o atmosferă care duce la intimitate 
şi participare. 

Deşi îi plăcea să facă lucrurile pe moment, prin firea lui 
era un făuritor de planuri. Ceea ce făcuse ca întâlnirea lui cu 
Roxy să fie cu totul şi cu totul neobişnuită. Un zâmbet i se 
întipări pe buze. Ar trebui să aducă omagii paraşutei ei, deşi 
prefera să facă lucrul acesta în timp ce ar fi strâns-o definitiv. Ea 
devenise atât de repede o parte esenţială a vieţii lui. Fericirea 
creştea în el. Dădu din cap uimit şi se întoarse la îndatorirea lui 
de a-i găsi lui Maggie un apartament. 

Plutind într-o mare de amintiri senzuale, Roxy se ghemui 
sub pătură. Se simţea atât de liniştită, încât nu-i plăcea să se 
ridice din pat. Scormoni în spatele păturii şi apăsă pe butonul 
care retracta tavanul. Noaptea trecută Dennis o înălțase până sus 
la stele şi dincolo de ele. Tremura de plăcere şi privea un nor alb 
şi pufos care se mişca pe deasupra imaginii din faţa ei. În spatele 
lui soarele strălucea pe un cer acoperit cu pulbere albastră. 


Privirea ei se opri pe ceasul de pe toaletă. Fu şocată să vadă cât 


de mult dormise. Plină de regrete, se dădu jos din pat şi făcu un 
duş. 

Când nu-şi găsi hainele, ea împrumută halatul de catifea 
al lui Dennis. Materialul încă mai purta parfumul masculin şi 
ispititor. Suflecându-şi mânecile şi cu stomacul chiorăindu-i de 
foame, cobori scările în căutarea lui. Aroma cafelei o conduse la 
bucătărie. 

El avea o expoziție de vase de bucătărie, incluzând multe 
oale şi crătiţi, care atârnau de cârligele de deasupra tejghelei 
izolate, specifice unui artist culinar. Decorul modern din camera 
imaculată dădea chiar spre casă şi grădină. Nu era ca bucătăria 
ei imaculată, dar înghesuită, cu tejghele pline de o mulțime de 
lucruri aşezate claie peste grămadă. 

Inconştient de faptul că era observat, Dennis se sprijinea 
de frigiderul deschis, cu un braţ atârnat deasupra părții de sus a 
uşii. Din profil, trăsăturile lui erau puternic reliefate. 

— Bune chifle. 

El se roti cu un zâmbet larg pe faţă. 

— Dacă memoria nu mă înşală, te asigur că exprimarea 
tentantă a dezaprobării tale e tot atât de gravă ca şi restul fiinţei 


tale. Ai dormit bine? 


— Minunat. 

— Eşti binevenită. O luă în braţe şi o sărută, după care îşi 
linse buzele savurând gustul lor. 

— Mmmm, al naibii de delicioase. 

El îşi frecă nasul de gâtul ei. 

— Miroşi frumos. Cu ce te-ai dat? 

— Este mirosul meu de bază. Laptele cucului. Ulei de 
perişor şi cuişoare, aplicate în strat subțire în locuri strategice. 

— Toate astea! Ar trebui să le îmbuteliem în sticluţe şi să 
le vindem ca parfum. Amestecul ăsta e destinat să aibă succes. 

Ea oftă profund. 

— N-ar fi trebuit să mă laşi să dorm atât. 

Colţurile ochilor lui se încreţiră datorită zâmbetului 
satisfăcut şi infatuat. 

— Aveai nevoie de somnul ăsta. 

Obrajii ei se înroşiră. Modul lui entuziast de a face 
dragoste şi participarea ei înflăcărată la acest act o doborâseră. 

— Am nevoie de hainele mele. 

— Pe mine nu mă auzi văitându-mă. Roxy, stai jos. Să 
fim oameni rezonabili. Mi-ar plăcea să avem o discuţie. 


— Despre ce? 


— Despre sora ta. Despre ceea ce nu mi-ai spus încă. 

Evitând privirea lui, ea se aşeză la masă. 

— Sunt o umbră dacă nu beau cafea. 

Îi turnă cafea într-o cană. 

— Roxy, tot ce ştiu despre ea se referă doar la cauza 
morţii ei. Ceva legat de persoana ei te-a determinat să renunţ să 
predai? 

Degetele ei se strânseră pe cană. 

— De unde ştii că am predat în şcoală? Ţi-a spus Nina? 

Cu o oarecare şovăială, el îi spuse despre cercetarea vieţii 
ei făcută cu ajutorul tatălui prietenului său. Sfioasă, ea 
recunoscu că şi ea îi ceruse lui Bob să-l verifice pe el. 

Deşi a fost mirat, Dennis spuse că ea făcuse un lucru 
corect. Ea dădu din cap. 

— Trebuia. Vezi tu... Cumnatul meu a abuzat de sora 
mea. Alice n-a putut să treacă de bariera ruşinii şi a ascuns 
adevărul. Ea nu ştia că era normal să ceri o mână de ajutor. Am 
aflat asta după ce a murit, când am găsit o scrisoare destinată 
mine, pe care nu mi-a pus-o niciodată la poştă, în care spunea 
prin ce situaţii onbile a trecut. Ştii cât de groaznic m-a făcut să 


mă simt faptul de a şti că nu fusesem acolo s-o ajut când avusese 


nevoie de mine? 

Începu să plângă şi Dennis o cuprinse în braţele sale, 
mângâind-o pe spate, până când ea fu gata să continue. 

Cu o voce plină, ea îi spuse că sora ei fusese gravidă când 
a murit şi că părinţii ei nu ştiau că Tom abuzase de ea. 

— Ei au deplâns moartea primului lor născut şi pe cea a 
nepotului pe care nu-l vor vedea niciodată. Ce rost ar fi avut să 
le spună. Cedarea căminului meu în beneficiul Adăposturilor 
Sigure s-a întâmplat în mod gradat. N-am intenționat niciodată 
să încetez să predau. 

— Şi de ce ai făcut-o, draga mea? 

Mai multe lacrimi se revărsară din ochii ei. A te afla în 
îmbrățişarea lui Dennis, era ca şi cum ai fi ancorată într-un pat 
sigur. Obrazul ei se odihnea pe pieptul lui, iar ea auzea bătaia 
regulată şi puternică a inimii sale. 

— Acest lucru s-a întâmplat într-o anume împrejurare. Nu 
a fost ceva plănuit, totul a pornit de la unul dintre elevii mei. Era 
un băieţel dulce, a cărui personalitate suferea o schimbare 
drastică. El se transforma într-o persoană care teroriza, trântea, 
lovea şi distrugea lucrurile celorlalți copii. Am convocat o 


şedinţă cu părinții. Mama lui a izbucnit în lacrimi când am 


întrebat-o dacă avea ceva probleme acasă. A spus că dacă nu-şi 
lua fiul de lângă tatăl său, acesta îl va face să devină ca şi el. De 
fapt, nu vorbisem niciodată cu victima unui abuz. Când ea şi-a 
suflecat mânecile, braţele sale erau negre şi vinete. La fel şi 
coapsele ei. Numai astfel se amuza nenorocitul cu care se 
măritase. N-ar trebui să se abuzeze de nicio femeie astfel. Am 
vorbit despre C.S.T.F. — categoria serviciilor făcute tinerilor şi 
familiei. Funcţionarul social al şcolii a coordonat cazul. Cum era 
de aşteptat, soţul ei m-a învinuit pe mine. El chiar a pus la dosar 
informaţii care mă învinuiau de faptul că i-am distrus căminul. 
Din fericire, cazul n-a ajuns niciodată în tribunal. 

— Ce s-a întâmplat cu femeia? 

— 1 s-au oferit sfaturi, 1 s-a dat un adăpost şi în cele din 
urmă a divorţat de soţul ei. Judecătorul i-a încredinţat custodia 
deplină şi a emis un ordin restrictiv pentru fostul ei soţ. A fost 
norocoasă şi a primit ajutor. Două luni mai târziu, Alice a murit. 
Şi eu nu am fost acolo s-o ajut. 

Roxy începu să tremure din nou. Dennis o mângâie cu 
blândeţe pe spate şi o sărută pe frunte. Ea se ghemui în braţele 
lui, de parcă acolo îi era locul. 


— Imi pare atât de rău, murmură el. 


— Teama lui Alice de a vorbi m-a determinat să caut 
motivele pentru care multe femei păstrează tăcerea, să aflu de ce 
ele se complac în căsnicii abuzive. Ele se simt singure, pierdute. 
Pentru multe dintre ele ieşirea din mariaj ar însemna un dezastru 
financiar. Trebuia să fac ceva pentru a ajuta la destrămarea 
acestui cerc vicios. 

— Cred că eşti minunată, spuse Dennis, crezând sincer 
ceea ce spunea. 

— ŞI tu eşti la fel de drăguţ. Mulţumesc că m-ai ascultat. 
Împărţind acest gând cu tine e ca şi cum mi s-ar fi luat o 
greutate de pe umeri. 

ÎI sărută şi apoi se desprinse din braţele lui pentru a-i 
telefona Ninei şi mamei sale. 

— Asta a fost uşor de făcut, spuse ea după ce închise 
telefonul. Amândouă mi-au spus să mă distrez. Zâmbi. Şi aşa o 
să fac. 

Au pregătit micul dejun împreună, spunându-şi unul 
altuia povestiri hazlii petrecute în perioada copilăriei lor. Roxy 
îi povesti cum a trecut prin faze de a fi ca un băieţoi, apoi ca un 
cowboy care prefera, în locul unei păpuşi, lasso-ul. 


— Îi mulţumesc lui Dumnezeu că ai depăşit faza asta! 


declară Dennis şi o sărută pentru a-i aminti de feminitatea ei. Se 
îngrozi când ea îi spuse că sărise prima dată cu paraşuta la 
vârsta de opt ani. Ea zburase de la balconul etajului al doilea, 
aterizând într-o grămadă de tufişuri şi mărăcini care-i opriră 
căderea. 

— M-am agăţat în ele, spuse ea, râzând. 

El nu credea că era amuzant. 

— Dacă erai copilul meu, îţi trăgeam o bătaie zdravănă. 

— Părinții mei te întrec la asta. 

Amândoi se lăudau fără pic de ruşine, minţindu-se 
reciproc. Dennis se declară campion de popice. 

— Norma era de trei sute. 

Roxy îşi declară magia ce o dovedea la poker. 

— Sunt în stare să formez cel puţin patru chinte royale în 
cinci seturi de joc. 

În ceea ce privea mâncarea, Denis spunea adevărul. Îi 
plăcea în mod deosebit cea italiană. Roxy zise că prefera 
bucatele chinezeşti. El recunoscu că nu-şi manifestase niciodată 
preferința pentru o asemenea hrană. 

— Eşti un bucătar bun? întrebă ea în timp ce spărgea 


ouăle într-o tigaie, fiind atentă să separe gălbenuşul. 


— Cel mai bun. 

— Şi eu sunt la fel, spuse ea, tot atât de lipsită de 
modestie. Nu numai tocăniţa este specialitatea mea. 

El prăji şunca prea mult şi puse din greşeală o cantitate 
dublă de apă peste măsura sucului concentrat de portocale. Ea 
arse prea tare pâinea şi bătu prea tare ouăle distrugându-le 
nucleul. 

A fost cel mai bun mic dejun pe care-l mâncaseră 
vreodată. 

Când fu sătulă, ea duse vasele murdare la chiuvetă. 

— Ce se întâmplă cu tine dacă urci mai sus de al treilea 
etaj? 

Dennis făcu o pauză în timp ce punea untul în frigider. 

— Cum? 

— Ce se petrece cu tine mai sus de etajul trei? repetă ea 
când îi văzu figura inexpresivă. 

— Cum el încă o privea fără a înţelege nimic din ceea ce 
ea spunea, Roxy izbucni în râs. 

— Şarlatanule. Mi-ai spus că-ţi curge sânge din nas când 
te afli mai sus de etajul al treilea. 


— Aşa este. 


— Nu-i aşa. Ce se întâmplă când zbori? 

Susţinând că este provocat, el reacţionă: 

— În două secunde am ajuns de la stadiul de erou la cel 
de ticălos. Roxy, scumpa mea, eşti nestatornică. 

Ea îşi scoase limba. 

— Eşti un tâmpit atractiv, pe care-l simpatizez. 

— Se potriveşte? 

— Mi-e teamă că da. 

Asta merită un sărut lung. Când se depărtară, amândoi 
respirau greoi. 

— Bănuiesc că va trebui s-o facem, spuse el cu o falsă 
tristeţe. 

Ea privi în jos la erecţia lui dură şi simți în interiorul ei o 
dorinţă care o topea răspunzând chemării lui. 

— Presupun că pot să fac cel puţin asta, pentru a-ți uşura 
suferința. 

— Apreciez sacrificiul. Gândeşte-te la asta că la 
gimnastica ta de dimineaţă, ca la un lucru care îţi întrerupe 
masa. 

Luând-o de mână, el îşi croi drum pe scări. Hainele fură 


abandonate şi înlocuite de  sărutări arătătoare, mâini 


cercetătoare, buze înfierbântate. Se îmbrăţişară plini de dorință, 
sălbatic, explozivi. 

Gura lui absorbantă îi găsi sânii sensibili. 

— Îţi place asta? şopti el, deşteptând în ea gemete de 
plăcere. 

— Vai, da! murmură ea. Nu te opri. 

Câteva clipe mai târziu, ea îi întoarse generozitatea. 

— Aşa este bine, îi spuse el. Roxy, mă înnebuneşti. 

Ea îl îmbrăţişă cu blândeţe. 

— Să mă opresc? 

— Am să mor dacă o faci. 

— Sărută-mă, Dennis. Atinge-mă. 

— Asta e plăcerea mea. 

După câteva clipe de extaz, ea se arcui din ce în ce mai 
sus, întâmpinându-i trupul care o penetra. El îi simţea căldura 
incredibilă de fiecare dată când se împlânta ritmic şi puternic în 
ea. Roxy ţipă, înfigându-şi mâinile în spatele lui. 

— Dennis... 

Lui îi plăcea s-o privească cu ochii sclipindu-i de extaz. 
Era fierbinte şi era a lui. 


— Ştiu, iubire. Şi eu simt aşa. 


Fiecare era hotărât să se ofere celuilalt. Şi făcând asta, 
amândoi primeau mai mult decât visaseră ei vreodată că este 


posibil. 

Clipele se scurgeau în tăcere. Ea stătea cu faţa culcată pe 
cearceaf. Ştia că obrajii ei erau tot atât de roşii ca şi părul său. 
Tot atât de roşu precum trebuia să fie şi trupul ei. Dacă ar fi 
dorit să-l convingă pe Dennis că o atingere şi o privire din 
partea lui o făceau să se ambaleze întreținându-i bătăile inimii şi 
determinând-o să i se dăruiască nebunește, nici nu ar fi putut să 
reuşească mai bine. Ridicându-i părul într-o parte, el îi ciugulea 
gâtul. Apoi, el se sprijini de perne, odihnindu-şi în mod posesiv 
mâna pe umărul ei. 

— Te poţi uita la mine, Roxy. Nu ai fost singură atunci... 
Amândoi am împărțit acel moment zdrobitor de apogeu 
nebunesc. 

Deoarece ea nu-i răspunse, el o privi fix. 

În noaptea trecută ea îşi permisese să facă dragoste cu el. 
În dimineaţa aceasta, el luase iniţiativa, iar ea se lăsase condusă 
de sentimente şi nu-i plăcea asta. 

— Roxy, nu-ţi face asta. Nu ne face asta. 

Ea se întoarse privindu-l cu ochi mari şi verzi. 


— Dennis, nu face un obicei din a mă comporta ca un 


iepuraş amoros. 

— Dacă suntem isteţi, vom păstra secretul nostru doar 
pentru noi. Şi atunci nu va trebui să-l împărtăşim nimănui. 

Umorul lui o ajută să se elibereze de tensiune. 

— Te-ar interesa o baie făcută împreună? 

Când ea dădu din cap afirmativ, el năvăli în baie şi dădu 
drumul la apă în cadă. 

— Unde mergem astăzi? strigă ea. 

— Mergem să-i găsim lui Maggie un apartament, spuse el 
umblând prin baie dezbrăcat. 

— Cum îşi va acoperi ea chiria în prima lună şi avansul? 

— Ne vom descurca. 

— Adică vrei să spui că tu vei avansa banii? 

Ea păşi în cadă şi suspină de plăcere. 

— Tu eşti un bărbat drăguţ. 

— După ce găsim un apartament, ne vom întoarce aici şi 
vom face dragoste până vom fi prea slăbiţi ca să ne mai mişcăm. 

Asta suna minunat. 

— Este un deliciu să te cufunzi în apă până când pielea ta 
arată curată, murmură ea mai târziu în timp ce-şi petreceau cele 


cincisprezece minute de desfătare într-o baie parfumată cu 


spumă. 

— Cred că sunt în rai, spuse el. Sunt total liniștit. 

Cel puţin aşa a fost până când, după câteva secunde, şi-a 
amintit să-i spună că Steven Ostner va prezenta sigur 
Adăposturile Sigure într-un supliment de duminică. 

— Este minunat! strigă ea. Acum trebuie să găsesc o cale 
de a face din asta ceva deosebit. Altminteri, articolul nu va fi 
citit. 

Spunând asta, ea deveni gânditoare. Dennis aproape că 
vedea cum i se învârt în cap rotițele. 

— Ce pui la cale cu creieraşul tău? întrebă el. 

Ea rosti pe un ton aspru, smulgându-se din starea ei de 
mirare: 

— Mă gândeam... 

Îşi prezentă ideea în linii generale, ca pe un proiect, 
devenind din ce în ce mai entuziastă. Cu cât devenea mai 
zeloasă, cu atât Dennis agrea mai puţin schema ei. O clipă mai 
târziu el se ridică atât de rapid, ţâşnind parcă, încât împroşcă cu 
apă podeaua pardosită cu ceramică. 

— Un congres? 


— Ia uite ce ai făcut acum, îl mustră ea. Se presupune că 


baia te relaxează. Calmează-te şi ascultă. Un congres ne va fi de 
ajutor, va da naştere unei propagande fantastice. O să formez eu 
grupul. 

— Cine va achita nota de plată pentru acest grup? 

Ea se aplecă peste cada băii netezind cu buretele podeaua 
udă. 

— Nu stoarce buretele în cadă! o avertiză Dennis, văzând 
că ea nu era deloc atentă la ce făcea. 

— Vai, scuză-mă. Profesorul de muzică de la şcoala unde 
am învăţat este prietenul meu. Îl voi întreba dacă îmi va acorda 
din timpul lui, în schimbul unei publicităţii gratuite. 

— Unde va avea loc această întrunire? 

Ea făcu o pauză de o secundă. 

— În afara Primăriei. 

— Ce se întâmplă dacă plouă? 

— Muşcă-ţi limba. Vom avea o întâlnire pe ploaie. 

— Nu. Asta nu merge. Logica ne omoară. 

O clipă, Dennis a sperat că ea va abandona ideea. Dar 
apoi ea se însenină şi prinse curaj. 

— Nicio problemă. Dacă plouă, celor de la presă la va 


părea rău pentru noi. Nu uita că ei vor fi părtaşi la experienţa 


noastră. 

Dennis înjură, iar ea îşi agită degetul către el. 

— Dennis, important este că primarul şi oficialitățile 
alese de noi să nu aibă numai sarcina de a ajuta femeile şi copiii 
de care se abuzează, dar să le şi schițeze paşii pentru a diminua 
starea grea în care ei se află. Vom cere agentului să ne trimită 
reporteri. Adăposturile Sigure au nevoie de toată publicitatea pe 
care o pot obţine. Îi vom coopta pe foştii noştri chiriaşi. Sunt 
sigură că ei vor dori să ne ajute. 

— Roxy, încetează să te mai referi la ei, numindu-i 
locatari. Ei plătesc chiria. Majoritatea banilor tăi se duc într-o 
singură direcție. Afară. 

— Asta ar putea schimba direcția procesului. Ai putea să 
conduci congresul, împreună cu mine? 

— Ce? 

— Dragule, tu nu mă ascultai? 

— Iubito! Ascultam. Am auzit destul. 

— ŞI eşti interesat de asta? 

— Pentru tine, da. Pentru mine, nu. 

— De ce? Tu eşti înţelegător. Uite, numai ce faci pentru 


Maggie şi pentru Louley, pentru Shannon şi copiii ei. Eşti un om 


foarte generos. 

— În culise, Roxy. Nu în centrul arenei. Sunt o persoană 
particulară. Îţi voi completa un cec. 

— Uf! Nu e ca şi cum ţi-aş cere să paraşutezi. 

— Roxy! Nu asocia paraşutismul cu persoana mea, 
dintr-o singură suflare. Nu aşa îmi capeţi bunăvoința. 

Talpa piciorului ei se freca de gamba lui. 

— Tot ceea ce îţi cer este să mă ajuţi să ofer doamnelor 
mele cea mai bună reputaţie posibilă, câştigându-le un renume 
în cincisprezece minute. Prezenţa ta va arăta tuturor că eşti de 
acord cu treburile noastre. Dacă refuzi, va trebui să mă gândesc 
la altceva. 

EI îi aruncă o privire sceptică... 

— Nu e pentru mine. 

Înainte ca ea să protesteze, el se ridică, punând astfel 
sfârşit băii. Roxy oftă. 

Apa se scurgea de pe trupul lui, conturându-i fiecare 
muşchi puternic, fapt ce-o făcu pe ea să-i lase gura apă. ÎI urmă 
afară, înfăşurându-şi un prosop în jurul trupului. Dennis îşi puse 
prosopul în jurul coapselor. Ea vorbi despre ideea sa referitoare 


la congres, în timp ce el se bărbierea. După ce termină, se 


întoarse în dormitor. Ea îl urmă vorbind încă, în timp ce el se 
îmbrăca cu o cămaşă galbenă şi pantaloni de stofă kaki. 

— Spune ceva, îi ceru ea. Nu crezi că mergi prea departe 
„Domnule Conservator”? 

— Nu. 

— Ai participat vreodată la un congres politic? 

— Pentru ce? 

— Am citit despre articolele şi platformele partidelor, 
despre rapoartele din trecut. Ascult dezbaterile de la televizor, 
întrunirile politice, toate reprezentând un mănunchi de lucruri 
exagerate. Am lucruri mai bune de făcut, decât să-mi irosesc 
astfel timpul. 

— Ca de exemplu? Ce faci? 

Ea îşi încheie fusta şi o trase în jos. 

— Fac dragoste, iată de ce tu vei dormi aici diseară. 

— Nu pot face asta. Am de făcut o afacere. 

— Bine. Voi veni eu la tine. Vom face dragoste în patul 
tău de la mansardă. Le vom putea distra pe „chiriaşele tale” 
distrugând podeaua de la un capăt la celălalt. 

— Nu glumesc. Din întâmplare mie îmi place 


îmbrăţişarea. 


— Din întâmplare ţie îţi place ceea ce se întâmplă 
înaintea îmbrățişării. 

— Şi ţie nu? 

Și ea simţea la fel. Şi totul era bine, atâta timp cât ea 
recunoştea că ceea ce simţea era numai o pasiune nebună. 

— În regulă, vom ajunge la o înţelegere. Dacă mă ajuţi, 
voi dormi aici diseară. 

El zâmbi, fiind conştient de faptul că ea avea un motiv 
pentru a se convinge pe ea însăşi să rămână la el încă o noapte. 

— Promiţi? 

Ea dădu afirmativ din cap. 

— Spune-o. Promiţi să dormi aici diseară. Şi las deschis 
acest subiect având posibilitatea de a alege mai multe 
alternative. 

Ea îşi scutură capul. 

— Alternative! Asta-i şantaj. 

— Dar nu şi în cazul în care doreşti ajutorul meu. 

— În regulă. Promit. 

— Aşa-i mai bine. 

— Am fost de acord datorită băii fierbinți. 


— Ai spus da din cauza trupului meu. 


— ŞI din cauza asta. 

— Vezi ce poţi obține când ajungi la o înţelegere? 

— Am făcut un compromis, pentru că nu mă simt în stare 
să-mi petrec noaptea într-un sac de dormit din biroul meu. 

Dennis se hotărî s-o lase pe ea să aibă ultimul cuvânt. 
Dădu telefoanele necesare pentru a verifica dacă fiecare 
apartament pe care îl încercuise era dispombil pentru a fi 
vizionat. 

Imediat după ce părăsiră casă, el învăţă faptul că găsirea 
unui apartament adecvat împreună cu Roxy, era o aventură: 
Merse cu maşina în câteva locuri pe care le notase în ziar, fără a 
se mai deranja s-o oprească întrucât ea îşi exprima dezaprobarea 
foarte repede în legătură cu fiecare dintre ele. 

— Ce nu e în regulă cu acela? o întrebă el, după ce 
trecură de al treilea complex de locuinţe. 

— N-are farmec. Tu ai vrea să locuieşti acolo? Primul se 
afla într-o baracă. Al doilea era ca o crescătorie de iepuri de 
casă. Ultimul se putea prăbuşi din temelie. 

Trebui să fie de acord cu ea. 

— Când şi dacă ne vom opri vreodată, spuse el, de ce să 


nu pretinzi a fi soția mea? 


— De ce? 

— Îmi place mai mult aşa, decât ca amantă. 

— Nu sunt atât de sigură. Nu, vom spune adevărul. 
Căutăm un apartament pentru o prietenă. 

— Pentru o mamă singură cu un copil. Trebuie să ştim 
dacă sunt copii care să se joace cu Louey. 

Ea continuă cu lista sa de amănunte. 

— Va trebui de asemenea să verificăm dulapurile şi 
bolțile tavanelor, birourilor, sistemul de aerisire. Să găsim un 
loc în care sistemul de încălzire şi instalațiile să funcționeze 
bine. Să fim atenți la mijloacele de transport publice necesare 
pentru a ajunge la biroul tău. Să aibă prin preajmă o şcoală cu o 
reputație bună şi să existe o distanţă mică de străbătut pe jos 
între casă şi supermagazin. 

— Dar va fi grozav să avem o maşină de spălat şi un 
dispozitiv de uscare. 

Ei au sfârşit până la urmă prin a găsi un apartament cu 
două dormitoare într-o casă particulară cu acces la toate 
dependinţele şi cu intrare separată. Proprietăreasa era o văduvă 
care avea trei nepoți. Lui Roxy i-a plăcut în mod special curtea. 


— E perfect pentru Louey, spuse ea, şi apoi îl înghionti. 


Există chiar şi o sală de gimnastică şi de dans jungle. 

Dennis îşi aminti că promisese să înființeze una şi acasă 
la Roxy. 

— Promit să o fac în weekend-ul următor. 

Obţinură majoritatea lucrurilor existente pe lista lui Roxy. 
Proprietăreasa, o anume doamnă Wilkins, înţelese că Maggie ar 
trebui s-o vadă prima. Dacă totul era în regulă, se putea muta 
imediat. Spunând că se vor întoarce în câteva ore, Dennis şi 
Roxy se îndreptară spre Adăposturile Sigure pentru a-i spune lui 
Maggie şi Louey. Pentru a doua oară şi în multe alte zile, 
Maggie fu copleşită. Dennis îi ceru ajutor lui Roxy din priviri. 

— Ea plânge cu lacrimi de crocodil. 

— Ţi-am spus eu. Asta din cauza faptului că eşti un tip 
drăguţ. 

— Dacă este aşa, mai bine m-ai săruta. Ultima oară când 
m-ai complimentat ai făcut acest lucru. 

El preluă repede controlul sărutului şi o făcu cu o pasiune 
atât de lacomă, încât ei îi tremurară genunchii. 

— Mai târziu, murmură el. Îmbracă-te cu o rochie 
specială pentru o întâlnire cu o persoană dragă. Astă-seară ieşim 


în mod oficial. Dar te previn. Trebuie să fii gata îmbrăcată şi 


pregătită de plecare la ora cinci. Roxy fu surprinsă de faptul că 
el îi fixase o oră atât de devreme, dar era prea emoţionată ca să 
se întrebe de ce-i ceruse el asta. Şi ea avea oricum 
îmbrăcămintea perfectă pentru această ocazie. O rochie de satin 
pe care n-o purtase niciodată, căptuşită cu un şifon mătăsos, fără 
cordon, cu o jachetă distinsă, de cea mai bună calitate, 
împodobită cu dantelă brodată. Una dintre primele ei locatare 
fusese o talentată croitoreasă. Ea i-o făcuse lui Roxy cadou, 
după ce viaţa ei îşi reluase cursul normal. Era o copie a unui Bili 
Blass, în valoare de şase mii de dolari. 

L-au luat pe Maggie şi Louey, şi s-au întors la casa 
doamnei Wilkins. Lui Maggie şi Louey le-a plăcut apartamentul 
spațios. Casa era amplasată pe o stradă liniştită pe care, de o 
parte şi de alta, erau plantați stejari uriaşi şi totuşi de aici şi până 
la supermagazin era o distanță mică, posibil de străbătut pe jos. 
Maggie putea să ia autobuzul la câteva blocuri depărtare de 
casă, iar autobuzul şcolar oprea chiar în colţ. 

În timp ce Maggie exclama cu uimire şi încântare, 
exprimându-și admiraţia şi bucuria cu privire la camerele curate, 
la perdelele proaspăt spălate, la mobila lustruită, de arțar, Roxy 


o luă deoparte pe doamna Wilkins şi-i dădu o sacoşă. Înăuntrul 


ei se afla o cutie de creioane şi o carte nouă de colorat. 

— Dacă-i daţi asta lui Louey, spuse Roxy, o să vă fie 
prieten pe viaţă. 

Până la plecare, Louey o îmbrățişare puternic pe doamna 
Wlikins, iar ea îi permisese s-o numească „bunică”. 

Când s-au întors la casa lui Roxy, Louey i-a invitat şi pe 
copiii lui Shannon să-l viziteze. Roxy a plecat de acolo cu un 
sentiment de mulţumire. 

În timp ce Dennis se îndepărta cu maşina de Adăposturile 
Sigure, ea spuse: 

— Aş dori să-mi pot rezolva toate problemele tot atât de 
uşor cum ai soluționat tu problema lui Maggie. 


Dennis gândea acelaşi lucru despre Roxy. 


Capitolul 10 


Roxy şi Dennis voiau să-şi facă surpriză unul altuia. El 
nu-i spunea unde se duc, iar ea refuza să-l lase s-o privească 
până când nu era complet îmbrăcată. Atmosfera de mister şi 
emoție le reducea plăcerea. Înainte de a ieşi din dormitor cu 
hainele sale, el o cuprinse în braţe, strângând-o de corpul lui 
puternic, potrivindu-i coapsele de ale lui. Îi privea buzele perfect 
conturate, care se rotunjeau într-un zâmbet diabolic şi percepea 
emoția şi starea de excitație din ochii ei expresivi. Mâinile ei 
rămâneau pe coapsele lui. Era tot ce putea el să facă pentru a nu 
o strânge în braţe ca s-o ducă înapoi în pat. 

— Poate vom sta acasă, murmură el. 

Mâinile ei îi alunecară uşor pe spatele lui. 

— Vrei asta? 

El râse. Ea ardea de nerăbdare să iasă şi punea întrebarea 
doar pentru a fi politicoasă. 

Se arătă foarte surprins în faţa dorinţei ei. 

— Mai târziu. O să ştii exact ce gândesc când vom dansa. 
Te voi dezbrăca cu gândul de hainele tale atrăgătoare şi îţi voi 


şopti lucruri trăsnite la ureche şi în general, voi deveni o 


pacoste. 

— Voi arăta ca o vrăjitoare, îl necăji ea şi-l dădu afară pe 
uşă. 

Deşi ea nu-l mai putea vedea, el era acolo, prezența lui 
întipărindu-se pretutindeni în camera lui şi în interiorul ei. 

Sentimentele lui Roxy căpătau o nouă dimensiune, 
prinzând rădăcini în sufletul său, între ei înfiripându-se legături 
sentimentale puternice, care o amețeau, o tulburau şi o 
înfricoşau, datorită profunzimii lor. Niciodată un bărbat nu o 
copleşise cu atâta adoraţie. 

Ea încă simţea sensibilitatea bogată a îmbrățişării fui de 
despărţire şi apăsarea buzelor lui pe ale ei. Profunzimea pasiunii 
sale o speria. Bucură-te de momentul prezent, se avertiză ea. Nu 
privi la ziua de mâine. Pentru că Dennis plecase din cameră, ea 
trase fermoarul genţii cu haine, în care se afla rochia. Sutienul 
de dantelă, chiloţii şi ciorapii se aflau deja pe ea, aşa că îşi trecu 
uşor rochia neagră peste cap şi apoi îşi trase jacheta cu mâneci 
lungi. Sfioasă şi totuşi sexy, ea arăta ca o mângâiere voalată din 
dantelă şi atrăgea atenția datorită corsajului rochiei nelegat în 
talie cu un cordon. Singura ei bijuterie o reprezenta o pereche de 


cercei mari de sticlă. Se simţea tulburată. 


Ridică peria şi încercă să-şi pieptene părul în mai multe 
feluri. Renunţă la cocul franțuzesc în favoarea unei înfățișări 
tipic spaniole, cu părul dat pe spate, îndepărtându-se de acel stil 
pentru a purta părul liber, aşa cum prefera Dennis. Îşi încălță 
pantofii de satin. Îşi spuse că seara aceasta şi ziua de mâine vor 
fi de vis, căci apoi va urma întoarcerea la realitate. Simţindu-se 
ca o prinţesă, porni în căutarea prinţului ei. ÎL găsi în camera de 
oaspeţi, cu braţul sprijinit de poliţa de marmură aflată deasupra 
căminului. El era îmbrăcat cu un smoching, purtând butona de 
aur la manşete şi o cămaşă albă ca zăpada sub vestă. El se 
întoarse şi 1 se tăie brusc răsuflarea. Amândoi se transformaseră, 
îmbrăcați în aceste veşminte scumpe, etalându-şi astfel 
splendoarea şi totuşi interiorul lor. Erau aceeaşi doi oameni care 
nu suportaseră să fie despărțiți. Dennis veni spre ea cu ambele 
mâini întinse şi o strânse uşor în braţe, astfel încât să nu-i strice 
pieptănătura sau machiajul. 

— Eşti cea mai minunată femeie pe care am văzut-o 
vreodată! 

Vocea lui răguşită îi trăda emoția. 

O conduse până la uşă, iar ea înghiți în sec când văzu 


limuzina albă lângă bordura trotuarului. Un şofer în uniformă 


ținea deschisă portiera din spate a maşinii. Dennis zâmbi cu 
satisfacţie, văzând mirarea ei. 

— Unde mergem? întrebă ea, în timp ce el se strecura 
lângă ea. 

EI îi înmână un singur trandafir. 

— Şşt. Nu-mi strica surpriza. 

— În regulă. 

Încercă să rămână calmă, dar bătea uşor din picior. Şi 
felul în care privea pe geam, o făcu să-şi trădeze emoția. Se 
îndreptau spre Manhattan, la hotelul Plazza, unde Dennis luase 
un set complet. Ca prin minune, şoferul dădu la iveală o geantă 
cu lenjerie de noapte, un schimb de haine şi pantofi. Aceasta 
fusese în portbagajul maşinii. 

— Dar când? întrebă Roxy. Tu n-ai fost în camera mea. 

— Nina ţi-a ales hainele, în timp ce noi eram la doamna 
Wilkins. 

Fură conduşi într-un apartament de două camere, cu o 
canapea albastră, dungată, şi scaune în camera de zi, cu un 
cămin în care ardea focul şi candelabre de cristal în camere. Pe 
masa de gală străluceau vase din cristal Baccara şi vase 


splendide de Copenhaga. Dennis aprinse lumânările, în timp ce 


Roxy îl privea năucită. 

— Am crezut că mergem să dansăm, spuse ea în cele din 
urmă. 

— Păi, mergem. După aceea. 

După aceea însemna momentul ce urma după încălzirea ei 
cu Châteauneudu-Pape, după o masă aleasă cu salată Caesar şi 
supă concentrată de raci, o grămadă de peşti-sabie cu sos de 
lămâie, caper şi mazăre dulce, mere duchesse urmate de piersici 
melba şi demitasse, şi după ce stăteau captivaţi la teatrul 
Majestic, unde Dennis reţinuse locurile de lângă orchestră, 
pentru a viziona „Fantoma Operei”. 

Când a ieşit din teatrul aglomerat în strada strălucitor de 
luminată, Roxy observă cum femeile îl priveau admirativ. Ea 
gustă din mândria proprietăţii şi a stăpânirii, când mâna lui se 
cuibări pe dosul ei, împingând-o în limuzina care aştepta. În loc 
de a se întoarce la hotel, ei porniră spre centrul Rockefeller. O 
ținea de mână când urcară cu liftul la etajul şase al clădirii CE şi 
apoi în sala Rainbow, acel cabaret elegant, cu o panoramă 
grandioasă a oraşului. Dennis o ţinea strâns lângă el când 
dansau, atingându-i cu buzele tâmpla. Roxy se simţea ca şi când 


ar fi fost cu adevărat prinţesă. Singura clipă tristă a fost cea în 


care el i-a spus că acea călătorie în California se apropia curând 
şi acest fapt îi amintea ei de ziua de luni şi de viitorul pe care 
urmau să şi-l împlinească separat, iar acestea se aflau la o 
distanţă de numai câteva ore de momentul acesta. Gândul se 
cristaliză în mintea ei şi impulsivă fiind, ea spuse: 

— Dennis, hai să mergem. 

Agitată şi nervoasă, ea se grăbi să-şi ceară scuze pentru ca 
el să n-o considere nerecunoscătoare. Fiind obişnuit cu fiecare 
reacţie a ei, el înţelese. Privirea ei era plină de o frumuseţea 
ucigătoare, pe care el ajunsese s-o iubească. Fără a scoate un 
cuvânt, el o luă de mână şi o conduse în afara ringului de dans. 
Stăteau îmbrăţişați în drum spre hotelul Piaza, sărutându-se 
profund, ca şi cum aveau o grozavă nevoie de siguranţă, în 
apartamentul lor, îşi lepădară hainele. Roxy ajunse la el şi-şi 
strânse corpul mic lângă al lui. O făcea dintr-un sentiment de 
disperare. 

Dennis îi simţea lupta interioară. El dorea ca ea să-şi 
învingă propriile obstacole şi să recunoască dragostea ca fiind 
un sentiment de eliberare, şi nu de privare, de închidere. El 
cunoştea rănile pe care ea le avea. Deşi nu i se va întâmpla ceea 


ce se petrecuse cu sora ei şi cu celelalte femei pe care le ajuta. 


Nu cu el. Ea avea nevoie de timp. Îi putea da acel răgaz, în timp 
ce o copleşea cu dragoste... 

Luni, Dennis stătea la birou mâzgălind un dosar juridic, 
proptite pe birou Copertele dosarului erau neatinse. 

Despărțirea de Roxy, mai devreme în acea dimineaţă, 
avea numai o singură parte bună şi anume aceea de a şti că avea 
să o revadă în acea seară. Obţinuse de la ea permisiunea de a 
petrece următoarele patru nopţi acasă la el, spunându-i că era 
ridicol să doarmă pe podea într-un sac de dormit. 

Înainte de a o aduce la el acasă, avea de gând să aranjeze 
sala de gimnastică. 

Pat ciocăni la uşa lui deschisă şi intră când el îi făcea 
semn cu mâna. Ea puse o grămadă de acte sosite prin 
corespondență deasupra dosarelor pe care le lăsase mai 
devreme. Dennis continua să facă mâzgălituri. Ea făcu un pas 
înapoi dând din cap şi ieşi. 

— Maggie, tu o cunoşti pe Roxy Harris. Cum arăta ea? 

Având uşa biroului încă deschisă, Dennis o auzi. O invită 
pe Pat să se întoarcă în birou şi îi spuse că, deşi Roxy Harris nu 
era perfectă, devenise apropiată de el. Îi spuse apoi să se 


întoarcă la biroul ei şi să-l lase să-şi facă treaba. Punându-şi 


picioarele pe birou, el rezumă „treaba” timp de încă o oră. În 
după-amiaza aceea, el a ieşit din starea sa de letargie pentru a 
citi o scrisoare. S-a întrerupt apoi pentru a-l suna pe Steven 
Ostner, ca să-l invite la masă în seara următoare, la ora şapte. 

— Să vină şi Antonia, spre Dennis. Femeile se pot întâlni. 

— Care „femei” sunt acelea? întrebă Steven grijuliu. 

— Pentru un bărbat deştept eşti greu de cap. Roxy şi 
Antonia. Cine altcineva? Mă voi opri să iau nişte mâncare 
chinezească. Lui Roxy îi place acest fel de mâncare. 

Patricia, care ştia că Dennis nu agrea mâncarea 
chinezească, îi spuse mai târziu lui Maggie că Roxy îl 


schimbase pe şeful lor. 


Lui Roxy îi mergea ceva mai bine decât lui Dennis. De 
fiecare dată când îi zburau gândurile, ea se trezea înconjurată de 
oameni care aveau nevoie de timpul ei. 

Un reporter de la ziarul american al lui Steven Ostner, 
numit Ziarul Oficial, a sunat-o şi a aranjat să-i acorde un 


interviu în ziua congresului. Aceştia îi oferiseră, ei şi grupului ei 


de voluntari, un timp preţios de pregătire de o săptămână şi 
jumătate. Ea oferise reporterului informaţii despre istoricul 
Adăposturilor Sigure, pe care el le putea tipări când anunţa în 
ziarul său congresul. Când închise telefonul, mai scrise nişte 
anunţuri pentru a le trimite celorlalte ziare şi de asemenea reţelei 
locale de cablu şi stațiilor de radio... în timp ce pregătirile 
pentru congres erau în curs de desfăşurare, femeile de la 
Adăposturile Sigure făceau progrese rapide în revenirea lor la o 
viaţă normală. Allison se întâlnea cu avocatul numit de tribunal, 
care reuşise să pună poprire pe salariul soţului ei. Primul cec 
sosise, ceea ce însemna că Allison putea să plătească poliţele cu 
scadențe depăşite şi s-o ducă pe Bettina la un control 
stomatologic. 

Prin intermediul lui Dennis, Shannon suna şi aranja 
întâlniri cu întreprinzătorul particular şi cu cel care fixa 
asigurările. 

Cât despre congres, Roxy şi Nina îşi desemnaseră 
sarcinile în concordanţă cu aptitudinile şi pregătirea lor. Lui 
Shannon şi John li se repartizase sarcina de a face reclame noi. 
Allison şi Bettina optau să creeze un volant pe care să-l 


redacteze pe imprimatorul cu laser Maggie spusese că ar face 


orice dorea Roxy. În câteva zile ea şi Louey se vor muta în casa 
lor nouă. 

Nu se făcuse încă ora şase, dar Roxy şi Nina găsiseră 
timp pentru o discuţie personală. Ele se relaxau la un ceai în 
birou. 

— Cum a fost weekend-ul tău? întrebă Nina. 

Ochii lui Roxy căpătară o privire de vis. 

— Fabulos. Recunosc că sunt îndrăgostită nebunește. 

Nina dădu din cap. 

— Deci, aşa o numeşti tu. 

— Aşa este. Ea se încruntă la Nina, care îi aruncă una din 
privirile ei atotcunoscătoare, ce sugera cunoaşterea unui secret. 

— În regulă. Dă-i drumul. Dacă nu o faci, o să crapi. 

Nu avu mult de aşteptat. 

— Am aranjat cu Compania de telefoane să se ocupe de 
accelerarea invitaţilor. 

Obrajii lui Roxy se încălzeau în timp ce retrăia amintirea 
vie a trupului lui Dennis, strâns înlănţuit de al ei, imagine care o 
umplea de o durere ascuţită. 

— Nu intenţionez să-mi creeze obiceiul de a nu dormi 


acasă. 


— Exagerezi, Bob şi cu mine insistăm. Vom face un 
program. Ar fi trebuit să-l fi făcut cu mult timp în urmă, dar noi 
am continuat să sperăm că o să laşi în seama robotului apelurile 
târzii din noapte. Ai făcut asta pe timpul weekend-ului şi n-a 
picat cerul. Ar trebui să-i mulțumeşti lui Dennis că ai terminat 
seria asta. Acum ai nevoie să înveţi mai mult să te potoleşti. 

— Dar mi-e bine, protestă ea. 

Nina se aplecă înainte. 

— Allice n-ar vrea ca tu să fii atât de obsedantă. 

— Opreşte-te. Noi toţi am trecut prin asta. Intenţionezi să 
spui că eu conduceam toți bărbaţii, pentru că aud numai despre 
faptele celor răi. Ei bine, nu este aşa. Eu sunt mai precaută. 

— Eşti exagerat de precaută, Roxy. Într-una din aceste 
zile, s-ar putea să ai un rateu. Și acum să auzim veştile bune. Un 
prieten de al lui Bob îşi modernizează echipamentul de birou. El 
ne va dona un computer folosit şi un fax. 

— Glumeşti! exclamă Roxy încântată de norocul lor. De 
ce n-ai spus asta mai devreme? 

— Am fost ocupate, spuse Nina pe nepregătite. Şi mai 
sunt şi alte veşti bune. 


— Mai multe? 


Nina zâmbi. 

— Am lăsat-o pe cea mai bună pentru la sfârşit. Sunt 
gravidă. 

Roxy sări în sus şi o îmbrățişă. Spera ca de data asta Nina 
să ducă sarcina până la termen. 

— Şi când va veni copilul? 

— După opt luni şi jumătate. 

Roxy se încruntă. 

— Anulez accelerarea invitaţilor. Ai nevoie de somn. 

Nina dădu din cap. 

— Sunt încă partenera ta. Acesta este unul dintre 
motivele pentru care am cerut asta. Când tu eşti plecată în 
timpul zilei, voi răspunde eu la telefon. 

— Vai, nu. Doctorul tău ţi-a recomandat odihnă. 

— Fl nu mi-a recomandat să stau în casă. Nu voi fi ca o 
prizonieră. Doctorul spune că voi avea nevoie de mişcare şi de 
aer curat. Serviciul meu va fi uşor, dar pot încă să muncesc. Bob 
va încărca copiile dosarelor de rezervă în computerul nostru de 
acasă. Aşa că pot să mă descurc cu toată treaba. Şi vreau ca 
după congres, tu şi Dennis să veniți să sărbătorim. 


Atâta vreme cât asta nu va dăuna sănătăţii prietenei sale, 


Roxy spuse că ar fi fericită să sărbătorească cu ei. Vorbiră 
despre copil şi despre precauţiile pe care trebuia să şi le ia Nina. 
După ce Nina plecă, Roxy spuse în gând o rugăciune pentru 
prietena ei. 

Soarta, cugetă ea gândindu-se la Dennis şi la accelerarea 
invitaţiei ei pentru care Nina şi Bob insistaseră. Se arăta din nou 
mâna destinului, de data asta în forma tehnologiei moderne. 

Dennis sosi la şase şi jumătate. Purta o cămaşă albastră şi 
o pereche de blugi decoloraţi. Roxy de-abia avu timp să-l salute 
sau să-şi desfete ochii privindu-l, căci el o trase în birou şi 
închise uşa. 

— Tu, spuse el acuzator, eşti vinovată de faptul că mi-a 
fost imposibil să gândesc normal astăzi. Secretara mea se teme 
pentru sănătatea mea mentală. Maggie este pe jumătate convinsă 
că lucrează pentru un imbecil nebun. Prietenul meu, Steven 
Ostner, se distrează personal pe tema faptului că mi-am pierdut 
minţile. Şi este numai vina ta. 

Fără a-i acorda vreo şansă de a vorbi, el o prinse-n braţele 
sale şi-şi strivi gura flămândă de a ei. Limba lui depăşi garnița 
buzelor ei, împletindu-se lacom cu a ei, în timp ce mâinile sale 


rătăceau pe trupul ei, plin de dorinţă. 


Îşi înălţă capul, respirând greu. 

— Mi-am petrecut cea mai bună parte din zi visând să te 
sărut şi gândindu-mă la ce s-a petrecut cu noi doi azi-noapte. 

El îi trase mâna în jos, peste protuberanta tare din 
pantalonii săi. 

— Uite ce-mi faci, murmură el. 

Roxy ştia exact cum se simţea un pilot de curse care 
creştea vertiginos viteza de la zero la o sută mile pe oră în 
câteva secunde. Aşa trebuia să fie intensa atracţie fizică a unuia 
pentru celălalt. 

— Eşti furios, murmură ea. 

— Mai bine-zis disperat. Până să te întâlnesc pe tine 
ştiam ce înseamnă cuvântul cumpătare. 

Louey bătu la uşă, strigându-l pe Dennis să-i citească o 
poveste. Dennis respiră şuierând. 

— Copilul şi-a cronometrat prost timpul. 

Îşi ridică tonul şi spuse: 

— Acordă-ne câteva minute, Louey, şi apoi tu şi John mă 
ajutaţi la sala de gimnastică. 

Roxy ridică din umeri neajutorată. 


— E greu de găsit pe aici o clipă de intimitate. 


— Poţi spune asta din nou. Tu ştii deja că mai toată ziua 
de azi am mutat actele dintr-un loc — într-altul, vânzolindu-le? 
Ţie cum ţi-a mers ziua de lucru? 

— Am început să facem planuri pentru congres. 
Bineînţeles că avem nişte limite. 

— În ce privinţă? 

— De exemplu, chemarea tuturor femeilor de pe lista 
noastră ne leagă de telefoane. Apoi mai e şi faptul că nu aveam 
spaţiu de depozitare a reclamelor. Shannon face şi pentru tine o 
reclamă. 

Expresia lui Dennis se schimbă. 

— Mie? 

— Nu dezertezi, nu-i aşa? 

— Entuziasmul meu nu se potriveşte cu al vostru, dar voi 
merge. Apropo, soţia lui Steven Ostner, Antonia, vrea să te 
întâlnească. l-am invitat pe amândoi la cină mâine seară. Ea şi 
Steven au trei copii. Ea e drăguță, o să-ți placă. 

— La ce oră plecăm? 

— Nu înainte de ora zece. 

— Acesta este semnalul de stingere stabilit de tine? 


— Te rog, nu face asta. Eşti crud. 


Luptându-se cu nerăbdarea, el pierdu bătălia. 

— ŞI astfel urmează să se desfăşoare lucrurile? 

— Astfel sunt, spuse Roxy încet, căutându-i faţa. N-am 
mințit niciodată în legătură cu prioritățile mele. Oamenii depind 
de mine. 

Oamenii, se gândi el, nu o persoană în mod special. 

Recunoscând în atitudinea lui un atac de gelozie, el se 
simţi mizerabil. Ce persoană decentă nu ar dori să ajute femeile 
şi copiii care au nevoie! Dar era greşit din partea lui Roxy să 
renunţe la o viaţă a ei particulară. 

— Bine, spuse el. Dar mâine seară? Familia Ostner 
soseşte la mine acasă la ora şapte. 

— N-ar fi mai înţelept pentru ei să vină aici? 

El îşi frecă partea din spate a gâtului care-i înțepenise. 

— Roxy, i-am invitat la mine acasă, nu la tine. Dar chiar 
dacă nu aş fi făcut aşa, cum rămâne cu înţelegerea noastră? Vezi 
bine cât de multă intimitate avem aici... Ei pot să viziteze 
Adăposturile Sigure altă dată. Aceasta este o întrunire socială 
care ne dă posibilitatea să fim împreună. Să luăm masa. Ca două 
cupluri. Fără a fi întrerupţi. N-ar strica să te relaxezi şi tu. Vei fi 


astfel o persoană mai bună şi mai eficientă. 


Oferindu-i un zâmbet strălucitor, ea se înclină spre el. 
Buzele ei le atinseră pe ale lui. 

— Înainte de a face dragoste, şopti ea, am spus că voiam 
să stau cu tine. Chiar asta am vrut atunci, asta doresc şi acum. 
Voi pleca devreme. Voi aranja cumva. 

În timp ce-şi cobora gura pentru a întâlni buzele ei, 
Dennis nu putea să nu se întrebe dacă a negocia timpul cu Roxy 


va fi o chestiune de viitor. 


Capitolul 11 


Când Dennis o prezentă pe Roxy soției lui Ostner, totul se 
petrecu ca şi cum cele două femei descopereau că erau apropiate 
sufleteşte sau că se mai întâlniseră într-o viaţă anterioară. Nu 
exista niciun fel de reticenţă între ele. Mânuind delicat 
bețigaşele de mâncat, cele două femei au vorbit fără încetare 
de-a lungul petrecerii lui Dennis. 

El cumpărase mâncare suficientă pentru o armată, 
incluzând supă, rață chinezească, carne de vită, crustacee triple, 
creveţi dulci-acrişori, cel mai dulce fel de mâncare din meniu. 
După-masă, Antonia şi Roxy refuzară oferta bărbaţilor de a le 
ajuta să strângă masa şi-i trimiseră în camera de lucru să se uite 
la meciul de baseball. 

— Steven este un fan înveterat al baseball-ului, spuse 
Antonia. Nu contează ce echipă joacă atâta timp cât e vorba de 
baseball. 

— E uimitor, zise Roxy în timp ce punea ibricul de ceai 
pe arzător. De-abia ne-am întâlnit şi totuşi mă simt de parcă 
te-aş cunoaşte. Dennis avea dreptate când spunea că o să-mi 


placi. 


Antonia spăla vasele, în timp ce Roxy le limpezea şi le 
punea la locul lor. 

— Steven spunea acelaşi lucru când s-a întors de la 
prânzul luat la clubul Asociaţiei Internaţionale a Funcţionarilor 
din Prestările de Servicii. Casa asta este minunată. Dennis are 
un gust teribil de bun, în special în ce priveşte alegerea ta. 

— Noi suntem prieteni, clarifică Roxy, repede. Buni 
prieteni, nimic mai mult. 

Antonia o privi cu atenţie. 

— Eşti sigură că Dennis ar fi de acord cu asta? El pare a 
fi profund îndrăgostit de tine. 

— E o pasiune nebună, o zăpăceală. 

Antonia zâmbi. 

— Aşa am încercat şi eu să mă conving în legătură cu 
relaţia mea cu Steven. Mulţumesc lui Dumnezeu că el a ştiut 
prin ce treceam. A avut răbdarea unui sfânt. 

Văzu în privirea lui Roxy întrebarea, dar aceasta era prea 
politicoasă pentru a o rosti, aşa că ea îi răspunse: 

— Steven este al treilea soţ. Primul meu soţ a abuzat de 
mine. Dacă nu era un adăpost care ajuta femeile ultragiate, nu aş 


fi aici azi. 


Roxy se uita fix la femeia care răspândea încredere şi un 
sentiment puternic de autoevaluare. 

— N-aş fi ghicit asta niciodată, spuse ea. 

— A fost un timp când m-am gândit că nu voi mai fi 
niciodată fericită. Bineînţeles că nu m-am gândit că voi mai 
avea încredere într-un bărbat din nou sau că mă voi îndrăgosu, 
ori că mă voi căsători şi voi avea copii. Ca şi celelalte femei 
ultragiate, a trebuit să învăţ să mă învinovăţesc pe mine însumi. 
Când Steven a menţionat faptul că te-a auzit vorbind şi că 
încercai să sporeşti fondurile pentru Adăposturile Sigure, am 
dorit să te întâlnesc. Dacă Dennis nu ne-ar fi invitat aici 
astă-seară, te-aş fi sunat eu. 

— Sunt atât de bucuroasă că un adăpost are importanţă 
pentru tine, spuse Roxy. 

— Acesta şi dragostea unui bărbat bun. Dacă nu era 
Steven, n-aş fi atât fericită cum sunt azi. E nostim cum ne-am 
întâlnit. Mi-am dorit un nou început, aşa că mi-am împachetat 
lucrurile şi m-am mutat din Illinois aici. Deoarece lucrasem ca 
reporter, am cerut o slujbă la ziarul lui Steven. El mi-a spus mai 
târziu că-n mod normal, nu se ocupa de interviuri, dar m-a văzut 


ŞI s-a hotărât să-mi ia un interviu. 


— Iar restul este istorie. 

Antonia zâmbi unei amintiri dragi. 

— Nu chiar. Steven a decis că am nevoie de o perfecțiune 
solidă. La început n-am înţeles exact intenția lui. Apoi m-am 
lămurit. La vremea aceea eram curioasă, interesată şi speriată. 
Mai ales înfricoşată. Jurasem să nu mă mai îndrăgostesc, să 
rămân mereu precaută. 

Roxy se agăţă de acest cuvânt. 

— Aveai dreptate în legătură cu asta, spuse ea. 

Antonia dădu din cap în timp ce Rbxy ridică ibricul ce 
fluiera pe arătător. 

— Nu, n-aveam. Steven spunea că el mă iubea destul de 
mult cât pentru noi amândoi. Mulţumesc lui Dumnezeu că nu a 
renunţat la mine. El este puterea mea, sprijinul meu. Noi avem o 
viaţă minunată. 

În mod impulsiv, ea îi luă mâna lui Roxy. 

— Sper că tu vei fi tot atât de fericită cu Dennis precum 
sunt eu cu Steven. Dennis este un bărbat bun. 

— Suntem foarte atraşi unul de celălalt, spuse ea, în timp 
ce turna apă fierbinte în vasul de ceai, dar eu n-am timp pentru o 


relaţie serioasă. Dacă aş avea, ar trebui să cunosc un bărbat ani 


de zile. Pe lângă asta, Dennis şi cu mine nu avem prea multe 
lucruri în comun. 

Antonia se dădu un pas înapoi şi o studie pe Roxy. 

— A cunoaşte pe cineva ani de zile nu înseamnă neapărat 
că-i vei şti fiecare aspect al personalității lui. Crede-mă, eu îți 
vorbesc din experienţă. Numai prin căsătorie sau trăind 
împreună cu el ajungi la acest nivel de cunoaştere. Am dreptate 
când spun că Adăposturile Sigure reprezintă cel mai important 
lucru din viaţa ta? 

— Da. La început am avut nevoie de fiecare clipă a 
timpului meu pentru a porni această activitate. Acum stau atât 
de prost cu spațiul, încât n-aş putea să uit de asta, chiar dacă aş 
încerca. 

Antonia încuviință din cap, ca semn de înţelegere. 

— Chiar aşa fiind, eu cred că adevăratul motiv pentru 
care nu te ataşezi de Dennis are legătură cu poveştile groaznice 
pe care le auzi. Nu le lăsa să-ţi hotărască ele viaţa. 

Roxy îşi întoarse privirea în altă direcție, aranjând 
prăjiturelele pe o farfurie. 

— Sora mea a luat hotărârea nechibzuită de a se mărita. 


Soţul ei a abuzat de ea. 


— Deci asta e, spuse Antonia în timp ce punea vasul cu 
ceai pe tavă. Povestea surorii tale ţi-a schimbat viaţa. Roxy, 
dacă tu nu doreşti să ai încredere în Dennis, vei rămâne 
nefericită. Am învăţat asta cu ajutorul lui Steven. Dacă eşti 
îndrăgostită, ai datoria faţă de tine însuţi să-ţi iei partea ta 
personală de bucurie. 

Roxy puse farfuria cu prăjiturele pe tavă. 

— Ce spui, seamănă cu sfaturile părinților mei şi ale 
partenerei mele. 

— Asta ar trebui să-ţi spună ceva. Ceaiul e gata. Hai să-i 
chemăm pe bărbaţi. 

Constatările şi judecăţile Antoniei nu dădură pace 
conştiinţei lui Roxy. Cât de profunde erau mai exact 
sentimentele ei pentru Dennis? Nu-şi putu răspunde, deoarece 
Antonia deja vorbea despre congres. Steven şi soția lui gândeau 
că ideea cu întrunirea era grozavă. 

— Intenţionăm să folosim casa mea ca post de comandă. 

Toate capetele se întoarseră spre Dennis care făcuse acest 
comentariu. 

— Post de comandă? repetă Roxy. Asta era o veste pentru 


ea. Deci, de la început Dennis fusese încântat de ideea ei. 


Asta era o veste senzaţională şi pentru Dennis. Cuvintele 
îi scăpaseră pur şi simplu din gură. El nu ştia de ce făcuse asta, 
dar dacă soarta îl determinase să trântească aceste vorbe, 
motivul nu putuse fi altul decât acela de a o păstra pe Roxy 
lângă el cât de mult putea. 

— Postul de comandă, reluă el, rugându-se destinului să-i 
completeze acum explicaţia. 

Roxy, fie-i inima binecuvântată, dădu din cap arătând 
înţelegere. 

— Ceea ce Dennis vrea să spună, explică ea familiei 
Ostner, se referă la faptul că, deoarece casa sa este mult mai 
mare decât a mea, o oferă pentru cauza noastră care merită aşa 
ceva. Acasă la mine, spaţiul este o problemă. De asemenea, dacă 
ținem telefonul ocupat pentru congres, noi împiedicăm intrarea 
unor apeluri importante, soluționarea lor. E nevoie să rămânem 
deasupra tuturor lucrurilor într-un spaţiu central. Este chiar o 
sarcină bazată pe o astfel de observaţie scurtă. Mulţumesc, 
dragule. 

Ea se întinse după mâna lui Dennis. Cuvântul „dragule? 
suna minunat rostit de buzele ei. Dacă ar fi singuri, ea s-ar afla 


acum în braţele lui. Gândul de a-i săruta trupul atrăgător îl făcu 


să-şi dorească ca musafirii să plece imediat. 

Roxy îi mângâie mâna şi apoi continuă cu o înflăcărare 
crescândă: 

— Acest loc va arăta ca un sediu de comandă al 
generalului. De ce să nu se întâlnească aici femeile, copiii şi 
grupul înainte de a se urca în autobuze? Vom cere reporterilor 
să-şi înceapă interviurile de aici. 

Dennis nu mai radia. Încetă să-şi închipuie tot felul de 
lucruri. El îşi imagină mulţimi de oameni descinzând în casa sa, 
invadându-i intimitatea. Împiedicându-l să fie singur cu Roxy! 

— Autobuze? repetă el. Reporteri. De ce nu se pot întâlni 
cu toții la primărie? 

— Pot, dragule. Dar gândeşte-te că ar fi mult mai bine 
dacă mai întâi le-ai vorbi tuturor încurajându-i. Poţi să faci asta 
în autobuze individuale, astfel încât vecinii tăi să nu fie deranjaţi 
de oamenii care tropăie pe peluzele lor. 

Dennis se agită. 

— De ce eu? Eu nu ţin discursuri stimulatoare. 

— Dragule, acesta e diferit. Tu crezi în cauza noastră şi 
eşti bărbat. Eşti decent, onest şi te alături cauzei noastre. 


Bineînţeles că tu o vei face. 


Nu mă pot gândi la un model de rol mai bun de urmat 
pentru copii. Nu după ce te-am văzut împreună cu copiii lui 
Maggie şi ai lui Shannon. A fost minunat, Antonia! 

Auzind-o pe Roxy cum îl transformase într-un erou, 
Dennis zâmbi. 

— Serile mele vor fi foarte ocupate, spuse Roxy, căci mă 
voi asigura ca pregătirile pentru congres să se desfăşoare fără 
probleme. 

— Vei face asta aici, desigur, spuse Dennis. 

— Bineînţeles. Păi la ce slujeşte un post de comandă? 

Antonia îi sugeră lui Roxy să contacteze oamenii ce 
lucrau la alte aziluri, agenţii de stat şi consilii particulare. 

— Invită-i pe toți atâta timp cât te ocupi de asta. 

Steven se oferi să ceară colegilor de la celelalte ziare să 
trimită reporteri. 

— Dennis, tu-i cunoşti pe cei de la stația radio şi de la 
postul de televiziune. Cheamă-i. 

Roxy era emoţionată. 

— Am şi trimis anunţurile, dar, iubitule, dacă cunoşti un 
reporter care poate veni să înregistreze congresul pentru a-l da 


pe postul de televiziune, asta e chiar mai bine. Un film merită 


mai mult decât o mie de cuvinte. Vom păstra momentul şi vom 
menţine trează conştiinţa publicului. Am putea merge la TV, am 
putea chiar să începem o emisiune la radio. 

Ea atinse apoi altă problemă. 

— Vom anunţa de aici viitoarea mea activitate. 

Privind numai o clipă la faţa strălucitoare a lui Roxy, el 
îşi dădu seama că deschisese o cutie a Pandorei. Ea îi prinse 
expresia şi deveni suspicioasă. 

— Asta înţelegi tu printr-un post de comandă, nu-i aşa, 
dragă? 

Nu, nu era aşa! Conceptul lui despre un post de comandă 
— dacă ar fi trebuit să definească unul — s-ar fi limitat la 
exclusivitate. A lui şi a ei. Nedorind s-o supere, zise: 

— Exact asta am vrut să spun. 

Steven şi Antonia îl priveau. El prinse privirile lor 
amuzate. Când ei începură să vorbească, căutătura lui încruntată 
îi reduse la tăcere; apoi el trimise un zâmbet devastator către 
Roxy. 

— Spune-mi, dulceaţă, la ce activitate te mai gândeai 
după aceea? 


Cuvintele îi scăpară dintr-o pornire inspirată. 


— Trebuie să fie ceva, spuse ea, ceva care să aibă 
influenţă asupra imaginaţiei. Știu. O să fac salturi cu parașuta. 

— Să sari cu paraşuta din avion? 

Ea dădu din cap. 

— E o idee grozavă, iubitule. 

El o privi furios blestemându-şi gura mare. 

— E o idee groaznică. Şi dacă te răneşti? N-o să suport 
asta, Roxy. O să-mi scoţi fire albe de păr. Cum te-ai putut gândi 
la aşa ceva? 

— O să fiu în siguranţă. Este o idee care va contribui mult 
la creşterea fondurilor, iubitule. Putem vinde bilete la tombolă. 

— În niciun caz! 

Glasul lui era asemenea unui tunet. Lovi cu pumnul în 
masă. 

— Ştii ce părere am despre salturile tale din avioane. 

Roxy le zâmbi dulce celor doi membri ai familiei Ostner, 
în timp ce îi mângâia mâna lui Dennis. 

— Dennis este un om exagerat de grijuliu. Vă rog să nu 
vă gândiţi că asta îl face mai puţin bărbat. El este într-adevăr 
foarte curajos. 


Cei doi membri ai familiei Ostner jurară în mod solemn 


că nici nu le trecuse aşa ceva prin cap. 

Dennis oftă. 

— Şi atunci, continuă Roxy vioaie, o să-i facem pe 
oameni să ghicească unde voi ateriza. Voi sări de câteva ori. 
Altfel e necinstit față de oameni să-i alerg tot drumul pe teren. 
Dennis, cunoşti nişte comercianţi care ar fi dornici să ofere 
premii? 

Fiind sigur că ea vorbea ca să se afle în treabă, el se gândi 
că micuța ştrengăriță îl credea tâmpit. 

— O să văd, murmură el. 

Ea zâmbi. 

— V-am spus eu că el e minunat. Cine poate mai bine ca 
Dennis să arate lumii ce paraşutistă desăvârşită sunt eu. Ne-am 
întâlnit datorită unei forfecări de vânt. Ce părere ai despre 
planurile mele, Antonia? întrebă Roxy. 

Antonia îşi acoperi gura pentru a-şi ascunde zâmbetul. 

— Toate au o semnificaţie perfectă din punctul meu de 
vedere. 

— Şi, nu uita, Roxy, spuse Dennis, hotărât să insiste 
asupra singurului său as pe care-l avea în mânecă, ai spus că-ți 


vei petrece nopţile aici pentru ca eu să-ţi pot fi de ajutor. 


Bineînţeles asta e valabil numai până se termină congresul, 
desigur. 

— Fireşte, spuse ea. 

Cât de rău putea să fie, se gândi Dennis să acorde nişte 
discursuri încurajatoare, dacă răsplata era atât de mare! El lăsă 
conversaţia să se desfăşoare în jurul său, zâmbind de fiecare 
dată când Roxy îl numea „iubitule”. 

Când membrii familiei Ostner fură gata de plecare, 
Steven îl luă deoparte, în timp ce Antonia strângea masa cu 
Roxy. Îl bătu pe Dennis pe mână. 

— Pentru ce faci asta? întrebă Dennis. 

— Pentru c-am asistat la meciul vostru. Roxy e o femeie 
teribilă. 

În bucătărie, Antonia spuse că ea voia să ofere hrană 
oamenilor. 

— Le va fi foame mai târziu. 

Roxy îi mulţumi. 

Cu ajutorul lui Dennis, Adăposturile Sigure nu vor duce 
lipsă de nimic. 

— Bietul om. Prin ce a fost nevoit să treacă din cauza 


mea. 


Antonia se întristă, dar apoi începu şi ea să râdă. 

— Ştiai de ce şi-a oferit casă, nu-i aşa? 

— Sigur că da. E disperat ca să mă păstreze aici. 

— Ce intenţionezi să faci? 

Roxy îşi şterse ochii. Când se opri din râs spuse: 

— După ce pleci, am de gând să-i arăt cât de mult îl 
apreciez. 

Antonia era istovită de atâta veselie. 

— Minunat. Amândoi câştigaţi. 

Dennis şi Roxy se îndreptară spre birou. Ei se aşezară pe 
canapea, iar ea se strânse lângă el. Dându-şi capul pe spate, îl 
privi în ochi. 

— Îţi mulţumesc pentru tot ce ai făcut. Pentru mine asta 
valorează mai mult decât pot exprima în cuvinte. 

— La loc, iubito, spuse el. 

Încruntându-se, el se uită în ochii ei verzi, larg deschişi, 
în care mocnea un foc ascuns. Îşi aminti privirea ochilor ei când 
era calmă. Ar fi trebuit să dureze un timp îndelungat. 

— Eşti minunată! 

— Mulţumesc. De ce te încrunţi? 


— Scuză-mă. N-am ştiut că fac asta. 


Fiindu-i mai uşor dacă se afla departe de ea, el se ridică să 
se plimbe cu paşi mărunți prin birou. 

— Dennis, de ce măsori camera? 

El se opri. 

— Te porți ciudat. E în legătură cu faptul că ţi-ai oferit 
casa? 

— Roxy, ştii de ce am făcut asta? 

Ea zâmbi şi oftă lung, visătoare. 

— Da. Tu eşti un om generos, bun, minunat, grozav. 

Mărturisirea îl făcu să se contracte. 

— Pe lângă asta. 

— Ca să mă ajuţi? 

— Nu acesta este exact întregul motiv. 

— Ca să mă relaxezi? 

— Te apropii. 

— Ca să te relaxezi. 

— Explică ce vrei să spul. 

— Ştii tu. 

— Dacă aş ştii, nu te-aş întreba. 

Ea îşi încleştă mâinile. Buzele îi tremurau. Umerii i se 


strângeau. El alergă spre ea, se aşeză pe vine şi îi luă mâinile, 


determinând-o să alunge tristeţea ce o năpădise, devorând-o. 

— Iubito, nu fi supărată. 

Roxy nu se putu abţine. Izbucni în râs... 

— Dennis, eşti un actor de proastă calitate. Ar fi trebuit 
să-ți vezi expresia feţei când ţi-ai oferit casa drept post de 
comandă. Era ca şi când doamnele mele făceau parte dintr-o 
armată. Ai acceptat deodată totul pentru a mă determina pe mine 
să dorm cu tine mai mult de patru zile. 

— Drăcoaică mică! Ai ştiut! ţipă el. De ce nu ai spus 
nimic? 

— Am vrut să văd până unde ai să mergi. 

— M-ai înşelat. 

— Ce e mai rău decât ai încercat tu să faci? 

— Dacă ţi-aş fi cerut asta fără o altă condiție, ai fi 
consimţit să rămâi aici? 

Ea văzu privirea serioasă din ochii lui. 

— Nu sunt sigură. Poate. Ai fost de acord să faci atât de 
multe lucruri pentru a ne ajuta. 

— Roxy, eu nu te vreau ca pe o parte dintr-o afacere 
barter. 


— Ştiu. Regret că am spus asta. De ce mi-ai spus 


adevărul? 

— Nu ştii? Nu ghiceşti? Nu am mai fost eu însumi de 
când te-am întâlnit. Presupun că oferindu-ţi casa mea, ţi-am 
arătat ce disperat sunt. 

— Pune-ţi braţele în jurul meu, Dennis. Vorbeşte-mi. 

— Roxy, ascultă, eşti atât de hoaţă! Refuz categoric să te 
privesc sărind cu paraşuta. Nu glumeam când am spus că o să 
albesc. O să fac un infarct. N-am ce-ţi face dacă crezi că sunt 
laş, dar nu pot suporta asta. 

— Poţi să te uiţi la altcineva care execută salturi? întrebă 
ea, cu inima cât un purice. 

— Desigur. 

— De de, dragule? 

El se cutremură. Ca şi cum cuvintele i-ar fi fost smulse, el 
spuse: 

— Sunt îndrăgostit de tine, Roxy. 

Inima ei bătea să-i sară din piept. Valuri de o aleasă 
tandreţe o străbătură. Dar Dennis văzu prudenţa din privirea ei şi 
oftă. Ştia că ea nu-şi dorise să audă asta. O spusese prea curând. 

— Uită ce-am spus, dar tu mi-ai cerut să-ţi spun motivul. 


Ştiu că tu crezi că noi nu avem nimic în comun. Vreau doar ca 


timpul să-ţi dovedească că te înşeli. 

Ea îi mângâie fruntea. 

— Ne potrivim foarte bine din punct de vedere sexual. 

El îşi reaminti nopţile lor pline de pasiune. Acum, 
având-o în braţe şi simțind dezmierdările buzelor ei pe bărbia şi 
gâtul lui, el se întări şi deveni din ce în ce mai excitat. 

— Dennis, murmură ea, lipindu-şi gura de gâtul lui, ar 
folosi la ceva dacă ţi-aş spune că şi eu te iubesc? 

— Nu spui asta doar ca să mă faci pe mine să mă simt 
mai bine, nu-i aşa? Sau vrei să spui că mă iubeşti ca pe un 
prieten? 

Roxy văzu speranţa, întrebarea ce sălăşluiau în spatele 
fericirii înăbuşite exprimate de ochii lui căprui. 

— Nu tocmai. Sunt tot atât de surprinsă cum eşti şi tu. 

Neîncrederea făcu loc uimirii şi realizării fenomenale a 
norocului său. 

— Te iubesc. N-am intenţionat să mă îndrăgostesc de 
tine, murmură ea. Prefer pasiunea nebună. 

— De ce? 

Ea se dădu înapoi să-l privească, lăsându-l să vadă 


rămăşiţa de teamă dinlăuntrul ei. 


— Pasiunile se termină şi mor. Ele sunt mai sigure. 
El zâmbi cu o falsă simpatie. 


— Sunt irezistibil şi nu te-ai putut abține să nu mă placi. 


Aşa e? 
— Da, aşa e. Ai apărut într-o perioadă foarte nepotrivită. 
— Nu lăsa acest gând să te necăjească, nu-ţi face griji din 
cauza asta. 


După un timp, ea îl anunţă: 

— Nina e gravidă. Voi fi mai ocupată ca niciodată până 
când voi obţine un ajutor. 

Dennis se uită la ea zâmbind. Cu ajutor sau fără ajutor, 
strălucitoarea şi hotărâta lui Roxy va fi întotdeauna ocupată. Aşa 
era ea prin firea el. 

— Eşti de acord cu faptul că sunt un expert în dirijarea 
timpului? 

Ea dădu din cap. 

— Atunci de ce nu terminăm această conversaţie în pat? 

— Există pe acolo mai mult praf magic? 

Mâinile lui atingeau delicat, ca o şoaptă, pielea ei, 
presărând stropi de vrajă în fiinţa sa. 


— Am informaţii de încredere care afirmă că există. 


— Atunci, hai să continuăm sus această discuţie. 


Capitolul 12 


În dimineaţa congresului, Dennis s-a trezit cu braţele 
încolăcite în jurul lui Roxy. De acum, acest gest reprezenta o 
îmbrățişare familiară. El decise că sexul se practică mai bine 
când eşti îndrăgosut. Totul era mult mai plin de înţelesuri. 
Entuziasmul ei, bunătatea ei, angajamentul pe care şi-l luase în 
faţa oamenilor era dătător de viaţă. 

Roxy contactase un agent de vânzări şi cumpărări de 
bunuri imobiliare, în fosta vecinătate a lui Shannon, şi întrebă 
despre închirieri. Copiii duceau lipsa prietenilor lor. Prin 
intermediul relațiilor lui, el se asigură că Shannon va primi 
cecurile de asigurare pentru a-şi acoperi pierderile. Întrucât i-ar 
fi luat ceva timp pentru a-şi redobândi viaţa de dinainte, moralul 
lui Shannon crescu. Ea putea vedea acum lumina de la capătul 
tunelului. 

Cea mai bună ştire pentru el era că obținuse promisiunea 
lui Roxy de a abandona ideea nebunească de a vinde bilete de 
tombolă pentru ca lumea s-o vadă paraşutând. Ea făcu acea 
promisiune după ce câţiva dintre clienţii lui promiseseră o sumă 


lunară care urma să fie alocată Adăposturilor Sigure. Viaţa n-ar 


fi niciodată monotonă cu ea. Dar ea evita cu încăpățânare să 
vorbească despre căsătorie şi să stabilească data nunţii. 

— Trebuie să ne cunoaştem mai bine unul pe celălalt mai 
întâi, spusese ea prima dată când el îi propusese să-i fie soţ. 

— Şi cât de mult e nevoie să ne mai cunoaştem unul pe 
altul? întrebă el. 

— Nu sunt sigură. Nu ştiu. 

ÎI sărutase pe gură şi îşi lipise trupul de al lui, iar după 
aceea el uitase totul. 

Data următoare, după patru zile, el a adus în discuţie 
subiectul, în timp ce ea stătea în baie cu mâinile încolăcite în 
jurul genunchilor. 

— Iubitule, haide să nu ne grăbim, spusese ea. Când vom 
fi gata pentru asta, vom ştii. 

Astfel trecuse cele două săptămâni până la congres, timp 
în care el contractase două maşini, fiecare având capacitatea de 
a găzdui cincizeci şi patru de persoane. Un client bogat achitase 
nota de plată. Graţie ştirilor de la televizor, care îi costase 
enorm, mulțumită presei guvernamentale şi celorlalte ziare, se 
dusese vestea, conform căreia congresul urma să ajute femeile 


necăjite şi bătute, precum şi copiii, veste care se răspândi cu 


iuţeala focului. Chiar Roxy fusese ca o furtună timp de două 
săptămâni, participând în mod regulat la ziua ei de lucru şi 
continuând apoi drumul şi truda în campania de noapte. 
Singurul câştig al lui Dennis a fost acela că ea îşi petrecuse 
nopțile cu el. 

— Astăzi este ziua cea mare, şopti ea emoţionată. Sper că 
vom reuşi, cu mult noroc, să avem succes. Poate va dona cineva 
o clădire mică sau o casă mare. Atunci, Adăposturile Sigure pot 
oferi mai multe servicii. 

Pentru o clipă, Dennis nu spuse nimic. El reflecta în 
tăcere dorindu-și cu ardoare ca ea să stabilească o dată a nunţii. 

— Va fi o zi frumoasă pentru congres. 

El se uită drept în ochii ei. 

— O să-mi lipseşti când am să plec în California, luni. 
Vino cu mine. Am fost chemat pentru a depune mărturie doar o 
dată sau de două ori ce! mult. Putem merge la Disneyland, 
putem vizita studiourile cinematografice sau putem face o 
excursie la Vegas. Ne putem lua amândoi o vacanţă. 

Ea se propti de perne. 

— Aş vrea să pot merge. Sună minunat totul. Dar Nina 


deja munceşte acasă, iar eu încerc să găsesc pe cineva care să 


mă ajute. Nu este timpul potrivit acum. 

— Dar Antonia? întrebă el. Ea vrea să te ajute. 

Roxy dorea din toată inima să-i poată spune lui Dennis 
ceea ce el voia să audă, dar nu putea. Numai gândul la căsătorie 
o înspăimânta. Dacă i-ar fi spus, el ar fi crezut că nu-l iubea. 
Căsătoria este un pas mare. Cât de bine ştia ea acest lucru! 
Ascultase atâtea poveşti despre destrămarea căsniciilor, încât 
putea umple volume întregi. Şi totuşi ea presupunea că Dennis 
avea dreptate. Mulţi oameni aveau căsnicii reuşite. 

Revenind la realitate, întrebă: 

— Ce-i cu Antonia? 

Dennis repetă întrebarea: 

— Sunt sigur că va fi de acord să te ajute, dacă e vorba 
doar de o săptămână. 

Roxy dădu din cap. 

— Nu pot lăsa în locul meu o persoană nepregătită. N-ar 
fi cinstit. 

— ROXY, vrei să te măriți cu mine? 

— Te rog, Dennis. Te iubesc. Nu mă grăbi. 

Buzele lui se subţiară. 


— În regulă. Anunţă-mă când te hotărăşti să te 


căsătoreşti, Roxy. Am obosit să spun acelaşi lucru mereu, ca un 
disc stricat. 

Roxy tresări. Merita asta. Dar ea nu avea nimic de spus, 
în timp ce el ieşea din cameră. 

Chiar dacă Roxy şi Dennis au avut rezerve unul faţă de 
altul la început, congresul a fost un succes uriaş. Toate fostele 
locatare al lui Roxy, care locuiau în zonă, au venit pentru a-şi 
oferi ajutorul. Multe dintre ele şi-au adus şi copiii. Au venit şi 
lucrători aparținând variatelor agenţii de stat şi altor azile. 
Înainte ca autobuzele să plece spre primărie, Dennis şi-a ţinut 
promisiunea de a ține discursuri încurajatoare. Autobuzele s-au 
umplut repede şi mult mai mulți oameni li s-au alăturat lângă 
primărie. 

În final toată lumea plecă, cu excepţia lui Bill Holliday, 
un reporter veteran, în jur de cincizeci de ani, care lucra la ziarul 
lui Steven Ostner. Scoţându-şi pantofii, cu picioarele ghemuite 
într-o parte, Roxy stătea sprijinindu-se de Dennis pe canapeaua 
din biroul său, răspunzând întrebărilor adresate de Bill. 

— În regulă, spuse el la sfârşitul interviului, am acum tot 
ce-mi trebuie despre Adăposturile Sigure, dar articolul se va citi 


mai bine dacă adăugaţi câteva aspecte personale. 


— Ştiu, spuse ea. Steven mi-a spus astă seară trecută. Ce 
fel de informaţii căutaţi? 

Privirea lui cobori cu insistenţă la braţul lui Dennis care-i 
strângea în mod posesiv umerii. 

— Orice. Antrenamentul dumneavoastră, pregătirea. 
Dacă aveţi un hobby. 

Ea se însufleţi. 

— Paraşutez. 

— Nu pentru mult timp, spuse Dennis. Nu şi dacă am şi 
eu ceva de spus despre asta. 

Ea îi strânse mâna. 

— EI se îngrijorează fără motiv. 

Bill zâmbi. 

— Nici eu nu mi-aş dori ca nevasta mea să sară din 
avioane. 

— Vai, noi nu suntem căsătoriți, spuse Roxy. 

— Logodiţi? întrebă reporterul. 

— Prieteni. 

Dennis o privi cu subînţeles. 

— Buni prieteni, reluă ea mângâind genunchiul lui. 


Bill îşi închise caietul de notițe. 


— Greşeala e a mea. Am crezut că voi doi... Ridică din 
umeri. Le mulţumi, apoi Dennis îl conduse la uşă. 

Dennis îşi rezervă puţin timp înainte de a se întoarce în 
birou. Forţa respingerii publice se adună în el până când nu mai 
putu suporta focul din organism. Roxy era o laşă de prima clasă. 
Nu-i de mirare faptul că ea n-ar fixa o dată a nunţii. Ea nu era în 
stare nici măcar să spună că era îndrăgostită, ca să nu mai 
vorbim de o afirmaţie privind o logodnă formală. Îşi încleştă 
maxilarul în timp ce stătea în picioare în uşă. Observă tristeţea 
de pe faţa ei, dar era prea târziu. 

— Dennis, începu ea, traversând camera spre el, nu i-am 
putut spune lui... 

— Las-o baltă? 

Ea făcu ochii mari, şocată de tonul lui rece. 

— Ai răspuns la ambele întrebări ale noastre în acelaşi 
timp. Se duse la telefon şi forma un număr. Roxy ridică din 
umeri involuntar. Privirea lui era fixată asupra ei, ca şi când o 
vedea pentru prima oară, ca şi cum vedea o femeie pe care n-o 
suporta. 

— Ce faci? 


— Îţi chem un taxi. 


— Nina şi Bob ne aşteaptă. 

— 'Transmite-le scuzele mele. Nu sunt într-o dispoziţie 
potrivită pentru o petrecere, ia-ţi lucrurile. Taxiul va fi aici în 
câteva minute. 

Ea păli, căci fu şi ea copleşită de intensitatea durerii lui. 

— Te iubesc. 

Lacrimile curgeau pe faţa ei. El o lăsă singură să aştepte 
taxiul. 

Roxy stătea întinsă pe patul din camera ei de la mansardă. 
Plânsese până când nu mai avu lacrimi, muncise până când fu 
gata să cadă de oboseală şi apoi o luase de la capăt în ziua 
următoare. Trecuseră trei săptămâni de când ea provocase 
ruptura cu Dennis. Pierduse în greutate. Ridurile de oboseală 
erau complicii ei permanenți, în articolul său, Bill Holliday o 
numise „eroină”. 

Nina o numise o persoană stupidă. Roxy terminase lista 
posibilităților de autocategorisire. Ea singură îşi alesese destinul, 
se exilase de viață. Acum avea timp, tot timpul din lume, dar nu 
fusese niciodată atât de nefericită. Precauţia ei îi adusese 
nefericire. Seara târziu când auzea cum scârțâie casă, când îşi 


întindea mâna spre perna goală de lângă capul ei, îşi spunea că 


aşa era cel mai bine. Şi totuşi, munca îşi pierduse farmecul. Ea 
se târa zi de zi. Adăposturile Sigure înfloreau, bineînţeles. 
Oamenii promiteau bani. Ea îşi angajă un ajutor, Florence 
Newsome, şi îşi luă o greutate de pe umeri. Asta-i dădu lui Roxy 
mai mult timp de mâhnire. O societate imobiliară se hotărâse să 
doneze clădirea unui apartament mic, neocupat pentru 
Adăposturile Sigure. Ea şi membrii familiei Arnouth se aflau în 
procesul de stabilire a detaliilor necesare. 

Roxy dădea drumul la robotul telefonic în fiecare seară, 
folosindu-l astfel pentru a scăpa de propriile ei coşmaruri. 
Petrecea mai multe ore în afara casei. 

Fie că era vorba de a-şi manifesta dorinţa de a ajuta la 
formarea unor legi noi, fie pentru a întreprinde demersuri pentru 
a găsi slujbe femeilor, fie orice alte îndatoriri. Şi după cum a 
spus Nina, cerul nu căzuse. Dar ea se prăbuşise. Viaţa ei suferise 
un eşec. Vizitând-o pe Nina într-o după-amiază, încercă să-i ţină 
piept, spunând prietenei sale că Dennis nu era potrivit pentru ea. 
Nina îi dădu o batistă. 

— Ai dreptate aici, copilă. De ce să fii fericită când te 
poţi simți mizerabil? Uită-te la mine şi la Bob. Noi suntem 


proşti. Ne-am căsătorit şi suntem destul de tâmpiţi ca să ne placă 


să dormim împreună, să facem dragoste, să vorbim de una de 
alta şi uneori chiar să ne certăm. 

Roxy zâmbi cu un aer trist. 

— Ai pus punctul pe i. 

— Intenţionezi să-l vezi pe Dennis? Ştii că s-a întors din 
California? 

Roxy dădu din cap. 

— Nu. 

Ea nu-i spusese Ninei că-l văzuse pe Dennis ieşind 
dintr-un restaurant modern chiar cu o zi în urmă. Fusese cu o 
blondă splendidă, pe umerii căreia el îşi ţinea braţul. Înainte de a 
deschide portiera maşinii, el o trăsese pe femeie spre el pentru a 
o săruta pe obraz. 

O clipă mai târziu, când şi-a ridicat privirea, a văzut-o pe 
Roxy. Niciunul nu s-a mişcat, de parcă erau îngheţaţi. Numai 
Roxy se ruga ca ochii ei să nu-i trădeze durerea pe care o 
simţea. Răspunzând unei chemări venite din partea însoțitoarei 
lui, el se urcase în maşină şi plecase în viteză. 

— Era evident faptul că el nu-şi pierduse timpul deloc 
şi-şi găsise o înlocuitoare. 


Incă îndurerată din acest motiv, ea se ridică să plece. 


— Dar ai stat aici câteva minute, spuse Nina. 

— Îmi pare rău. Nu sunt o companie foarte bună. Am vrut 
să te văd, să te înştiințez că totul merge bine la Adăposturile 
Sigure. 

Nina o imploră să mai stea. 

— Cum te descurci cu registrele? Foloseşti sistemul lui 
Dennis? 

— Florence se ocupă de asta. 

— Ce faci în acest sfârşit de săptămână. 

Ea ridică din umeri. 

— Mă duc la aerodromul Alexandria, cred. N-am mai 
sărit cu paraşuta în ultimul timp. Spune-i lui Bob că mă 
întâlnesc cu el acolo, duminică dimineaţă la ora nouă. 

Deoarece lacrimile amenințau din nou să se reverse, Roxy 
îşi luă rămas-bun de la Nina. 

Albastrul Cessna coborî la o înălțime de zece mii de 
picioare. Roxy aştepta semnalul lui Bob Arnouth. Bătând-o pe 
umăr, el strigă, acoperind uruitul puternic al motoarelor 
avionului. 

— Aminteşte-ţi să verifici altimetrul de viteză şi să tragi 


de şnurul paraşutei când ajungem la o distanţă de trei mii de 


picioare. Călătorie plăcută! Porneşte! 

Ea păşi afară, revelându-şi senzaţia de răsturnare în 
spaţiu, precum o pasăre. Cu braţele şi picioarele larg întinse, 
neavând în faţă niciun nor care să-i acopere vizibilitatea, ea îşi 
roti trupul pentru a vedea panorama de jos. Vârfurile 
acoperişurilor, stâlpii bisericii, clădirile, casele şi maşinile 
deveneau tot mai mari, cu cât ea zbura mai jos. Aerul îi mângâia 
faţa şi-i ştergea hainele. Căderea liberă fusese întotdeauna partea 
ei preferată de săritură. Astăzi ea nu mai însemna nimic. Doar 
un salt, o cădere în spaţiu. La fel ca şi restul vieţii ei. La distanţa 
de trei mii de picioare ea dezlegă cordonul paraşutei şi numără. 
În trei secunde o voalură de două sute două zeci de metri pătraţi, 
făcută dintr-un nylon de culoare alb cu roşu, se deschise, 
aducând-o uşor într-o poziţie verticală. Uitându-se spre pământ 
ea continua să numere. Deodată ea nu putu să creadă ce văzu. 
Un bărbat, cu braţele larg deschise, cu mâinile făcute căuş, ca şi 
cum ar fi gata să prindă o minge, traversă în zigzag terenul, 
îndreptându-se către ea. Ea privi în jur. Nu mai era nimeni. Dar 
nu se putea întâmpla de două ori acelaşi lucru! Atunci, ea se uită 
mai bine la el şi scoase un strigăt războinic. 


Dennis îşi pierdu respirația. Alerga ca şi cum ar fi fost 


propulsat, schimbând uşor drumul pentru a se feri de razele 
orbitoare ale soarelui. 

— Vin! strigă ea. 

Dennis, fie binecuvântat, se vedea din ce în ce mai mare, 
cu fiecare clipă care trecea. Dumnezeu îi mai dădea o şansă. El 
trebuia să fie. Dar de ce ar fi Dennis acolo? Ca să-i spună că nu 
o doreşte? făcuse deja asta. Nu putea să însemne decât că s-a 
răzgândit. Ea spera. 

— Te-am prins! îi strigă el. Nu te îngrijora pentru mine, 
îngeraş. Eşti în siguranță. Am văzut totul. Te voi salva. 

— Dennis, se tângui ea, nu trebuie să parcurgi din nou 
întregul proces. Te iubesc. Vreau să mă mărit cu tine. 

— Asta e o propunere? ţipă el. 

Ea era aproape jos. Mai erau câteva secunde. 

— Iubitule, dă-te la o parte din drumul meu sau, dacă nu, 
vom ateriza amândoi la spital! Vreau să am copii cu tine. 

— Mă ceri în căsătorie? 

Ea lovi pământul alergând şi se opri repede. Dennis era 
chiar acolo, iar ea se îndreptă spre el. El îi prinse braţele şi totuşi 
o ţinu departe de el. 


— Te-am auzit corect? 


— Da. 

Gura ei i-o acoperi pe a lui. ÎL simţi relaxat în timp ce-l 
săruta la nesfârşit. 

— Da. Da. Da. 

Expresia privirii lui se îmblânzi. Spune-mi „iubitule”. 

— Iubitule. Te iubesc. Vreau să facem copii. 

— N-ai grijă, o să-ţi fac copii. Chiar acum, dacă-ţi ridici 
asta. 

Zâmbind, ea îşi desprinse echipamentul. 

— Ce faci aici? 

— Când am văzut ce nefericită arătai alaltăieri... 

Ei bine, asta mi-a dat curaj să încerc să te conving să nu 
dai cu piciorul viitorului nostru. Când nu te-am găsit acasă, am 
sunat-o pe Nina. 

Roxy se dădu un pas înapoi, având în privire o strălucire 
periculoasă. 

— Tu nu arătai trist alaltăieri. Cine era blonda aceea cu 
care te-am văzut, înfumuratule? 

El zâmbi. 

— Numai aşa mi-am putut da seama că nu poţi trăi fără 


mine. Ai fost geloasă! Tu ai spus că nu vrei ca eu să pot 


determina vreo altă femeie să simtă ceea ce simţi tu când eşti cu 
mine, aşa e? 

— Cine era ea, Jorden? 

— Nu mă lua aşa repede. Dacă vrei să rămâi cu mine, 
trebuie să stabilim câteva lucruri, Roxy. 

Ea îşi puse mâinile în şold. 

— Cine era ea, Jorden? 

— Intenţionezi să-ţi păstrezi aceleaşi ore de lucru? 

Ea avansă spre el. 

— Da. Cine era ea, Jorden? 

El se dădu într-o parte, să nu-l ajungă. 

— Câţi copii vrei? 

Ea ridică din umeri. 

— Trei. Patru. Cinci. Opt. 

El zâmbi. 

— Grozave deducţii matematice. Presupun că n-o să 
paraşutezi când vei fi gravidă. 

— Desigur că nu. N-o să risc viaţa copilaşilor. 

— Atunci rămân ia nouă copil. 

El o opri când ea vru să-i ia paraşuta din mână, sărutând-o 


apăsat pe buze. Plăcându-i foarte tare începutul, el zăbovi mai 


mult asupra gurii ei. 

— Vom locui în casa mea, murmură el între două 
sărutări. 

— În casa noastră. 

— Dar cada din baie e a mea. Cine era ea, Jorden? 

El o apucă de sub bărbie. 

— Sora mea, Jennifer. A venit cu soţul ei, din Norfolk. O 
duceam să ia prânzul. 

Ea îşi aruncă braţele pe după gâtul lui şi îl sărută 
nebunește. 

În cele din urmă se opriră să respire. 

— Asta înseamnă că o să împart cu tine cada din baie? 
întrebă el. 

Iubindu-l, râzând şi sărutându-l în acelaşi timp, ea îl 
îmbrăţişă strâns. 

— ŞI asta şi toate celelalte, iubitule. 

El zâmbi. 

— Spune-o din nou. 


Ea o făcu iar. Neîncetat şi mereu... 


Sfârşit 


